
ΕΦΗΜΕΡΙΕ ΤΗΙΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 741 

. ^ Οκτωβρίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 399886 

Σχετικά με τα αναλυτικά, φαρμακοτοξικολογικά και κλινικά 
πρότυπα και πρωτόκολλα οτον τομέα του ελέγχου των 
κτηνιατρικών φαρμακευτικών προϊόντων, σε συμμόρ¬ 
φωση προς την οδηγία 92/18/ΕΟΚ της Επιτροπής. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 2 παρ. 1 περίπτ. ι) του Ν. 1338/1983 
«Εφαρμογή του Κοινοτικού Δικαίου» (Α' 34), σε συνδυσμό 
με τις διατάξεις του άρθρου 1 παρ. 2 και 5 εδ. β) του Ν. 

1965/1991 «Τροποποίηση και συμπλήρωση των κειμένων 
διατάξεων του Εθνικού Οργανισμού Φαρμάκων (Ε.Ο.Φ.) 
και άλλες διατάξεις» (Α' 146), 

β) του άρθρου 29Α του Ν .1558/1985 «Κυβέρνηση και 
κυβερνητικά όργανα» (Α' 137), όπως αυτό προστέθηκε με 
το άρθρο 27 τουΝ. 2081/1992 (Α' 154)., 
γ) της υπ' αριθ. 6033/1994 απόφασης του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
Υπουργού Γεωργίας στους Υφυπουργούς Γεωργίας» (Β' 
550). 

2. Την υπ’ αριθ. 0-212/1993 εισήγηση του Δ.Σ. του 
Εθνικού Οργανισμού Φαρμάκων (Ε.Ο.Φ.). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 
Σκοπός 

(άρθρο 1 της οδηγίας 92/18/ΕΟΚ) 

Σκοπός της παρούσας απόφασης είναι η αντικατάσταση 
του παραρτήματος Α. της Υπουργικής απόφασης 
378812/1992 (Β' 491), σε συμμόρφωση προς την οδηγία 
92/18/ΕΟΚ της Επιτροπής της 20ης Μαρτίου 1992 «για 
την τροποποίηση του παραρτήματος της οδηγίας 81 /852/ 
ΕΟΚ του Συμβουλίου περί προσεγγίσεως των νομοθεσιών 
των κρατών μελών σχετικά με τα αναλυτικά, φαρμακοτοξι- 
κολογικά και κλινικά πρότυπα και πρωτόκολλα στον τομέα 
του ελέγχου των κτηνιατρικών φαρμακευτικών προϊό¬ 
ντων» (Ε.Ε. αρ. 1.97 της 10.4.1992, σελ. 1). 


Αρθρο 2 

Το παρακάτω παράρτημα αποτελεί αναπόσπαστο μέρος 
της απόφασης. 

ΠΑΡΑΡΤΗΜΑ Α' 

ΕΙΣΑΓΩΓΗ 

Τα πληροφοριακά στοιχεία και έγγραφα που συνοδεύ¬ 
ουν την αίτηση για χορήγηση άδειας κυκλοφορίας, σύμ¬ 
φωνα με το άρθρο 6 της Υπουργ. απόφασης 378812/ 
30.7.92 (Β' 491) κατατίθενται σύμφωνα με τις απαιτήσεις 
του παρόντος παραρτήματος και αφού ληφθούν υπόψη οι 
συγκεκριμένες εγκύκλιοι του ΕΟΦ. 

Κατά τη σύνταξη του φακέλου της αιτήσεως για χορή¬ 
γηση άδειας κυκλοφορίας οι αιτούντες λαμβάνουν υπόψη 
τις απαιτήσεις του ΕΟΦ που αφορούν την ποιότητα, την 
ασφάλεια και την αποτελεσματικότητα των κτηνιατρικών 
φαρμάκων, όπως αναφέρονται στην Υπ. Απόφαση 
378812/92. 

Στην αίτηση περιλαμβάνεται κάθε πληροφορία που έχει 
σχέση με την αξιολόγηση του εξεταζόμενου φαρμάκου, 
είτε αυτή είναι ευνοϊκή, είτε είναι δυσμενής για το προϊόν. 
Ιδιαίτερα, παρέχεται κάθε λεπτομέρεια σχετική με οποιο- 
δήποτε έλεγχο ή δοκιμασία του κτηνιατρικού φαρμάκου 
που δεν έχει ολοκληρωθεί ή που εγκαταλείφθηκε. Επι¬ 
πλέον, μετά τη χορήγηση της άδειας κυκλοφορίας, κάθε 
πληροφορία που σχετίζεται με την εκτ ίμηση της σχέσεως 
ωφέλειας προς κίνδυνο και που δεν περιλαμβάνεται σχ η ν 
αρχική αίτηση, κοινοποιείται αμέσως στον ΕΟΦ. 

Οποιοδήποτε πείραμα σε ζώα πρέπει να διεξάγεται 
σύμφωνα με το Π.Δ. 160/1991 (Α' 64) σχετικά με την προ¬ 
στασία των ζώων που χρησιμοποιούνται για πειραματικούς 
και άλλους επιστημονικούς σκοπούς. 

Οι διατάξεις του τμήματος I του παρόντος παραρτήμα¬ 
τος εφαρμόζονται σε κτηνιατρικά φάρμακα εκτός από 
ανοσολογικά κτηνιατρικά φάρμακα που προορίζονται να 
χορηγηθούν σε ζώα για να προκαλέσουν ενεργητική ή πα¬ 
θητική ανοσία ή για να διαγνωσθεί η κατάσταση ανοσίας. 

Οι διατάξεις του τμήματος II του παρόντος παραρτήμα¬ 
τος Α εφαρμόζονται σε κτηνιατρικά φάρμακα που προορί¬ 
ζονται να χορηγηθούν σε ζώα για να προκαλέσουν ενεργη¬ 
τική ή παθητική ανοσία ή για να διαγνωσθεί η κατάσταση 
ανοσίας, καλούμενα στο εξής «ανοσολογικά κτηνιατρικά 
φάρμακα». 

ΤΜΗΜΑ I 

ΑΠΑΙΤΗΣΕΙΣ ΓΙΑ ΚΤΗΝΙΑΤΡΙΚΑ ΦΑΡΜΑΚΑ ΕΚΤΟΣ 
ΑΠΟ ΑΝΟΣΟΛΟΓΙΚΑ ΚΤΗΝΙΑΤΡΙΚΑ ΦΑΡΜΑΚΑ 
ΜΕΡΟΣ I 

ΠΕΡΙΛΗΨΗ ΤΟΥ ΦΑΚΕΛΟΥ 
Α. ΣΤΟΙΧΕΙΑ ΔΙΟΙΚΗΤΙΚΗΣ ΦΥΣΕΩΣ 

Η ταυτότητα του κτηνιατρικού φαρμάκου που αποτελεί 
αντικείμενο της αιτήσεως δίνεται με την ονομασία του και 
την ονομασία του ή των δραστικών συστατικών του μαζί με 
την ισχύ και φαρμακευτική μορφή, τη μέθοδο και οδό χο¬ 
ρήγησης και με περιγραφή της τελικής παρουσίασης για 
πώληση του φαρμάκου. 

Δίνεται επίσης το όνομα και η διεύθυνση του αιτούντος, 
το όνομα και η διεύθυνση των παρασκευαστών και των τό¬ 
πων όπου λαμβάνουν χώρα τα διάφορα στάδια κατα¬ 
σκευής (συμπεριλαμβανομένου του παρασκευαστή του 
τελικού προϊόντος και του ή των παρασκευάστων του ή 
των δραστικών συστατικών) και, κατά περίπτωση, το 
όνομα και η διεύθυνση του εισαγωγέα. 

Ο αϊτών αναφέρει τον αριθμό και τους τίτλους των τό¬ 
μων τεκμηριώσεως που υποβάλλει μαζί με την αίτηση και 
κατά περίπτωση, τα υποβαλλόμενα δείγματα. 

Μαζί με τα στοιχεία διοικητικής φύσεως συνυποβάλλε¬ 
ται και έγγραφο που αποδεικνύει ότι ο κατασκευαστής 
έχει την άδεια να παράγει τα σχετικά κτηνιατρικά φάρ¬ 
μακα, όπως ορίζεται στο άρθρο 23 της Υπ. απόφασης 
378812/92 (Β' 491) μαζί με κατάλογο των χωρών όπου 
έχει χορηγηθεί άδεια κυκλοφορίας, αντίγραφα όλων των 
περιλήψεων χαρακτηριστικών του προϊόντος σύμφωνα με 
το άρθρο 6α της Υπ. απόφασης 378812/92 όπως εγκρί- 
θηκαν από τα κράτη μέλη, και κατάλογο των χωρών στις 
οποίες έχει υποβληθεί αίτηση. 

Β. ΠΕΡΙΛΗΨΗ ΤΩΝ ΧΑΡΑΚΤΗΡΙΣΤΙΚΩΝ 
ΤΟΥ ΠΡΟΪΟΝΤΟΣ 

Ο αϊτών προτείνει μίκα περίληψη των χαρακτηριστικών 
του προϊόντος σύμφωνα με το άρθρο 6α της Υπουργικής 
απόφασης 378812/30.7.92. 

Επιπλέον, ο αϊτών υποβάλλει δείγματα ή μακέτες της 
συσκευασίας πωλήσεως και επισήμανσης του κτηνιατρι¬ 
κού φαρμάκου μαζί με φύλλο οδηγιών όπου απαιτείται. 

Γ. ΕΚΘΕΣΕΙΣ ΕΜΠΕΙΡΟΓΝΩΜΟΝΩΝ 

Σύμφωνα με το άρθρο 8 της Υπουργ. απόφασης 
378812/92 (Β' 491) πρέπει να υποβάλλονται εκθέσεις 
εμπειρογνωμόνων για την τεκμηρίωση από πλευράς ανα- 
λύσεως, την φαρμακοτοξικολογική τεκμηρίωση, την τε¬ 
κμηρίωση σχετικά με τα κατάλοιπα και την κλινική τεκμη¬ 
ρίωση. 

Η έκθεση συνίσταται σε κριτική αξιολόγηση των διαφό¬ 
ρων ελέγχων ή/και δοκιμασιών που έγιναν σύμφωνα με 
την παρούσα οδηγία και προβάλλει όλα τη στοιχεία που 
σχετίζονται με την αξιολόγηση. Ο εμπειρογνώμονας πρέ¬ 
πει να εκφέρει γνώμη ως προς το εάν υπάρχουν επαρκείς 
εγγυήσεις στο θέμα της ποιότητας, ασφάλειας και αποτε- 
λεσματικότητας του εξεταζόμενου προϊόντος. Η απλή 
πραγματολογική περίληψη δεν είναι επαρκής. 

Όλα τα σημαντικά στοιχεία συνοψίζονται με τη μορφή, 
εφόσον είναι δυνατόν, πινάκων ή διαγραμμάτων σε προ¬ 
σάρτημα που επισυνάπτεται στην έκθεση του εμπειρο¬ 
γνώμονα. Η έκθεση και οι περιλήψεις περιέχουν επακρι¬ 


βείς παραπομπές στις πληροφορίες που περιέχονται στη 
βασική τεκμηρίωση. 

Κάθε έκθεση συντάσσεται από πρόσωπο με τα κατάλ¬ 
ληλα προσόντα και εμπειρία. Φέρει ημερομηνία και την 
υπογραφή του εμπειρογνώμονα και συνδοεύεται από σύ¬ 
ντομα ενημερωτικά στοιχεία σχετικά με τις σπουδές, την 
εκπαίδευση και την επαγγελματική εμπειρία του εμπειρο¬ 
γνώμονα. Δηλώνεται επίσης και η επαγγελματική σχέση 
του εμπειρογνώμονα με τον αιτούντα. 

ΜΕΡΟΣ 2 

ΑΝΑΛΥΤΙΚΟΙ (ΦΥΣΙΚΟΧΗΜΙΚΞΟΙ, ΒΙΟΛΟΓΙΚΟΙ 
Η' ΜΙΚΡΟΒΙΟΛΟΓΙΚΟΙ) ΕΛΕΓΧΟΙ ΤΩΝ 
ΚΤΗΝΙΑΤΡΙΚΩΝ ΦΑΡΜΑΚΩΝ ΕΚΤΟΣ ΤΩΝ 
ΑΝΟΣΟΛΟΓΙΚΩΝ ΚΤΗΝΙΑΤΡΙΚΩΝ ΦΑΡΜΑΚΩΝ 

Όλες οι αναλυτικές μέθοδοι ελέγχου που προτείνονται 
πρέπει να είναι προσαρμοσμένες στα σύγχρονα επιστημο¬ 
νικά δεδομένα και να είναι αποδεδειγμένης εγκυρότητας. 
Πρέπει επίσης να αναφέρονται αποτελέσματα των μελε¬ 
τών αξιολόγησης των μεθόδων αυτών. 

Οι μέθοδοι αναλύσεως πρέπει να περιγράφονται όσο 
λεπτομερώς απαιτείται ώστε να είναι αναπαραγώγιμες 
κατά τους ελέγχους που διενεργούνται μετά από αίτηση 
των αρμόδιων αρχών κάθε τυχόν χρησιμοποιούμενη ειδική 
συσκευή και εξοπλισμός πρέπει να περιγράφεται επαρ- 
κώς και η περιγραφή να συνοδεύεται, αν είναι δυνατόν, και 
από κάποιο σχήμα. Η σύνθεση των αντιδραστηρίων που 
χρησιμοποιούνται κατά τους ελέγχους πρέπει να συνο¬ 
δεύεται, αν είναι αναγκαίο, και από τη μέθοδο παρα¬ 
σκευής τους. Σε περίπτωση που οι μέθοδοι ελέγχου περι¬ 
λαμβάνονται στην ευρωπαϊκή φαρμακοποιία ή στην Ελλη¬ 
νική, η περιγραφή αυτή μπορεί ν <3 αντικαθίσταται με επα¬ 
κριβή παραπομπή στη σχετική φαρμακοποιία. 

Α. ΠΟΙΟΤΙΚΑ ΚΑΙ ΠΟΣΟΤΙΚΑ ΣΤΟΙΧΕΙΑ 
ΤΩΝ ΣΥΣΤΑΤΙΚΩΝ 

Τα πληροφορικά στοιχεία και έγγραφα που πρέπει να 
συνοδεύουν αιτήσεις για χορήγηση άδειας κυκλοφορίας, 
βάσει του άρθρου 6 περ. γ) Υπ. απόφασης 378812/92 (Β' 
491) υποβάλλονται σύμφωνα με τις ακόλουθες απαιτή¬ 
σεις. 

1. Ποιοτικά στοιχεία 

Ως «ποιοτικά στοιχεία» όλων των συστατικών του φαρ¬ 
μάκου νοούνται η ονομασία ή η περιγραφή: 

- του ή των δραστικών συστατικών 

- του ή των συστατικών των εκδόχων, άσχετα με τη φύση 
τους ή τη χρησιμοποιούμενη ποσότητα, συμπεριλαμβανο¬ 
μένων των χρωστικών συντηρητικών, τεχνολογικών βοη¬ 
θημάτων, σταθεροποιητών, πυκνωτικών μέσων, γαλακτω- 
ματοποιητών, βελτιωτικών γεύσεως, αρωματικών ουσιών, 
κ.λπ., 

- των συστατικών του εξωτερικού περιβλήματος των φαρ¬ 
μάκων όπως κάψουλες, κάψουλες ζελατίνης, κ.λπ., που 
προορίζονται για κατάποση ή με οποιοδήποτε άλλο τρόπο 
για χορήγηση στα ζώα. 

Τα στοιχεία αυτά συμπληρώνονται με κάθε χρήσιμη 
πληροφορία για τον περιέκτη και, ενδεχομένως, για τον 
τρόπο κλεισίματός του, όπως επίσης και με λεπτομέρειες 
για τα εξαρτήματα με τα οποία χρησιμοποιείται ή χορηγεί¬ 
ται το φάρμακο και τα οποία παραδίδονται μαζί με αυτό. 

2. Ως «συνήθεις όροι» χαρακτηρισμού των συστατικών 
των κτηνιατρικών φαρμάκων νοούνται, υπό την επιφύλαξη 

της εφαρμογής των λοιπών διατάξεων του άρθρου 6 της 
Υπουργικής Απόφασης 378812/92 (Β' 491) 

- για τις ουσίες που περιλαμβάνονται στην ευρωπαϊκή 
φαρμακοποιία ή, αν δεν περιλαμβάνονται σ αυτήν, στην 
Ελληνική φαρμακοποιία ή στην φαρμακοποποιία ενός από 
τα κράτη μέλη, ο βασικός τίτλος που υπάρχει ως επικεφα¬ 
λίδα στη σχετική μονογραφία με ταυτόχρονη παραπομπή 
στην οικεία φαρμακοποιία. 

- για τις άλλες ουσίες, η κοινή διεθνής ονομασία που υπο¬ 
δεικνύεται από τον Παγκόσμιο Οργανισμό Υγείας, η οποία 
μπορεί να συνοδεύεται και από κάποια άλλη κοινή ονομα¬ 
σία ή, εφόσον δεν υπάρχει, η επακριβής επιστημονική 
ονομασία. Οι ουσίες που δεν έχουν κοινή διεθνή ονομασία 
ή ακριβή επιστημονική ονομασία προσδιορίζονται με μία 
δήλωση του πως και από τι παρασκευάσ6)ηκαν συνοδευό- 
μενη, αν χρειάζεται, και από οποιαδήποτε άλλη σχετική 
λεπτομέρεια, 

- για τις χρωστικές, ο χαρακτηρισμός με τον κωδικό Ε που 
τους έχει δοθεί με την Υπ. απόφαση Α6α/9392/91 /92 (Β' 
233) σχετικά με τις ουσίες που μπορούν να προστεθούν 
στα φάρμακα για το χρωματισμό τους. 

3. Ποσοτικά στοιχεία 

3.1. Για την παροχή «ποσοτικών στοιχείων» για τα δρα¬ 
στικά συστατικά των φαρμάκων πρέπει, ανάλογα με τη 
φαρμακευτική μορφή, να προσδιορίζεται για κάθε δρα¬ 
στικό συστατικό, η μάζα ή ο αριθμός των μονάδων βιολογι¬ 
κής δραστικότητας είτε ανά μονάδα δόσεως είτε ανά μο¬ 
νάδα βάρους ή όγκου. 

Οι μονάδες βιολογικής δραστικότητας χρησιμοποιού¬ 
νται για ουσίες που δεν μποροήν να καθορισθούν χημικώς. 
Όταν από τον Παγκόσμιο Οργανισμό Υγείας έχει καθορι- 
σθεί διεθνής μονάδα βιολογικής δραστικότητας, αυτή και 
χρησιμοποιείται. Οταν δεν έχει καθορισθεί διεθνής μο¬ 
νάδα, οι μονάδες βιολογικής δραστικότητας εκφράζονται 
έτσι ώστε να μην μπορεί να υπάρξει αμφισβήτηση ως προς 
τη δραστικότητα της ουσίας. 

Οπότε είναι δυνατόν, δηλώνεται η βιολογική δραστικό¬ 
τητα ανά μονάδα μάζας ή όγκου. 

Οι πληροφορίες αυτές συμπληρώνονται: 

— για ενέσιμα παρασκευάσματα, από τη μάζα ή τις μονά¬ 
δες βιολογικής δραστικότητας κάθε δραστικού συστατι¬ 
κού ανά περιέκτη μιας δόσεως, λαμβανομένου υπόψη του 
χρησιμοποιήσιμου όγκου του προϊόντος, μετά από ανασύ¬ 
σταση, κατά περίπτωση, 

— για τα φάρμακα που χορηγούνται σε σταγόνες, από τη 
μάζα ή τις μονάδες βιολογικής δραστικότητας κάθε δρα¬ 
στικού συστατικού που περιέχεται σε αριθμό σταγόνων 
που αντιστοιχούν σε 1 γπΙ ή 1 9 του παρασκευάσματος, 

— για τα σιρόπια, τα γαλακτώματα, τα κοκκώδη παρα¬ 
σκευάσματα και άλλες φαρμακευτικές μορφές που πρέ¬ 
πει να χορηγούνται σε μετροϋμενες ποσότητες, από μάζα 
ή τις μονάδες βιολογικής δραστικότητας κάθε δραστικού 
συστατικού ανά μετρούμενη ποσότητα. 

3.2 Τα δραστικά συστατικά που είναι με τη μορφή ενώ¬ 
σεων ή παραγώγων προσδιορίζονται ποσοτικώς με την 
ολική τους μάζα και αν χρειάζεται ή είναι σκόπιμο, με τη 
μάζα του ή των δραστικών τμημάτων του μορίου. 

3.3 Για τα φάρμακα που περιέχουον δραστικό συστα¬ 
τικό που αποτελεί αντικείμενο αιτήσεως για χορήγηση 
άδειας κυκλοφορίας για πρώτη φορά σε κάποιο από τα 
κράτη μέλη της Ευρωπαϊκής Κοινότητας, η δήλωση της 
ποσότητας ενός δραστικού συστατικού που είναι άλας ή 


ένυδρη ουσία εκφράζεται συστηματικά με τη μάζα του 
δραστικού τμήματος ή τμημάτων του μορίου. Η ποσοτική 
σύνθεση όλων των μετέπειτα εγκρινόμενων φαρμάκων 
στα κράτη μέλη εκφράζεται με τον ίδιο τρόπο για το ίδιο 
δραστικό συστατικό. 

4. Φαρμακευτική ανάπτυξη 

Η επιλογή της συνθέσεως, των συστατικών και του πε¬ 
ριέκτη όπως και ο επιδιωκόμενος ρόλος των εκδόχων στο 
τελικό προϊόν πρέπει να επεξηγούνται και αιτιολογούνται 
με επιστημονικά δεδομένα σχετικά με τη φαρμακευτική 
ανάπτυξη. Τυχόν δοσολογικές υπερβάσεις κατά την πα¬ 
ραγωγή πρέπει να επισημαίνονται και να δικαιολογούνται. 

Β. ΠΕΡΙΓΡΑΦΗ ΤΟΥ ΤΡΟΠΟΥ ΠΑΡΑΣΚΕΥΗΣ 

Η περιγραφή της μεθόδου παρασκευής που επισυνά¬ 
πτεται στην αίτηση για χορήγηση άδειας κυκλοφορίας 
σύμφωνα με το άρθρο 6 περίπ. δ) Υπόυργ. απόφασης 
378812/92 (Β' 491) διατυπώνεται ώστε να παρέχεται μία 
ικανοποιητική εικόνα της φύσεως των πραγματοποιούμε¬ 
νων εργασιών. 

Για το λόγο αυτό, αυτή περιλαμβάνει τουλάχιστον: 

- αναφορά των διάφορων σταδίων παρασκευής, έτσι ώστε 
να μπορεί να γίνει μία εκτίμηση του αν οι μέθοδοι που χρη¬ 
σιμοποιούνται για την παραγωγή της φαρμακευτικής μορ¬ 
φής μπορεί να έχουν προκαλέσει κάποια δυσμενή αλλαγή 
στα συστατικά, 

-στην περίπτωση συνεχούς παραγωγής, πλήρεις λεπτο¬ 
μέρειες ως προς τα μέτρα που λαμβάνουν για να εξασφα- 
λισθεί η ομοιογένεια του τελικού προϊόντος, 

- τη σύνθεση μιας πραγματικής παρτίδας παραγωγής, με 
ποσοτικά στοιχεία όλων των χρησιμοποιούμενων ουσιών, 
αν και οι ποσότητες των εκδόχων μπορούν να δηλώνονται 
κατά προσέγγιση στο βαθμό που αυτό επιβάλλεται από τη 
φαρμακευτική μορφή. Πρέπει επίσης να αναφέρεται 
οποιαδήποτε ουσία που εξαφανίζεται κατά την πορεία της 
παρασκευής όπως επίσης να επισημαίνεται και να αιτιολο¬ 
γείται κάθε τυχόν υπέρβαση δοσολογίας, 

- αναφορά των σταδίων παραγωγής κατά τη διάρκεια των 
οποίων διενεργείται δειγματοληψία για τη διενέργεια 
ελέγχων κατά τη διάρκεια της παραγωγής, εφόσον αυτό, 
από τα υπόλοιπα στοιχεία του φακέλου, φαίνεται να είναι 
αναγκαία για τον έλεγχο ποιότητας του τελικού προϊό¬ 
ντος, 

- πειραματικές μελέτες ως προς την εγκυρότητα της πα¬ 
ραγωγικής διαδικασίας, εφόσον πρόκειται για μέθοδο πα¬ 
ραγωγής που δεν είναι τυποποιημένη ή εφόσον αυτό κρί- 
νεται ως βασικό λόγω του προϊόντος, 

- στην περίπτωση στείρων προϊόντων, λεπτομέρειες για 
τις χρησιμοποιούμενες μεθόδους αποστειρώσεως ή/και 
άσημπτες διαδικασίες. 

Γ. ΕΛΕΓΧΟΣ ΤΩΝ ΠΡΩΤΩΝ ΥΛΩΝ 

1. Για τους σκοπούς της παρούσας παραγράφου, ως 
«πρώτες ύλες» νοούνται όλα τα συστατικά του φαρμάκου 
και, εφόσον χρειάζεται, του περιέκτη του, όπως αναφέρε- 
ται στο σημείο Α.1 ανωτέρω. 

Στην περίπτωση: 

- δραστικού συστατικού που δεν περιλαμβάνεται στην ευ¬ 
ρωπαϊκή φαρμακοποιία ή στη φαρμακοποιία ενός κράτους 
μέλους ή 

- δραστικού-συστατικού που περιλαμβάνεται στην ευρω¬ 
παϊκή φαρμακοποιία ή στην Ελληνική φαρμακοποιία, αλλά 

παρασκευάζεται με μέθοδο που ενδέχεται να καταλείπει > 
προσμείξεις που δεν αναφέρονται στη μονογραφία της ι 
φαρμακοποιίας και επομένως ή μονογραφία δεν παρέχει ι 
τη δυνατότητα επαρκούς ποιοτικού του ελέγχου, και το ϊ 
οποίο παράγεται από πρόσωπο διαφορετικό από τον αι- ϊ 
τούντα, ο τελευταίος μπορεί να κανονίζει ώστε η λεπτομε¬ 
ρής περιγραφή της μεθόδου παραγωγής, τα στοιχεία του < 
ποιοτικού ελέγχου κατά τη διάρκεια της παραγωγής και η ι 
μέθοδος διαπίστωσης της εγκυρότητας μεθόδου να πα¬ 
ρέχονται στον ΕΟΦ από τον παραγωγό του δραστικού συ- ι 
στατικού. Στην περίπτωση αυτή, ο παραγωγός πρέπει 
εντούτοις να παρέχει στον αιτούντα όλα εκείνα τα στοιχεία 
που είναι αναγκαία ώστε ο αϊτών να αναλάβει την ευθύνη 
για το φάρμακο. Ο παραγωγός πρέπει να δεσμεύεται γρα- 
πτώς απέναντι στον αιτούντα ότι θα εξασφαλίσει την 
ομοιογένεια των παρτίδων και δεν θα τροποποιήσει τή μέ¬ 
θοδο παραγωγής ή τις προδιαγραφές χωρίς να ενημερώ¬ 
σει τον αιτούντα. Για μια τέτοια αλλαγή, πρέπει να παρέχο¬ 
νται στον ΕΟΦ τα έγγραφα και στοιχεία που στηρίζουν την 

αίτηση αυτή. 

Τα στοιχεία και τα έγγραφα που συνοδεύουν την αίτηση 
νια χορήγηση άδειας κυκλοφορίας σύμφωνα το άρθρο 6 
περ. θ) και ι) της Υπ. Απόφασης 378812/92, περιλαμβά¬ 
νουν τα αποτελέσματα των ελέγχων, συμπεριλαμβανομέ¬ 
νων των αναλύσεων παρτίδων ιδίως για τα δραστικά συ¬ 
στατικά, ως προς τον ποιοτικό έλεγχο όλ ων των χρησιμο¬ 
ποιούμενων συστατικών. Υποβάλλονται σύμφωνα με τις 
ακόλουθες διατάξεις. 

1.1. Πρώτες ύλες εγγεγραμμένες στις φαρμακοποιίες. 

Οι μονογραφίες της ευρωπαϊκής φαρμακοποιίας έχουν 
εφαρμογή σε όλες τις ουσίες που περιλαμβάνονται σε 

αυτή. 

Όσον αφορά τις άλλες ουσίες ο ΕΟΦ απαιτεί την τή¬ 
ρηση της Ελληνικής φαρμακοποιίας για τα προϊόντα που 
παρασκευάζονται στην Ελλάδα. 

Τα συστατικά που πληρούν τις απαιτήσεις της ευρωπαϊ¬ 
κής φαρμακοποιίας ή της Ελληνικής φαρμακοποιίας, της 
φαρμακοποιίας ενός κράτους μέλους θεωρούνται ότι πλη¬ 
ρούν επαρκώς τις διατάξεις του άρθρου 6 περ. θ) Υπουργ. 
απόφασης 378812/92. Στην περίπτωση αυτή, η περι¬ 
γραφή των αναλυτικών μεθόδων η περιγραφή των αναλυ¬ 
τικών μεθόδων μπορεί να αντικατασταθεί με λεπτομερή 
παραπομπή στην υπόψη φαρμακοποιία. 

Εντούτοις, όταν μία πρώτη ύλη εγγεγραμμένη στην ευ¬ 
ρωπαϊκή φαρμακοποιία ή στην Ελληνική φαρμακοποιία, 
έχει παραχθεί με μέθοδο που μπορεί να αφήνει προσμεί¬ 
ξεις που δεν ελέγχονται στη μονογραφία της φαρμακο¬ 
ποιίας, τότε οι προσμείξεις αυτές πρέπει να επισημαίνο- 
νται και να δηλώνεται το μέγιστο ανεκτό όριο τους ενώ θα 
πρέπει να περιγράφεται και κατάλληλη μέθοδος αναλύ- 
σεως. 

Οι χρωστικές πρέπει, σε κάθε περίπτωση, να πληρούν 
τις απαιτήσεις της Υπουργ. απόφασης Α6α/9392/91/92 
(Β’ 233). 

Στην αίτηση για χορήγηση άδειας κυκλοφορίας, πρέπει 
να δηλώνονται οι έλεγχοι ρουτίνας που εκτελούνται σε 
κάθε παρτίδα πρώτων υλών. Εάν χρησιμοποιούνται έλεγ¬ 
χοι διαφορετικοί από εκείνους που αναφέρονται στη φαρ¬ 
μακοποιία, τότε πρέπει να παρέχονται αποδεικτικά στοι¬ 
χεία ότι οι πρώτες ύλες πληρούν τις ποιοτικές απαιτήσεις 
της φαρμακοποιίας αυτής. 

Στις περιπτώσεις όπου κάποια προδιαγραφή που περιέ- 


χεται σε μονογραφία της ευρωπαϊκής φαρμακοποιας ή 
της Ελληνικής φαρμακοποιας ενδέχεται να είναι ανεπαρ¬ 
κής για τη διασφάλιση της ποιότητας της ουσίας, ο ΕΟΦ 
ζητάει καταλληλότερες προδιαγραφές από τον υπευθυνο 
για την κυκλοφορία του προϊόντος. 

Ο ΕΟΦ ενημερώνει γι’ αυτό την επιτροπή της Ελληνικής 
φαρμακοποιίας. Ο υπεύθυνος για την κυκλοφορία του 
προϊόντος παρέχει στον ΕΟΦ κάθε σχετική πληροφορία 
για την υποτιθέμενη ανεπάρκεια και τις πρόσθετες αιτη- 
θείσες προδιαγραφές. 

Σε περίπτωση που μία πρώτη ύλη δεν περιλαμβάνεται 
ούτε στην ευρωπαϊκή φαρμακοποιία ούτε στην Ελληνική 
φαρμακοποιία, μπορεί να γίνει αποδεκτή η παραπομπή σε 
μονογραφία φαρμακοποιίας τρίτης χώρας. Στην περί¬ 
πτωση αυτή, ο αϊτών υποβάλλει αντίγραφο της μονογρα¬ 
φίας συνοδευόμενο, εφόσον απαιτείται, από κείμενο για 
την εγκυρότητα των μεθόδων ελέγχου που περιέχονται 
στη μονογραφία και, κατά περίπτωση από σχετική μετά¬ 
φραση. 

1.2. Πρώτες ύλες που δεν περιλαμβάνονται σε φαρμα¬ 
κοποιία. 

Συστατικά που δεν περιλαμβάνονται σε καμία φαρμακο¬ 
ποιία περιγράφονται με τη μορφή μονογραφίας που αντα- 
ποκρίνεται στους ακόλουθους τίτλους. 

α) η ονομασία της ουσίας, σύμφωνη με τις απαιτήσεις 
του σημείου Α.2 ανωτέρω, συμπληρώνεται από τυχόν 
εμπορικά ή επιστημονικά συνώνυμα 
β) ο ορισμός της ουσίας, διατυπωμένος κατά τρόπο ανά¬ 
λογο με εκείνο που χρησιμοποιείται στην ευρωπαϊκή φαρ¬ 
μακοποιία, συνοδεύεται από τυχόν αναγκαίες επεξηγημα¬ 
τικές πληροφορίες, ιδιαίτερα όσον αφορά τη μοριακή 
δομή, εφόσον χρειάζεται, ενώ πρέπει να συνοδεύεται μ ε 
κατάλληλη περιγραφή της μεθόδου συνθέσεως. Προκει- 
μένου για ουσίες που μπορούν να περιγραφούν μόνο με τη 
μέθοδο παραγωγής τους, η περιγραφή πρέπει να είναι αρ¬ 
κετά λεπτομερής ώστε να χαρακτηρίζει μία ουσία η οποία 
να είναι σταθερή τόσο ως προς τη σύστασή της όσο και ως 
προς τις δράσεις της 

γ) οι μέθοδοι καθορισμού της ταυτοποίησης μπορούν να 
περιγράφονται με τη μορφή πλήρων τεχνικών όπως αυτές 
χρησιμοποιούνται για την παραγωγή της ουσίας και με τη 
μορφή ελέγχων που πρέπει να διενεργούνται εν είδει ρου¬ 
τίνας 

δ) οι έλεγχοι καθαρότητας περιγράφονται σε συνάρ¬ 
τηση με το σύνολο των προβλεπόμενων προσμείξεων, 
ιδίως εκείνων που μπορεί να έχουν κάποιο επιβλαβές απο- 
τέλεσμα και εφόσον είναι αναγκαίο, εκείνων που, λαμβα- 
νομένου υπόψη του φαρμακευτικού συνδυασμού των ου- 
ι σιών που αποτελούν αντικείμενο της αιτήσεως, θα μπο¬ 
ρούσαν να επηρεάσουν δυσμενώς τη σταθερότητα του 
φαρμάκου ή να αλλοιώσουν τα αποτελέσματα των αναλύ- 
ι σεων 

I ε ) ως προς τις σύνθετες ουσίες φυτικής ή ζωικής προε- 
λεύσεως, πρέπει να γίνεται διάκριση μεταξύ της περιπτώ- 
:ι σεως εκείνης στην οποία οι πολλαπλές φαρμακολογικές 
; δράσεις καθιστούν αναγκαίο το χημικό, φυσικό ή βιολο- 
- γικό έλεγχο των κύριων συστατικών και της περιπτώσεως 
εκείνης ουσιών που περιέχουν μία ή περισσότερες δρα¬ 
στικές ομάδες με παρόμοια δραστικότητα, για τις οποίες 
ς μπορεί να γίνει αποδεκτή μία γενική μέθοδος ελέγχου. 

ζ) όταν χρησιμοποιούνται ύλες ζωικής προελεύσεως, 
πρέπει να περιγράφονται μέτρα προοριζόμενα να διασφα- 

λ'ιζουν την απουσία παθογόνων ενδεχομένως παραγό¬ 
ντων 

η) παρέχονται οι τυχόν ειδικές προφυλάξεις που μπορεί 
να απαιτούνται κατά την αποθήκευση της πρώτης ύλης 
και, αν είναι αναγκαίο, η μέγιστη περίοδος αποθήκευσης 
πριν από τον επανέλεγχο. 

1.3. Φυσικοχημικά χαρακτηριστικά που μπορούν να 
επηρρεάσουν τη βιοδιαθεσιμότητα. 

Οι παρακάτω πληροφορίες για δραστικά συστατικά πε¬ 
ριλαμβανόμενα ή μη στις φαρμακοποιίες παρέχονται ως 
μέρος της γενικής περιγραφής των δραστικών συστατικών 
αν η βιοδιαθεσιμότητα του φαρμάκου εξαρτάται από αυ¬ 
τές: 

- κρυσταλλική μορφή και συντελεστές διαλυτότητας, 

- μέγεθος σωματιδίων, κατά περίπτωση μετά από κονιο¬ 
ποίηση, 

- κατάσταση από πλευράς ενυδατώσεως, 

- συντελεστής κατανομής ελαίου/νερού. Ο ΕΟΦ μπορεί, 
να ζητήσει επίσης και τις τιμές ρΚ/ρά αν κρίνει ότι η πληρο¬ 
φορία αυτή είναι ουσιώδης. 

Οι πρώτες τρεις περιπτώσεις δεν έχουν εφαρμογή σε 
ουσίες που χρησιμοποιούνται αποκλειστικά σε διάλυμα. 

2. Όπου, για την παρασκευή κτηνιατρικών φαρμάκων, 
χρησιμοποιούνται υλικά όπως μικροοργανισμοί, ιστοί φυτι¬ 
κής ή ζωικής προελεύσεως, κύτταρα ή υγρά (συμπεριλαμ¬ 
βανομένου και του αίματος) ανθρώπινης ή ζωικής προε¬ 
λεύσεως ή βιοτεχνολογικά κυτταρικά σκευάσματα, πρέπει 
να περιγράφεται και τεκμηριώνεται η προέλευση και το 
ιστορικό των πρώτων υλών. 

Η περιγραφή των πρώτων υλών περιλαμβάνει τα στάδια 
παραγωγής, τις διαδικασίες καθαρισμού/αδρανοποιή- 
σεως με στοιχεία για την εγκυρότητα τους και όλες τις δια¬ 
δικασίες ελέγχου κατά τη διάρκεια της παραγωγής που 
προορίζονται να εξασφαλίσουν την ποιότητα, ασφάλεια 
και ομοιογένεια μεταξύ των παρτίδων του τελικού προϊό¬ 
ντος. 

2.1. Όταν χρησιμοποιούνται τράπεζες κυττάρων, πρέ¬ 
πει να καταδεικνύεται ότι τα χαρακτηριστικά των κυττά¬ 
ρων παραμένουν αναλλοίωτα κατά την παραγωγή όσο και 
μετέπειτα. 

2.2. Σπόροι, τράπεζες κυττάρων, αίμα ή ορός και άλλα 
υλικά βιολογικής προελεύσεως και, όπου είναι δυνατόν, 
τα αρχικά υλικά από τα οποία προέρχονται εξετάζονται για 
τυχόν επείσακτους παράγοντες. 

Αν η παρουσία ενδεχομένως παθογόνων επείσακτων 
παραγόντων είναι αναπόφευκτη, το υλικό χρησιμοποιείται 
μόνο αν με την περαιτέρω κατεργασία εξασφαλίζεται η 
απομάκρυνση ή/και αδρανοποίησή τους και αυτό είναι 
επιβεβαιωμένο με έγκυρο τρόπο. 

Δ. ΕΛΕΓΧΟΙ ΚΑΤΑ ΤΑ ΕΝΔΙΑΜΕΣΑ ΣΤΑΔΙΑ 
ΤΗΣ ΠΑΡΑΓΩΓΙΚΗΣ ΔΙΑΔΙΚΑΣΙΑΣ 

Τα πληροφοριακά στοιχεία και έγγραφα που συνοδεύ¬ 
ουν την αίτηση για χορήγηση άδεια κυκλοφορίας, σύμ¬ 
φωνα με το άρθρο 6 περιπτ. θ) και ι) της Υπουργ. απόφα¬ 
σης 378812/92, περιλαμβάνουν στοιχεία σχετικά με τους 
ελέγχους που μπορεί να διενεργούνται σε ενδιάμεσα στά¬ 
δια της παραγωγικής διαδικασίας, με σκοπό να διασφαλι- 
σθεί η ομοιομορφία των τεχνικών χαρακτηριστικών και της 
παραγωγικής διαδικασίας. 

Οι έλεγχοι αυτοί είναι βασικοί για να ελέγχεται η συμφω¬ 
νία του φαρμάκου με τη δεδομένη σύνθεση όταν, κατ’ 


εξαίρεση, ο αϊτών προτείνει αναλυτική μέθοδο για τον 
έλεγχο του τελικού προϊόντος ή οποία δεν περιλαμβάνει 
ποσοτικό προσδιορισμό για όλα τα δραστικά συστατικά (ή 
για τα έκδοχα που υπόκεινται στις ίδιες απαιτήσεις με 
εκείνες των δραστικών συστατικών). 

Το ίδιο ισχύει και όταν ο ποιοτικός έλεγχος του τελικού 
προϊόντος εξαρτάται άμεσα από τις δοκιμές που διενερ- 
γούνται κατά τη διάρκεια της παραγωγικής διαδικασίας, 
ιδιαίτερα αν η ουσία καθορίζεται από τη μέθοδο παραγω¬ 
γής της. 

Ε. ΕΛΕΓΧΟΙ ΣΤΟ ΤΕΛΙΚΟ ΠΡΟΪΟΝ 

1. Για τον έλεγχο του τελικού προϊόντος, ως παρτίδα 
του τελικού προϊόντος νοείται το σύνολο των μονάδων 
μιας φαρμακευτικής μορφής που προέρχονται από την 
ίδια αρχική ποσότητα υλικού και έχουν υποβληθεί στην 
ίδια σειρά παρασκευαστικών ή/ και αποστειρωτικών διερ¬ 
γασιών ή, στην περίπτωση συνεχούς παραγωγής, όλες οι 
μονάδες που έχουν παρασκευασθεί σε μία δεδομένη χρο¬ 
νική περίοδο. 

Στην αίτηση για χορήγηση άδειας κυκλοφορίας παρατί¬ 
θενται όλοι οι έλεγχοι που διενεργούνται σε συνήθη βάση 
σε κάθε παρτίδα τελικού προϊόντος. Για τοςυ ελέγχους 
που δεν αποτελούν ελέγχους ρουτίνας δηλώνεται η συ¬ 
χνότητα διενέργειάς τους. Δηλώνονται επίσης τα χρονικά 
όρια απελευθέρωσης της παρτίδας. 

Τα πληροφοριακά στοιχεία και έγγραφα που συνοδεύ¬ 
ουν την αίτηση για χορήγηση άδειας κυκλοφορίας σύμ¬ 
φωνα με το άρθρο 6 σημςία θ) και ι) της Υ.Απόφ. 
378812/92 περιλαμβάνουν στοιχεία σχετικά με τους 
ελέγχους στο τελικό προϊόν κατά την απελευθέρωσή του. 
Τα στοιχεία αυτά υποβάλλονται σύμφωνα με τις ακόλου¬ 
θες απαιτήσεις. 

Για όλα τα προϊόντα που ορίζονται σε αυτές, έχουν 
εφαρμογή οι διατάξεις των γενικών μονογραφιών της ευ¬ 
ρωπαϊκής φαρμακοποιίας ή της Ελληνικής φαρμακοποιίας 
ή, εφόσον δεν υπάρχουν, της φαρμακοποιίας ενός κρά¬ 
τους μέλους. 

Αν χρησιμοποιούνται διαδικασίες ελέγχων και όρια διά¬ 
φορα από εκείνα που αναφέρονται στις γενικές μονογρα¬ 
φίες της ευρωπαϊκής φαρμακοποιίας ή της Ελληνικής 
φαρμακοποιίας ή, εφόσον δεν υπάρχουν, στην εθνική 
φαρμακοποιία ενός κράτους μέλους, πρέπει να παρέχο¬ 
νται αποδεικτικά στοιχεία ότι, αν το τελικό προϊόν εξετα¬ 
ζόταν σύμφωνα με τις μονογραφίες αυτές, θα πληρούσε 
τις ποιοτικές απαιτήσεις της υπόψη φαρμακοποιίας για τη 
συγκεκριμένη φαρμακευτική μορφή. 

1.1. Γενικά χαρακτηριστικά του τελικού προϊόντος 

Μεταξύ των ελέγχων για το τελικό προϊόν περιλαμβάνο¬ 
νται πάντοτε και ορισμένοι έλεγχοι των γενικών χαρακτη¬ 
ριστικών ενός προϊόντος. Οι έλεγχοι αυτοί, όποτε εφαρ¬ 
μόζονται, πρέπει να συνδέουν τον έλεγχο των μέσων μα¬ 
ζών και των μέγιστων αποκλίσεων, τους μικροβιολογικούς 
μηχανικούς ή φυσικούς ελέγχους, τα οργανοληπτικά χα¬ 
ρακτηριστικά, τα φυσικά χαρακτηριστικά όπως η πυκνό¬ 
τητα, το ρΗ, το δείκτη διαθλάσεως, κ.λπ. Σε κάθε συγκε¬ 
κριμένη περίπτωση και για καθένα από τα χαρακτηριστικά 
αυτά, πρέπει να καθορίζονται από τον αιτούντα πρότυπα 
και όρια ανοχής. 

Οι πειραματικές συνθήκες, κατά περίπτωση, οι χρησι¬ 
μοποιούμενες συσκευές και τα πρότυπα περιγράφονται 
λεπτομερώς εφόσον δεν αναφέρονται στην ευρωπαϊκή 

φαρμακοποιία ή στην εθνική φαρμακοποιία των κρατών 
μελών. Το ίδιο ισχύει και στις περιπτώσεις όπου δεν έχουν 
εφαρμογή οι μέθοδοι που καθορίζονται από τις φαρμακο¬ 
ποιίες αυτές. 

Περαιτέρω, οι στερεές φαρμακευτικές μορφές που χο¬ 
ρηγούνται από το στόμα υποβάλλονται σε μελέτες ίπ νίίΓΟ 
ως προς την απελευθέρωση και το ρυθμό διαλυτοποιή- 
σεως του δραστικού συστατικού ή συστατικών. Οι μελέτες 
αυτές γίνονται επίσης και σε περιπτώσεις όπου η χορή¬ 
γηση γίνεται με διαφορετικό τρόπο εφόσον κριθεί ανα¬ 
γκαίο από τον ΕΟΦ. 

1.2. Ποιοτικός και ποσοτικός προσδιορισμός του ή των 
δραστικών συστατικών 

Η ταυτοποίηση και ο προσδιορισμός του ή των δραστι¬ 
κών συστατικών διενεργούνται, είτε σε αντιπροσωπευτικό 
δείγμα από την παρτίδα παραγωγής, είτε σε ένα αριθμιό 
μονάδων δόσεως που αναλύονται ξεχωριστά. 

Εκτός κι αν υφίσταται επαρκής αιτιολόγηση, η μέγιση 
ανεκτή απόκλιση ως προς την περιεκτικότητα του τελικού 
προϊόντος σε δραστικό συστατικό είναι + 5% κατά τη 
στιγμή της παραγωγής. 

Ο παραγωγός, με βάση τους ελέγχους σταθερότητας, 
πρέπει να προτείνει και να δικαιολογεί τα μέγιστα ανεκτά 
όρια ως προς την περιεκτικότητα του τελικού προϊόντος 
σε δραστικό συστατικό μέχρι το τέλος της περιόδου του 
χρόνου ζωής που προτείνεται. 

Σε ορισμένες εξαιρετικές περιπτώσεις, ιδιαίτερα πολύ¬ 
πλοκων μειγμάτων, στις οποίες ο ποσοτικός προσδιορι¬ 
σμός των δραστικών συστατικών λόγω του μεγάλου αριθ¬ 
μού τους και της ύπαρξής τους σε πολύ μικρές ποσότητες, 
θα απαιτούσε λεπτές έρευνες που δύσκολα εφαρμόζο¬ 
νται σε κάθε παρτίδα παραγωγής, ο ποσοτικός προσδιορι¬ 
σμός ενός ή περισσότερων δραστικών συστατικών στο τε¬ 
λικό προϊόν μπορεί να παραληφθεί, με τη ρητή προϋπό¬ 
θεση ότι διενεργούνται τέτοιοι προσδιορισμοί σε ενδιά¬ 
μεσα στάδια της παραγωγικής" διαδικασίας. Η παρέκΛιση 
αυτή δεν μπορεί να επεκταθεί στο χαρακτηρισμό των συ¬ 
γκεκριμένων ουσιών. Η απλοποιημένη αυτή τεχνική συ¬ 
μπληρώνεται στην περίπτωση αυτή με μια μέθοδο ποσοτι¬ 
κής εκτιμήσεως που δίνει τη δυνατότητα στην αρμόδια 
αρχή να ελέγχει τη συμφωνία του φαρμάκου προς τις προ¬ 
διαγραφές, αφού αυτό έχει διατεθεί στην αγορά. 

Όταν οι φυσικοχημικές μέθοδοι είναι ανεπαρκείς για 
την παροχή επαρκών πληροφοριών για την ποιότητα του 
προϊόντος, τότε είναι αναγκαία η διενέργεια μιας ίπ νίνο ή 
ίπ νίίτο βιολογικής δοκιμασίας. Όταν είναι δυνατόν, η δο¬ 
κιμασία αυτή περιλαμβάνει υλικά αναφοράς και στατιστική 
ανάλυση που επιτρέπει τον υπολογισμό των ορίων εμπι¬ 
στοσύνης. Όταν οι δοκιμασίες αυτές δεν μπορούν να 
εκτελεσθούν στο τελικό προϊόν, αυτές μπορούν να γίνουν 
σε ένα ενδιάμεσο στάδιο, όσο το δυνατόν προς το τέλος 
της παραγωγικής διαδικασίας. 

Όταν, σύμφωνα με τα στοιχεία που παρέχονται στο ση¬ 
μείο Β', διαφαίνεται ότι κατά την παρασκευή του φαρμά¬ 
κου εφαρμόζεται δοσολογική υπέρβαση σε ένα δραστικό 
συστατικό, ή περιγραφή των μεθόδων ελέγχου του τελι¬ 
κού προϊόντος, περιλαμβάνει, αν είναι δυνατόν, μια χημική 
και, αν απαιτείται, μια τοξικοφαρμακολογική μελέτη των 
αλλαγών που υπέστη η ουσία αυτή και, ενδεχομένως, ταυ¬ 
τοποίηση ή/και ποσοτικό προσδιρισμό των προϊόντων 
αποσυνδέσεως. 

1.3. Ποιοτικός και ποσοτικός προσδιορισμός των εκδο¬ 
χών 


Εφόσον αυτό είναι αναγκαίο, το ή τα έκδοχα υποβάλλο¬ 
νται, τουλάχιστον, σε ποιοτικό έλεγχο 

Η διαδικασία του ελέγχου που προτείνεται για τη ταυτο¬ 
ποίηση των χρωστικών πρέπει να παρέχει τη δυνατότητα 
επιβεβαίωσης ότι αυτές περιλαμβάνονται στο παράρτημα 
της Υπουργικής απόφασης Α6α/9392/91 /92 (Β' 233). 

Όσον αφορά τα συντηρητικά είναι υποχρεωτική η διε¬ 
νέργεια ελέγχου ως προς το ανώτατο και κατώτατο όριό 
τους ενώ για τα υπόλοιπα συστατικά των εκδόχων που 
μπορούν να επιδράσουν δυσμενώς στις λειτουργίες του 
οργανισμού είναι υποχρεωτική η διενέργεια ελέγχου ως 
προς το ανώτατο όριό τους. Επίσης είναι υποχρεωτική η 
διενέργεια ελέγχου ως προς το ανώτατο και κατώτατο 
όριο για κάθε έκδοχο που μπορεί να επηρρεάσει τη βιοδια- 
θεσιμότητα μιας δραστικής ουσίας, εκτός κι αν η βιοδια- 
θεσιμότητα διασφαλίζεται από άλλους ενδεδειγμένους 
ελέγχους. 

1.4. Έλεγχος ασφαλείας 

Εκτός από τους τοξικοφαρμακολογικούς ελέγχους που 
υποβάλλονται με την αίτηση για χορήγηση άδειας κυκλο¬ 
φορίας, στο φάκελο αναλύσεων περιλαμβάνονται και 
έλεγχοι ασφαλειείας, όπως έλεγχος στειρότητας, βακτη- 
ριακής ενδοτοξίνης, πυρετογόνων και τοπικής ανοχής σε 
ζώα, εφόσον οι έλεγχοι αυτοί πρέπει να εκτελούνται ως 
έλεγχοι ρουτίνας για τον έλεγχο της ποιότητας του προϊό¬ 
ντος. 

Ζ. ΕΛΕΓΧΟΙ ΣΤΑΘΕΡΟΤΗΤΑΣ 

Τα πληροφοριακά στοιχεία και έγγραφα που συνοδεύ¬ 
ουν την αίτηση για χορήγηση άδειας κυκλοφορίας σύμ¬ 
φωνα με το άρθρο 6 της Υπουργικής απόφασης 
378812/92 υποβάλλονται σύμφωνα με τις ακόλουθες 
απαιτήσεις. 

Πρέπει να δίνεται περιγραφή των μελετών με τις οποίες 
προσδιορίσθηκαν ο χρόνος ζωής, οι προτεινόμενες συν¬ 
θήκες διατηρήσεως και οι προδιαγραφές στο τέλος του 
χρόνου ζωής που προτείνονται από τον αιτούντα. 

Στην περίπτωση φαρμακούχων μειγμάτων ζωοτροφών, 
πρέπει να δίνονται επίσης πληροφορίες για το χρόνο ζωής 
των ζωοτροφών που παρασκευάζονται μ ε τα προμείγματα 
αυτά, σύμφωνα με τις παρεχόμενες οδηγίες χρήσεως. 

Όταν ένα τελικό προϊόν πρέπει να ανασυσταθεί πριν να 
χορηγηθεί, πρέπει να παρέχονται στοιχεία για τον προτει- 
νόμενο χρόνο ζωής του ανασυστημένου προϊόντος, υπο- 
στηριζόμενα και από σχετικά δεδομένα σταθερότητας. 

Στην περίπτωση φιαλιδίων πολλών δόσεων, πρέπει να 
υποβάλλονται στοιχεία ως προς τη σταθερότητα που να 
δικαιολογούν το χρόνο ζωής του φαρμάκου που παραμένει 
στο φιαλίδιο μετά το άνοιγμα. 

Όταν ένα τελικό προϊόν ενδέχεται να δημιουργήσει 
προϊόντα αποσυνθέσεως, ο αϊτών πρέπει να τα δηλώνει 
και να υποδεικνύει μεθόδους χαρακτηρισμού και μεθό¬ 
δους ελέγχου. 

Τα συμπεράσματα πρέπει να περιλαμβάνουν τα αποτε¬ 
λέσματα των αναλύσεων που δικαιολογούν τον προτεινό- 
μενο χρόνο ζωής στις συνιστώμενες συνθήκες διατηρή- 
σεως και τις προδιαγραφές του τελικού προϊόντος στο τέ¬ 
λος του χρόνου ζωής του τελικού προϊόντος κάτω από τις 
συνιστώμενες αυτές συνθήκες διατηρήσεως. 

Πρέπει να υποδεικνύεται το μέγιστο ανεκτό επίπεδο 
προϊόντων αποσυνθέσεως στο τέλος του χρόνου ζωής. 

Οποτεδήποτε θεωρείται ως υπαρκτός ο κίνδυνος αλλη- 
λεπιδράσεως μεταξύ προϊόντος και περιέκτη, υποβάλλε¬ 
ται μελέτη σχετική με την αλληλεπίδραση προϊόντος και 
περιέκτη, ιδιαίτερα δε αν πρόκειται για ενέσιμα προϊόντα ή 
αερολύματα εσωτερικής χρήσεως. 

ΜΕΡΟΣ 3 

ΔΟΚΙΜΑΣΙΕΣ ΓΙΑ ΤΗΝ ΑΣΦΑΛΕΙΑ ΚΑΙ ΤΑ ΚΑΤΑΛΟΙΠΑ 
Τα πληροφοριακά στοιχεία και έγγραφα που συνοδεύ¬ 
ουν την αίτηση για χορήγηση άδειας κυκλοφορίας σύμ¬ 
φωνα με το άρθρο 6 της Υπ. απόφασης 378812/92 υπο¬ 
βάλλονται σύμφωνα με τις ακόλουθες απαιτήσεις. 

Οι δοκιμές να διενεργούνται σύμφωνα με τις διατάξεις 
περί ορθής εργαστηριακής πρακτικής που θεσπίζονται 
απά τηγν Υπ. Απόφαση 313314/1994 (Β 52). 

Α. Δοκιμασίες γιά την ασφάλεια 
ΚΕΦΑΛΑΙΟ I 

ΕΚΤΕΛΕΣΗ ΤΩΝ ΔΟΚΙΜΑΣΙΩΝ 

I. Εισαγωγή 

Η τεκμηρίωση ως προς την ασφάλεια πρέπει να εμφαί¬ 
νει: 

1. την πιθανή τοξικότητα του κτηνιατρικού φαρμάκου 
και κάθε επικίνδυνο ή ανεπιθύμητο αποτέλεσμα που μπο¬ 
ρεί να επέλθει υπό τις προτεινόμενες συνθήκες χρήσεως 
στα ζώα. Τα αποτελέσματα αυτά πρέπει να εκτιμώνται σε 
συνδυασμό με τη βαρύτητα της προκύπτουσας παθολογι¬ 
κής καταστάσεως. 

2. τα πιθανά επιβλαβή αποτελέσματα στον άνθρωπο 
από κατάλοιπα του κτηνιατρικού φαραμακευτικού προϊό¬ 
ντος ή ουσίας σε τρόφιμα που λαμβάνονται από ζώα υπο- 
βληθέντα σε θεραπευτική αγωγή και τις δυσκολίες που 
μπορεί να δημιουργήσουν τα κατάλοιπα αυτά στη βιομηχα¬ 
νική επεξεργασία των τροφίμων. 

3. τους πιθανούς κινδύνους που μπορεί να προκύψουν 
από την έκθεση του ανθρώπου στο φάρμακο, π.χ. κατά τη 
χορήγηση του στα ζώα. 

4. τους πιθανούς κινδύνους γιά το περιβάλλον που προ¬ 
κύπτουν από τη χρήση του φαρμάκου. 

Όλα τα αποτελέσματα πρέπει να είναι αξιόπιστα και γε- 
νικεύσιμα. Εφόσον ενδείκνυται, κατά την εκπόνηση των 
πειραματικών μεθόδων και την εκτίμηση των αποτελε¬ 
σμάτων χρησιμοποιούνται μαθηματικές και στατιστικές 
διαδικασίες. 

Επιπλέον, στους κλινικούς πρέπει να παρέχονται πληρο¬ 
φορίες ως προς τις θεραπευτικές δυνατότητες του φαρ¬ 
μάκου και τους κινδύνους που είναι συνυφασμένοι με τη 
χρήση του. 

Σε ορισμένες περιπτώσεις μπορεί να απαιτείται ο έλεγ¬ 
χος των μεταβολιτών της μητρικής ενώσεως εφόσον αυτοί 
παρουσιάζουν σημασία ως κατάλοιπα. 

Όταν κάποιο έκδοχο χρησιμοποιείται για πρώτη φορά 
στο φαρμακευτικό τομέα, αυτό πρέπει να θεωρείται ως 
δραστικό συστατικό. 

2. Φαρμακολογία 

Φαρμακοδυναμική νοείται η μελέτη των μεταβολών που 
προκαλούνται από το φάρμακο στις λειτουργίες των οργά¬ 
νων, είτε αυτές είναι φυσιολογικές είτε πειραματικώς τρο¬ 
ποποιημένες. 

Με τον όρο φαρμακοκινητική νοείται η μελέτη της τύχης 
των ουσιών στον οργανισμό και καλύπτει τη μελέτη απορ¬ 
ρόφησης, κατανομής, βιομετασχηματισμού (ή μεταβολι¬ 


σμού) και απέκκρισης της ουσίας ή/και των μεταβολιτών 
της. 

Συνεπώς, της τεκμηριώσεως ασφαλείας, θα προηγού¬ 
νται πάντοτε στοιχεία λεπτομερή γιά φαρμακολογικές 
έρευνες που διεξήχθησαν σε πειραματόζωα και κάθε σχε¬ 
τική πληροφορία προερχόμενη από κλινικές μελέτες στο 
ζώο προορισμού. 

3. Τοξικολογία 

3.1. Τοξικότητα σε εφάπαξ χορήγηση 

Οι μελέτες τοξικότητας σε εφάπαξ χορήγηση μπορούν 
να χρησιμοποιηθούν γιά να προβλεφθούν: 

- τα πιθανά αποτελέσματα από οξεία υπέρβαση δοσο¬ 
λογίας στο ζώο προορισμού, 

- τα πιθανά αποτελέσματα από τυχαία χορήγηση στον 
άνθρωπο, 

- οι δόσεις που μπορούν να χρησιμοποιηθούν επωφε¬ 
λώς στις μελέτες επανειλημμένης χορηγήσεως. 

Οι μελέτες τοξικότητας σε εφάπαξ χορήγηση θα πρέπει 
να καταδεικνύουν τα αποτελέσματα οξείας τοξικότητας 
της ουσίας και τη χρονική πορεία εμφάνισης και υποχώρη¬ 
σης. 

Οι μελέτες αυτές πρέπει να παραγματοποιούνται κανο¬ 
νικά σε δύο τουλάχιστον είδη θηλαστικών. Το ένα είδος 
θηλαστικού μπορεί να αντικαθίσταται, αν χρειάζεται, από 
ένα ζώο για το οποίο καί προορίζεται το φάρμακο. Κανο¬ 
νικά, πρέπει να μελετώνται δύο τουλάχιστον διαφορετικές 
οδοί χορηγήσεως. Η μία από αυτές μπορεί να είναι η ίδια ή 
παρόμοια με εκείνη που προτείνεται για το ζώο προορι¬ 
σμού. Εάν ο χρήστης του φαρμάκου υπάρχει ενδεχόμενο 
να εκτεθεί σε σημαντικό βαθμό σε αυτό, π.χ. με εισπνοή ή 
δερματική επαφή, θα πρέπει να μελετώνται και αυτές οι 
οδοί. 

Για να μειωθεί ο αριθμός και η δοκιμασία που υφίστα- 
νται τα χρησιμοποιούμενα ζώα, αναπτύσσονται συνεχώς 
νέα πρωτόκολλα γιά τον έλεγχο της τοξικότητας σε εφά¬ 
παξ χορήγηση. Οι μελέτες που πραγματοποιούνται με 
βάση τις νέες αυτές διαδικασίες εφόσον αυτές θεωρού¬ 
νται έγκυρες είναι αποδεκτές, όπως επίσης και οι μελέτες 
που πραγματοποιούνται με διεθνώς καθιερωμένες ανα¬ 
γνωρισμένες κατευθυντήριες οδηγίες. 

3.2. Τοξικότητα σε επανειλημένη χορήγηση 

Οι δοκιμές τοξικότητας σε επανειλημμένη χορήγηση 
προορίζονται να καταδείξουν τυχόν φυσιολογικές ή/και 
παθολογικές μεταβολές που προκαλούνται από επανει¬ 
λημμένη χορήγηση της δραστικής ουσίας ή συνδυασμού 
δραστικών ουσιών υπό εξέταση και να προσδιορίσουν τον 
τρόπο με τον οποίο οι αλλαγές αυτές σχετίζονται με τη δο¬ 
σολογία. 

Στην περίπτωση ουσιών ή φαρμάκων που προορίζονται 
αποκλειστικά για χρήση σε ζώα τα οποία δεν παράγουν 
τροφή για ανθρώπινη κατανάλωση, κανονικά είναι αρκετή 
μια μελέτη τοξικότητας σε επανειλημμένη χορήγηση σε 
ένα είδος πειραματοζώου. Η μελέτη αυτή μπορεί να αντι¬ 
καθίσταται με μελέτη πραγματοποιούμενη στο ζώο για το 
οποίο προορίζεται η ουσία. Η συχνότητα και η οδός χορη¬ 
γήσεως όπως και η διάρκεια της μελέτης θα πρέπει να επι¬ 
λέγονται σε συνάρτηση με τις προτεινόμενες συνθήκες 
κλινικής χρήσεως. Ο ερευνητής πρέπει να δικαιολογεί την 
έκταση και τη διάρκεια των δοκιμασιών και των επιλεγόμε¬ 
νων δοσολογιών. 

Στην περίπτωση ουσιών ή φαρμάκων που προορίζονται 
για χρήση σε ζώα παραγωγικά, η μελέτη θα πρέπει να διε- 

ξάγεται σε δύο τουλάχιστον είδη, ένα από τα οποία θα 
πρέπει να μην είναι τρωκτικό. Ο ερευνητής δικαιολογεί 
την επιλογή των ειδών σε συνάρτηση με τις διαθέσιμες 
γνώσεις για το μεταβολισμό του προϊόντος στα ζώα και 
στον άνθρωπο. Η εξεταζόμενη ουσία χορηγείται από το 
στόμα. Η διάρκεια της δοκιμής είναι τουλάχιστον 90 ημέ¬ 
ρες. Ο ερευνητής δηλώνει σαφώς και αιτιολογεί τη μέ¬ 
θοδο και τη συχνότητα χορηγήσεως όπως επίσης και τη 
διάρκεια των δοκιμασιών. 

Η μέγιστη δόση πρέπει κανονικά να επιλέγεται με τρόπο 
ώστε να επιφέρει την εμφάνιση νοσηρών αποτελεσμάτων. 
Η κατώτερη δόση δεν θα πρέπει να προκαλεί οποιαδή¬ 
ποτε ένδειξη τοξικότητας. 

Η αξιολόγηση των τοξικών αποτελεσμάτων βασίζεται 
στην παρατήρηση της συμπεριφοράς, της αναπτύξεως, 
των αιματολογικών χαρακτηριστικών και των λειτουργικών 
δοκιμασιών, ιδιαίτερα εκείνων που σχετίζονται με τα 
απεκκριτικά όργανα, όπως επίσης και σε εκθέσεις νεκρο¬ 
ψίας που συνοδεύονται από ιστολογικά δεδομένα. Η επι¬ 
λογή και το εύρος κάθε ομάδας δοκιμών εξαρτάται απά το 
είδος του χρησιμοποιούμενου ζώου και από το επίπεδο 
της τρέχουσας επιστημονικής γνώσεως. 

Στην περίπτωση νέων συνδυασμών γνωστών ουσιών 
που έχουν διερευνηθεί με βάση τις διατάξεις της παρού¬ 
σας απόφασης οι δοκιμασίες επανειλημμένης χορηγή¬ 
σεως μπορούν, εκτός αν οι δοκιμασίες τοξικότητας έχουν 
καταδείξει ενίσχυση τοξικότητας ή νέα τοξικά φαινόμενα, 
να τροποποιηθούν κατάλληλα από τον ερευνητή ο οποίος 
και αιτιολογεί τις τροποποιήσεις αυτές. 

3.3. Ανοχή στο ζώο προορισμού 

Πρέπει να παρέχονται λεπτομερή στοιχεία για κάθε έν¬ 
δειξη δυσανεξίας που παρατηρήθηκε κατά τη διάρκεια με¬ 
λετών στο ζώο προορισμού σε συμφωνία με τις απαιτήσεις 
του μέρους 4 κεφάλαιο Ι' τμήμα Β'. Οι εν λόγω μελέτες, οι 
δόσεις στις οποίες παρατηρήθηκε δυσανεξία και τα είδη 
και οι ράτσες των ζώων θα πρέπει να ταυτοποιούνται. Πρέ¬ 
πει επίσης να περιγράφεται λεπτομερώς και κάθε μη ανα¬ 
μενόμενη φυσιολογική μεταβολή. 

3.4 Τοξικότητα στο επίπεδο της αναπαραγωγής συμπε- 
ριλαμβανομένης και της τερατογένεσης 

3.4.1. Μελέτη των αποτελεσμάτων στην αναπαραγωγή 

Σκοπός της μελέτης αυτής είναι να ταυτοποιήσει πιθα¬ 
νές μεταβολές στην αναπαραγωγική λετιουργία αρρένων 
ή θηλέων ή επιβλαβείς επιδράσεις στους απογόνους οι 
οποίες προκαλούνται από τη χορήγηση του υπό μελέτη 
φαρμάκου ή ουσίας. 

Στην περίπτωση ουσιών ή φαρμάκων που προορίζονται 
γιά παραγωγικά ζώα, η μελέτη των αποτελεσμάτων στην 
αναπαραγωγή πρέπει να πραγματοποιείται σε ένα τουλά¬ 
χιστον είδος και σε δύο γενεές, συνήθως ενός τρωκτικού. 

Η ουσία ή το προϊόν, που είναι υπό μελέτη, χορηγείται σε 
άρρενα και θήλεα σε κατάλληλο χρόνο πριν από τη συνεύ¬ 
ρεση. Η χορήγηση συνεχίζεται μέχρι τον απογαλακτισμό 
της γενεάς Ρ2. Χρησιμοποιούνται τρία τουλάχιστον επί¬ 
πεδα δόσεως. Η μέγιστη δόση επιλέγεται έτσι ώστε να 
επιφέρει εμφανή επιβλαβή αποτελέσματα. Η κατώτερη 
δάση δεν θα πρέπει να παράγεϊοποιαδήποτε ένδειξη τοξι¬ 
κότητας. 

Η εκτίμηση των αποτελεσμάτων στην αναπαραγωγή βα¬ 
σίζεται στη γονιμότητα, στην κύηση και στη μητρική συ¬ 
μπεριφορά. Στα ζώα της γενεάς Ρ1 παρατηρείται ο απογα¬ 
λακτισμός, η αύξηση και η ανάπτυξη από τη σύλληψη μέ¬ 


χρι την ωριμότητα. Στα ζώα της γενεάς Ρ2 παρατηρείται η 
ανάπτυξη μέχρι τον απογαλακτισμό. 

3.4.2. Μελέτη των εμβρυοτοξικών αποτελεσμάτων συ- 
μπεριλαμβανομένης και της τερατογένεσης 

Σε περίπτωση ουσιών ή φαρμάκων που προορίζονται για 
χρήση σε ζώα από τα οποία λαμβάνεται τροφή για τον άν¬ 
θρωπο, θα πρέπει να εκτελούνται μελέτες των εμβρυοτο¬ 
ξικών δράσεων, συμπεριλαμβανομένης και της τερατο- 
γεννητικότητας. Οι μελέτες αυτές εκτελούνται σε δύο 
τουλάχιστον είδη θηλαστικών, συνήθως ένα τρωκτικό και 
ένα κουνέλι. Οι λεπτομέρειες της δοκιμασίας (αριθμός 
ζώων, δόσεις, χρόνος χορήγησης και κριτήρια αξιολόγη¬ 
σης των αποτελεσμάτων) εξαρτώνται από την κατάσταση 
των επιστημονικών γνώσεων κατά το χρόνο στον οποίο 
πραγματοποιήθηκε η χορήγηση και από το επίπεδο στατι¬ 
στικής αξιοπιστίας την οποία επιτυγχάνουν τα αποτελέ¬ 
σματα. 

Η μελέτη του τρωκτικού πρέπει να συνδυάζεται με τη 
μελέτη των δράσεων επί της αναπαραγωγικής λειτουρ¬ 
γίας. 

Σε περίπτωση ουσιών ή φαρμάκων που δεν προορίζο¬ 
νται για χρήση σε ζώα από τα οποία λαμβάνεται τροφή για 
τον άνθρωπο, απαιτείται μια μελέτη των εμβρυοτοξικών 
δράσεων, συμπεριλαμβανομένης καί της τερατογεννητι- 
κότητας, σε τουλάχιστον ένα είδος, το οποίο μπορεί να εί¬ 
ναι το ζώο προορισμού, αν το προϊόν πρόκειται να χρησι¬ 
μοποιηθεί σε ζώα τα οποία μπορεί να χρησιμοποιηθούν για 
εκτροφή. 

3.5. Μεταλλαξιογένεση 

Οι δοκιμές μεταλλαξιογένεσης αποσκοπούν στην εκτί¬ 
μηση της δυνατότητας των ουσιών να προκαλέσουν μετα- 
βιβάσιμες μεταβολές στο γενετικό υλικό των κυττάρων. 

Κάθε νέα ουσία που προορίζεται να χρησιμοποιηθεί σε 
κτηνιατρικά φάρμακα πρέπει να αξιολογείται ως προς τις 
μεταλλαξιογόνες ιδιότητες. 

Ο αριθμός και ο τύπος των δοκιμών όπως και τα κριτήρια 
αξιολογήσεως των αποτελεσμάτων εξαρτώνται από το 
επίπεδο των επιστημονικών γνώσεων κατά την υποβολή 
της αιτήσεως. 

3.6. Καρκινογένεση 

Μακροπρόθεσμες μελέτες καρκινογένεσης σε ζώα 
απαιτούνται συνήθως για ουσίες στις οποίες εκτίθενται 
άνθρωποι και οι οποίες: 

- έχουν στενή χημική συγγένεια με γνωστά καρκινο¬ 
γόνο, 

- κατά τη διάρκεια δοκιμών μεταλλαξιογένεσης έδωσαν 
αποτελέσματα που αφήνουν υπόνοιες για ενδεχόμενα 
καρκινογόνο αποτελέσματα. 

- εμφάνισαν ύποπτες εκδηλώσεις κατά τις δοκιμές το¬ 
ξικότητας. 

Κατά το σχεδίασμά των μελετών καρκινογένεσης και 
την αξιολόγηση των αποτελεσμάτων τους λαμβάνεται 
υπόψη το επίπεδο των επιστημονικών γνώσεων κατά το 
χρόνο της κατάθεσης της αιτήσεως. 

3.7. Εξαιρέσεις 

Όταν ένα φάρμακο πρόοριζεται για τοπική χρήση, στο 
είδος προορισμού ερευνάται και η απορρόφηση από τον 
οργανισμό. Αν αποδειχθεί ότι η απορρόφηση είναι αμελη¬ 
τέα, οι δοκιμές τοξικότητας σε επανειλημμένη χορήγηση, 
οι δοκιμές τοξικότητας κατά την αναπαραγωγή και οι δοκι¬ 
μές καρκινογένεσης μπορούν να παραλειφθούν, εκτός και 
αν: 

- με βάση τις συνιστώμενες συνθήκες χρήσεως, πρέπει 
να αναμένεται κατάποση του φαρμάκου από το ζώο, 

ή 

- το φάρμακο μπορεί να περάσει σε βρώσιμο προϊόν 
προερχόμενο από το υπό θεραπεία ζώο (ενδομαστικά 
προϊόντα). 

4. Αλλες απαιτήσεις 

4.1. Ανοσοτοξικότητα 

Εφόσον τα αποτελεόμάτα που παρατηρούνται κατά τη 
διάρκεια των μελετών επανειλημμένης χορήγησης σε ζώα 
περιλαμβάνουν συγκεκριμένες μεταβολές στα βάρη ή/και 
ιστολογικές μεταβολές λεμφοειδών οργάνων και αλλαγές 
στην κυτταρική κατάσταση λεμφοειδών ιστών, του μυελού 
των οστών ή των περιφερειακών λευκοκυττάρων, ο ερευ¬ 
νητής πρέπει να εξετάσει την ανάγκη για πρόσθετες μελέ¬ 
τες των αποτελεσμάτων του προϊόντος στο ανοσοποιη¬ 
τικό σύστημα. 

Κατά το σχεδίασμά των μελετών αυτών και κατά την 
αξιολόγηση των αποτελεσμάτων λαμβάνεται υπόψη το 
επίπεδο των επιστημονικών γνώσεων κατά το χρόνο κατά¬ 
θεσης της αιτησεως. 

4.2. Μικροβιολογικές ιδιότητες των καταλοίπων 

4.2.1. Πιθανά αποτελέσματα στην εντερική χλωρίδα του 
ανθρώπου 

Οι μικροβιολογικοί κίνδυνοι που παρουσιάζουν κατά¬ 
λοιπα αντιμικροβιακών ενώσεων γιά την εντερική χλωρίδα 
των ανθρώπων ερευνώνται σύμφωνα με το επίπεδο επι¬ 
στημονικών γνώσεων κατά το χρόνο υποβολής της αιτή- 
σεως. 

4.2.2. Πιθανά αποτελέσματα στους μικροοργανισμούς 
που χρησιμοποιούνται για βιομηχανικές επεξεργασίες 
τροφίμων 

Σε ορισμένες περιπτώσεις, μπορεί να είναι αναγκαίο να 
πραγματοποιηθούν δοκιμές για να διαπιστωθεί αν τα κα¬ 
τάλοιπα προκαλούν δυσκολίες που επηρεάζουν τεχνολο¬ 
γικές διαδικασίες στη βιομηχανική επεξεργασία τροφί¬ 
μων. 

4.3. Παρατηρήσεις σε ανθρώπους 

Πρέπει να παρέχονται πληροφορίες ως προς το εάν τα 
συστατικά του κτηνιατρικού φαρμάκου χρησιμοποιούνται 
ως φάρμακα στη θεραπεία ανθρώπων. Εάν πράγματι συμ¬ 
βαίνει κάτι τέτοιο, θα πρέπει να γίνεται μία έκθεση για όλα 
τα παρατηρηθέντα αποτελέσματα (συμπεριλαμβανομέ¬ 
νων καί των ανεπιθυμήτων ενεργειών) στους ανθρώπους 
και για την αιτία τους, στο βαθμό που μπορεί να είναι ση¬ 
μαντικά για την αξιολόγηση του κτηνιατρικού φαρμάκου, 
υπό το φως ενδεχομένως πειραματικών αποτελεσμάτων 
βιβλιογραφικών κειμένων. Αν συστατικά των κτηνιατρικών 
φαρμάκων αυτά τα ίδια δεν χρησιμοποιούνται ή δεν χρησι¬ 
μοποιούνται πλέον ως φάρμακα για θεραπεία των ανθρώ¬ 
πων, πρέπει να αναφέρονται οι λόγοι. 

5. Οικοτοξικότητα 

5.1. Σκοπός της μελέτης της οικοτοξικότητας ενός κτη¬ 
νιατρικού φαρμάκου είναι να εκτιμηθούν οι πιθανές βλα¬ 
βερές επιδράσεις που μπορεί να έχει η χρήση του προϊό¬ 
ντος στο περιβάλλον και να ερευνηθούν τυχόν μέτρα προ- 
φυλάξεως που μπορεί να χρειάζονται για την ελάττωση 
των κινδύνων αυτών. 

5.2. Η εκτίμηση της οικοτοξικότητας είναι υποχρεωτική 
για κάθε αίτηση χορήγησης άδειας κυκλοφορίας για κτη¬ 
νιατρικό φάρμακο, εκτός από αιτήσεις που υποβάλλονται 
σύμφωνα με το άρθρο 6 περ. ϊ της Υπ. απόφασης 


378812/92. 

5.3. Η εκτίμηση αυτή διενεργείται κανονικά σε δύο φά¬ 
σεις. 

Στη πρώτη φάση, ο ερευνητής εκτιμά τον πιθανό βαθμό 
έκθεσης του προϊόντος, των δραστικών του συστατικών ή 
των μεταβολιτών τους στο περιβάλλον, λαμβάνοντας 
υπόψη: 

- το είδος προορισμού και το προτεινόμενο υπόδειγμα 
χρήσεως (π.χ. μαζική θεραπευτική αγωγή ή εξατομικευ- 
μένη χορήγηση), 

- τη μέθοδο χορηγήσεως, ιδιαίτερα τον πιθανό βαθμό 
κατά τον οποίο το προϊόν εισέρχεται απευθείας στο οικο¬ 
σύστημα, 

- την πιθανή απέκκριση του προϊόντος, των δραστικών 
του συστατικών ή των μεταβολιτών τους στο περιβάλλον 
από τα υποστώντα θεραπευτική αγωγή ζώα, όπως και την 
παρατεινόμενη παραμονή των απεκκρίσεων αυτών, 

- την καταστροφή των μη χρησιμοποιούμενων προϊό¬ 
ντων ή των υπολειμμάτων. 

5.4. Σε μια δεύτερη φάση, λαμβάνοντας υπόψη την 
έκταση της έκθεσης του προϊόντος στο περιβάλλον και τις 
διαθέσιμες πληροφορίες για τις φυσικές/χημικές, φαρμα¬ 
κολογικές ή/και τοξικολογικές ιδιότητες της ενώσεως που 
έχουν συλλεγεί κατά τη διεξαγωγή άλλων ελέγχων και δο¬ 
κιμασιών που απαιτούνται από την παρούσα απόφαση, ο 
ερευνητής εξετάζει αν απαιτείται η περαιτέρω ειδική διε- 
ρεύνηση των αποτελεσμάτων του προϊόντος σε συγκεκρι¬ 
μένα οικοσυστήματα. 

5.5. Κατά περίπτωση, περαιτέρω έρευνες μπορεί να 
απαιτούνται για: 

- την τύχη και τη συμπεριφορά στο έδαφος, 

- την τύχη και τη συμπεριφορά στο νερό και στον αέρα, 

- τα αποτελέσματα στους υδρόβιους οργανισμούς, 

- τα αποτελέσματα σε άλλους ζωικούς οργανισμούς 
εκτός των ειδών για τα οποία προορίζονται. 

Οι περαιτέρω έρευνες πρέπει να διεξάγονται σύμφωνα 
με τα πρωτόκολλα δοκιμασιών που παρατίθενται στο πα¬ 
ράρτημα V Π.Δ. 329/83 (Α' 118 και 140), όπως τροποποι¬ 
ήθηκε τελευταία από την Υ.Α. ΑΧΣ 480/93 (Β' 539) και 
όπου το τελικό σημείο δεν καλύπτεται επαρκώς από αυτά, 
σύμφωνα με άλλα διεθνώς αναγνωρισμένα πρωτόκολλα 
για το κτηνιατρικό φάρμακο ή/και το ή τα δραστικά του συ¬ 
στατικά ή/και τους απεκρινόμενους μεταβολίτες, κατά 
περίπτωση. Ο αριθμός καί οι τύποι των δοκιμών και τα κρι¬ 
τήρια γιά την αξιολόγησή τους εξαρτώνται από το επίπεδο 
των επιστημονικών γνώσεων κατά το χρόνο υποβολής της 
αιτησεως. 

ΚΕΦΑΛΑΙΟ II 

ΠΑΡΟΥΣΙΑΣΗ ΠΛΗΡΟΦΟΡΙΑΚΩΝ ΣΤΟΙΧΕΙΩΝ ΚΑΙ ΕΓ¬ 
ΓΡΑΦΩΝ 

Όπως σε κάθε επιστημονική εργασία, ο φάκελος των 
δοκιμών ασφάλειας περιλαμβάνει τα ακόλουθα: 

α) μια εισαγωγή με την οποία να τίθεται το θέμα, συνο- 
δευόμενη από κάθε χρήσιμη βιβλιογραφική παραπομπή, 

β) λεπτομερή περιγραφή της υπό μελέτη ουσίας που να 
περιλαμβάνει: 

- την κοινή διεθνή ονομασία, 

- τις διεθνεί μονάδες (ονοματολογία κατά ΙΙΙΡΑΟ), 

- την ονομασία κατά 0Α5, 

- τη θεραπευτική και φαρμακολογική ταξινόμηση, 

- συνώνυμα και συντμήσεις, 

- το συντακτικό τύπο, 

- το μοριακό τύπο, 

- το μοριακό βάρος, 

- το βαθμό καθαρότητας, 

- ποιοτική και ποσοτική σύσταση των προσμείξεων, 

- περιγραφή των φυσικών ιδιοτήτων, 

- το σημείο τήξεως, 

- το σημείο ζέσεως, 

- την τάση ατμών, 

- τη διαλυτότητα σε νερό και σε οργανικούς διαλύτες 
εκφρασμένη σε 9/1, με ένδειξη της θερμοκρασίας, 

- την πυκνότητα, 

- τα φάσματα διαθλάσεως, περιστροφής, κ.λ.π. 

γ) λεπτομερές πειραματικό πρωτόκολλο στο οποίο να 
αιτιολογείται τυχόν παράλειψη ορισμένων από τις προβλε- 
πόμενες ανωτέρω δοκιμές, περιγραφή των χρησιμοποιού¬ 
μενων μεθόδων, συσκευών και υλικών, λεπτομέρειες για 
το είδος, τη φυλή ή το γένος των ζώων, και αν είναι δυνα¬ 
τόν, τον αριθμό τους και τις συνθήκες διαβιώσεως και δια¬ 
τροφής τους, αναφέροντας μεταξύ άλλων και αν είναι 
απηλλαγμένα από ειδικά παθογόνα ( 5 ΡΡ), 
δ) όλα τα ληφθέντα αποτελέσματα ευνοϊκά ή μη. Τα αρ¬ 
χικά δεδομένα πρέπει να περιγράφονται με επαρκείς λε¬ 
πτομέρειες ώστε να μπορούν τα αποτέλεσματα να αξιολο¬ 
γηθούν επισταμένως ανεξάρτητα από την ερμηνεία τους 
από τον συγγραφέα. Εν είδει επεξηγήσεως, τα αποτελέ¬ 
σματα μπορούν να συνοδεύονται και από απεικονίσεις, 
ε) στατιστική ανάλυση των αποτελεσμάτων, όπου αυτό 
απαιτείται από τον προγραμματισμό των δοκιμών, και τις 
λαμβανόμενες αποκλίσεις, 

ζ) αντικειμενική εξέταση των λαμβανομένων αποτελε¬ 
σμάτων για την εξαγωγή συμπερασμάτων ως προς την 
ασφάλεια της ουσίας, το περιθώριο ασφαλείας στο εξετα¬ 
ζόμενο ζώο και στο ζώο προορισμού και τις πιθανές ανεπι¬ 
θύμητες ενέργειες την περίοδο εφαρμογής της, τα επί¬ 
πεδα της δραστικής δόσεως και τυχόν ασυμβατότητες. 

η) λεπτομερή περιγραφή και επισταμένη εξέταση των 
αποτελεσμάτων της μελέτης γιά την ασφάλεια των κατα¬ 
λοίπων στα τρόφιμα και των επιπτώσεών της στην εκτί¬ 
μηση των πιθανών κινδύνων που παρουσιάζουν τα κατά¬ 
λοιπα για τον άνθρωπο. Η εξέταση αυτή πρέπει να συνο¬ 
δεύεται από προτάσεις ώστε να διασφαλισθεί ότι κάθε 
κίνδυνος για τον άνθρωπο εξαλείφεται με την εφαρμογή 
διεθνώς ανεγνωρισμένων κριτηρίων αξιολογήσεως, π.χ.: 
δόση χωρίς επίδραση στο ζώο, προτάσεις για επιλογή συ¬ 
ντελεστή ασφαλείας και ανεκτή ημερήσια δόση )(ΑΟΙ), 
θ) επισταμένη εξέταση τυχόν κινδύνων για πρόσωπα 
που παρασκευάζουν το προϊόν ή το χορηγούν στα ζώα, συ- 
νοδευόμενη από προτάσεις για ενδεικνυόμενα μέτρα για 
την ελάττωση των κινδύνων αυτών, 

ι) επισταμένη εξέταση των κινδύνων που μπορεί να πα¬ 
ρουσιάζει για το περιβάλλον η χρήση του κτηνιατρικού 
φαρμάκου υπό τις προτεινόμενες συνθήκες χρήσεως, συ- 
νοδευόμενη από κατάλληλες προτάσεις για την ελάττωση 
του κινδύνου αυτού, 

κ) κάθε αναγκαία πληροφορία για να καταστεί όσο το 
δυνατόν σαφέστερη στους κλινικούς η χρησιμότητα του 
προτεινόμενου προϊόντος. Η εξέταση θα συμπληρώνεται 
από προτάσεις για τις παρενέργειες και την πιθανή θερα¬ 
πεία οξέων τοξικών καταστάσεων σε ζώα στα οποία χορη¬ 
γείται το προϊόν, 

λ) μια συνοπτική έκθεση εμπειρογνώμονα που να περιέ¬ 
χει λεπτομερή κριτική ανάλυση των πληροφοριών, που 


αναφέρονται παραπάνω, με βάση το επίπεδο των επιστη¬ 
μονικών γνώσεων κατά το χρόνο υποβολής της αιτήσεως 
μαζί με λεπτομερή σύνοψη του συνόλου των αποτελεσμά¬ 
των των σχετικών δοκιμών ασφαλείας και ακριβείς βιβλιο¬ 
γραφικές παραπομπές. 

Β. Τεκμηρίωση για κατάλοιπα 
ΚΕΦΑΛΑΙΟ I 

ΕΚΤΕΛΕΣΗ ΤΩΝ ΔΟΚΙΜΑΣΙΩΝ 

I. ΕΙΣΑΓΩΓΗ 

Για τους σκοπούς της παρούσας απόφασης, ως «κατά¬ 
λοιπα» νοούνται όλα τα δραστικά συστ αχιΚ ά ή 01 μεταβολί¬ 
τες τους που παραμένουν στο κρέας ή σε άλλα τρόφιμα 
που παράγονται από ζώα στα οποία έχει χορηγηθεί το 
υπόψη φάρμακο. 

Σκοπός των μελετών γιά τα κατάλοιπα είναι να προσδιο- 
ρισθεί αν, και αν συμβαίνει αυτό υπό ποιες συνθήκες και 
σε ποιό βαθμό, στα τρόφιμα που παράγονται από ζώα που 
έχουν υποβληβεί σε θεραπευτική αγωγή παραμένουν κα¬ 
τάλοιπα καί να καθορισθεί η περίοδος αναμονής που πρέ¬ 
πει να τηρείται ώστε να αποφεύγεται κάθε κίνδυνος για 
την ανθρώπινη υγεία ή/και δυσκολίες στη βιομηχανική 
επεξεργασία των τροφίμων. 

Γ ια να εκτιμηθεί ο κίνδυνος που παρουσιάζουν τα κατά¬ 
λοιπα, πρέπει να ερευνάται αν στα υπό θεραπεία ζώα πα¬ 
ραμένουν κατάλοιπα στις συνιστώμενες συνθήκες χρή¬ 
σεως και να ερευνώνται τα αποτελέσματα των καταλοίπων 
αυτών. 

Στην περίπτωση κτηνιατρικών φαρμάκων που προορίζο¬ 
νται γιά χρήση σε παραγωγικά ζώα, η τεκμηρίωση ως προς 
τα κατάλοιπα πρέπει να εμφαίνει: 

1. σε ποιό βαθμό και για πόσο χρονικό διάστημα, κατά¬ 
λοιπα του κτηνιατρικού φαρμάκου ή των μεταβολιτών του 
παραμένουν στους ιστούς του ζώου που υποβλήθηκε σε 
θεραπευτική αγωγή ή στα τρόφιμα που λαμβάνονται από 
αυτό, 

2. ότι για την εξάλειψη κάθε κινδύνου για την υγεία του 
καταναλωτή τροφίμων, προερχομένων από ζώα που υπο¬ 
βλήθηκαν σε θεραπευτική αγωγή ή δυσκολιών στη βιομη¬ 
χανική επεξεργασία τροφίμων, είναι δυνατόν να καθορι- 
σθούν ρεαλιστικοί χρόνοι αναμονής που να μπορούν να τη¬ 
ρούνται στα πλαίσια των εφαρμοζομένων στην πράξη συν¬ 
θηκών εκτροφής των ζώων, 

3. ότι υπάρχουν διαθέσιμες πρακτικές αναλυτικές μέ¬ 
θοδοι κατάλληλες για χρήση ρουτίνας με σκοπό τον 
έλεγχο της τήρησης του χρόνου αναμονής. 

2. Μεταβολισμός και κινητική των καταλοίπων 

2.1. Φαρμακοκινητική (απορρόφηση, κατανομή, βιομε- 
τασχηματισμός, απέκκριση) 

Σκοπός των φαρμακοκινητικών μελετών για τα κατά¬ 
λοιπα των κτηνιατρικών φαρμάκων είναι να εκτιμηθεί η 
απορρόφηση, η κατανομή, ο βιομετασχηματισμός και η 
απέκκριση του φαρμάκου στο ζώο προορισμού. 

Το τελικό προϊόν ή παρασκεύασμα ισοδύναμο από βιο¬ 
λογικής απόψεως, χορηγείται στο ζώο προορισμού στη 
μέγιστη συνιστώμενη δόση. 

Πρέπει να περιγράφεται πλήρως ο βαθμός απορροφή- 
σεως του φαρμάκου, σε συνάρτηση με τον τρόπο χορηγή- 
σεως. Εάν καταδειχθεί ότι η απορρόφηση από τον οργανι¬ 
σμό ενός φαρμάκου που προορίζεται για τοπική χρήση εί¬ 
ναι αμελητέα, τότε δεν απαιτούνται περαιτέρω μελέτες 
για κατάλοιπα. 

Περιγράφεται επίσης η κατανομή του φαρμάκου στο 
ζώο προορισμού ενώ πρέπει να εξετάζεται και η πιθανό¬ 
τητα δέσμευσης με πρωτεΐνη πλάσματος ή η μεταφορά 
του στο γάλα ή στα αυγά όπως επίσης και η πιθανότητα 
συσσώρευσης λιπόφιλων ενώσεων. 

Πρέπει να περιγράφονται οι οδοί απεκκρίσεως του φαρ¬ 
μάκου από το ζώο προορισμού ενώ πρέπει να ταυτοποιού- 
νται και να χαρακτηρίζονται οι κύριοι μεταβολίτες. 

2.2. Απομάκρυνση των καταλοίπων 
Σκοπός της μελέτης αυτής, η οποία μετράει την ταχύ¬ 
τητα με την οποία τα κατάλοιπα απομακρύνονται από το 
ζώο μετά την τελευταία χορήγηση του φαρμάκου, είναι να 
καταστήσει δυνατό τον καθορισμό χρόνου αναμονής. 

Η συγκέντρωση των καταλοίπων πρέπει να προσδιορί¬ 
ζεται σε διάφορες χρονικές στιγμές μετά από την τελευ¬ 
ταία χορήγηση του φαρμάκου στο εξεταζόμενο ζώο με κα¬ 
τάλληλες φυσικές, χημικές ή βιολογικές μεθόδους, πρέ¬ 
πει δε να προσδιορίζεται ο τρόπος εργασίας όπως και η 
αξιοπιστία και ευαισθησία της μεθόδου. 

3. Συνήθης αναλυτική μέθοδος γιά την ανίχνευση των 
καταλοίπων 

Πρέπει να προτείνονται αναλυτικές μέθοδοι οι οποίες 
να μπορούν να εφαρμοσθούν κατά τη διάρκεια μιας εξετά- 
σεως ρουτίνας και οι οποίες να έχουν ένα επίπεδο ευαι¬ 
σθησίας που να δίνει τη δυνατότητα να 
ανιχνεύονται με βεβαιότητα τυχόν παραβιάσεις των νόμι¬ 
μων μέγιστων επιτρεπόμενων ορίων καταλοίπων. 

Η προτεινόμενη αναλυτική μέθοδος πρέπει να περιγρά- 
φεται με λεπτομέρειες. Πρέπει να είναι έγκυρη και αρκετά 
απλή ώστε να μπορεί να χρησιμοποιείται υπό κανονικές 
συνθήκες ελέγχου ρουτίνας των καταλοίπων. 

Πρέπει να καταγράφονται τα ακόλουθα χαρακτηρι- 
σπκά: 

- η εξειδίκευση, 

- η ορθότητα, περιλαμβανομένης της ευαισθησίας 

- η ακρίβεια, 

- το όριο ανιχνεύσεως 

το όριο ποσοτικού προσδιορισμού 

- πρακτικότητα και ικανότητα εφαρμογής στις συνήθεις 
εργαστηριακές συνθήκες 

- ευαισθησία σε παρεμβαίνουσες ουσίες 

Η καταλληλότητα της προτεινόμενης αναλυτικής μεθόδου 
εκτιμάται βάσει του επιπέδου των επιστημονικών και τε¬ 
χνικών γνώσεων κατά το χρόνο υποβολής της αιτησεως. 

ΚΕΦΑΛΑΙΟ II 

ΠΑΡΟΥΣΙΑΣΗ ΤΩΝ ΠΛΗΡΟΦΟΡΙΑΚΩΝ ΣΤΟΙΧΕΙΩΝ ΚΑΙ 
ΕΓΓΡΑΦΩΝ 

Όπως και σε κάθε επιστημονική εργασία, ο φάκελος 
των δοκιμασιών γιά τα κατάλοιπα πρέπει να περιλαμβάνει 
τα ακόλουθα: 

α) μια εισαγωγή που να θέτει το θέμα, συνοδευόμενη 
από κάθε χρήσιμη βιβλιογραφική παραπομπή 

β) λεπτομερή ταυτοποίηση του προϊόντος στην οποία να 
συμπεριλαμβάνεται: 

- η σύνθεση, 

- η καθαρότητα, 

- η ταυτοποίηση παρτίδας, 

- η σχέση με το τελικό προϊόν, 

- η ειδική δραστικότητα και η ραδιοκαθαρότητα των επι- 
σημασμένων ουσιών, 


- η θέση των επισημασμένων ατόμων στο μόριο 
γ) λεπτομερές πειραματικό πρωτόκολλο στο οποίο να 
αιτιολογείται τυχόν παράλειψη ορισμένων απά τις προβλε- 
πόμενες ανωτέρω δοκιμές, περιγραφή των χρησιμοποιού¬ 
μενων μεθόδων, συσκευών και υλικών, λεπτομέρειες για 
το είδος, τη ράτσα ή το γένος των ζώων, και αν είναι δυνα¬ 
τόν, τον αριθμό τους και τις συνθήκες διαβιώσεως και δια¬ 
τροφής τους 

δ) όλα τα ληφθέντα αποτελέσματα, ευνοϊκά ή μή. Τα 
αρχικά δεδομένα πρέπει να περιγράφονται με επαρκείς 
λεπτομέρειες ώστε να μπορούν τα αποτελέσματα να αξιο¬ 
λογηθούν επισταμένως ανεξάρτητα από την ερμηνεία 
τους από τον συγγραφέα. Τα αποτελέσματα μπορούν να 
συνοδεύονται από απεικονίσεις 
ζ) αντικειμενική εξέταση των λαμβανόμενων αποτελε¬ 
σμάτων, συνοδευόμενη από προτάσεις σχετικά με τα μέγι¬ 
στα όρια καταλοίπων γιά τις δραστικές ουσίες που περιέ- 
χονται στο προϊόν, προσδιορίζοντας το κατάλοιποιχνη- 
θέτη και τους αντίστοιχους ιστούς-στόχους, όπως επίσης 
και προτάσεις γιά τους χρόνους αναμονής που απαιτού¬ 
νται ώστε να διασφαλισθει ότι στα τρόφιμα που λαμβάνο- 
νται από ζώα που έχουν υποβληθεί σε θεραπευτική αγωγή 
δεν έχουν κατάλοιπα που θα μπορούσαν να αποτελόσουν 
κίνδυνο γιά τους καταναλωτές 

η) μια συνοπτική έκθεση εμπειρογνώμονα που να περιέχει 
λεπτομερή κριτική ανάλυση των πληροφοριών που αναφέ- 
ρονται παραπάνω με βάση το επίπεδο των επιστημονικών 
γνώσεων κατά το χρόνο υποβολής της αιτήσεως μαζί με 
λεπτομερή σύνοψη των αποτελεσμάτων των δοκιμών των 
καταλοίπων και ακριβείς βιβλιογραφικές παραπομπές. 

ΜΕΡΟΣ 4 

ΠΡΟΚΛΙΝΙΚΗ ΚΑΙ ΚΛΙΝΙΚΗ ΤΕΚΜΗΡΙΩΣΗ 

Τα πληροφοριακά στοιχεία και έγγραφα που πρέπει να 
συνοδεύουν τις αιτήσεις γιά τη χορήγηση άδειας κυκλο¬ 
φορίας βάσει του άρθρου 6 σημ. ι) της Υ. απ. 378812/92 
υποβάλλονται σύμφωνα με τις διατάξεις των κεφαλαίων I, 
II και III κατωτέρω. 

ΚΕΦΑΛΑΙΟ I 

ΠΡΟΚΛΙΝΙΚΕΣ ΑΠΑΙΤΗΣΕΙΣ 

Απαιτούνται προκλινικές μελέτες γιά να προσδιορισθει 
η φαρμακολογική δραστικότητα καί η ανοχή του φαρμά¬ 
κου. 

Α. Φαρμακολογία 
Α. I. Φαρμακοδυναμική 

Η μελέτη της φαρμακοδυναμικής ακολουθεί δύο διάκρι- 
τες προρείες προσεγγίσεως 
Κατά πρώτον, περιγράφονται επαρκώς ο μηχανισμός 
δράσεως και οι φαρμακολογικές ενέργειες στις οποίες 
βασίζεται στην πράξη η συνιστώμενη αίτηση. Τα αποτελέ¬ 
σματα εκφράζονται σε ποσοτική μορφή (χρησιμοποιώ¬ 
ντας π.χ. καμπύλες δόσεως-αποτελέσματος, καμπύλες 
χρόνου-αποτελέσματος, κ.λ.π.) και, αν είναι δυνατόν, σε 
σύγκριση με κάποια ουσία της οποίας η δραστικότητα εί¬ 
ναι πολύ γνωστή. Εάν ένα δραστικό συστατικό παρουσιά¬ 
ζεται ότι έχει υψηλότερη αποτελεσματικότητα, η διαφορά 
πρέπει να είναι αποδεδειγμένη και στατιστικώς σημα¬ 
ντική. 

Κατά δεύτερο, ο ερευνητής παρέχει μια γενική φαρμα¬ 
κολογική εκτίμηση του δραστικού συστατικού, με ειδική 

αναφορά στην πιθανότητα παρενεργειών. Γενικώς, ερευ- 
νώνται οι κύριες λειτουργίες. 

Ο ερευνητής πρέπει να προσδιορίζει τα αποτελέσματα 
της οδού χορηγήσεως της σύνθεσης, κ.λ.π., στη φαρμα¬ 
κολογική δραστικότητα του δραστικού συστατικού. 

Οι έρευνες πρέπει να εντατικοποιουνται, όταν η συνι- 
στώμενη δόση προσεγγίζει τη δόση η οποία ενδεχεται να 
προκαλέσει επιδράσεις. 

Οι πειραματικές τεχνικές, εκτός κι αν είναι τυποποιημέ¬ 
νες διαδικασίες, πρέπει να περιγράφονται με αρκετές λε¬ 
πτομέρειες ώστε να μπορούν να αναπαραγονται και ο 
ερευνητής πρέπει να προσδιορίζει την εγκυρότητά τους. 
Τα πειραματικά αποτελέσματα παρουσιάζονται με ααφή 
τρόπο και, γιά ορισμένες δοκιμές, πρέπει να δίδεται η στα¬ 
τιστική σημαντικότητά τους. 

Εκτός αν υπάρχει επαρκής αιτιολόγηση, κάθε Ποσοτική 
τροποποίηση αποκρίσεων που προκύπτουν απο επανει¬ 
λημμένη χορήγηση της ουσίας πρέπει να διερευνάται και 
αυτή. 

Είναι δυνατόν να προωθηθούν φαρμακευτικοί συνδυα¬ 
σμοί είτε γιά φαρμακολογικούς λόγους είτε λόγω κλινικών 
ενδείξεων. Στην πρώτη περίπτωση, η φαρμακοδυναμική 
ή/και φαρμακοκινητική μελέτη πρέπει να καταδεικνύουν 
τις αλληλεπιδράσεις εκείνες που καθιστούν αυτό τούτο το 
συνδυασμό καποιας αξίας γιά κλινική χρήση. Στη δεύτερη 
περίπτωση, οπού ζητείται επιστημονική αιτιολόγηση γιά 
το φαρμακευτικό συνδυασμό μέσω κλινικού πειραματι¬ 
σμού, η έρευνα πρέπει να προσδιορίζει αν τα αποτελέ¬ 
σματα που προσδοκώνται από το συνδυασμό μπορούν να 
καταδειχθούν σε ζώα και να ελέγχει τουλάχιστον τη σπου- 
δαιότητα των αντενεργειών. Εάν ένας συνδυασμός περι¬ 
λαμβάνει κάποια νέα δραστική ουσία, η τελευταία πρέπει 
προηγουμένως να μελετάται σε βάθος. 

Α.2. Φαρμακοκινητική 

Ορισμένες βασικές φαρμακοκινητικές πληροφορίες 
σχετικές με κάποια νέα ισχύουσα αρχή είναι εν γένει χρή¬ 
σιμες σε κλινικό πλαίσιο. 

Οι στόχοι της φαρμακοκινητικής μπορούν να χωρισθούν 
σε δύο βασικές ομάδες: 

I) περιγραφική φαρμακοκινητική με σκοπό την αξιολο- 
Υΐιση βασικών παραμέτρων όπως η απομάκρυνση από το 
σώμα, ο ή οι όγκοι κατανομής, μέσος χρονος παραμονής 
κ.λ.π., 

II) χρήση των παραμέτρων αυτών γιά να διερευνηθουν οι 
σχέσεις μεταξύ δοσολογίας, συγκεντρώσεως στο πλάσμα 
και στους ιστούς και φαρμακολογικά, θεραπευτικά ή το- 
ξικά αποτελέσματα 

Σε ζώα στόχους, οι φαρμακοκινητικές μελέτες είναι 
κατά κανόνα αναγκαίες προκειμένου τα φάρμακα να χρη¬ 
σιμοποιούνται με τη μεγαλύτερη δυνατή αποτελεσματικό- 
τητα και ασφάλεια. Οι μελέτες αυτές είναι ιδιαίτερα χρήσι¬ 
μες γιά την υποβοήθηση του κλινικού να προσδιορίσει το 
δοσολογικό καθεστώς (οδός και τόπο χορήγησης, δόση, 
ενδιάμεσα δόσεων, αριθμό χορηγήσεων, κλπ) και να υιο¬ 
θετήσει καθεστώτα δοσολογίας ανάλογα με ορισμένες 
μεταβλητές του πληθυσμού (π.χ. ηλικία, ασθένεια). Οι με¬ 
λέτες αυτές μπορεί να είναι αποτελεσματικότερες σε ορι¬ 
σμένα ζώα και παρέχουν εν γένει περισσότερες πληροφο¬ 
ρίες από τις κλασικές μελέτες τιτλοδοτήσεως δόσεως. 

Στην περίπτωση νέων συνδυασμών γνωστών ουσιών 
που έχουν ερευνηθεί σύμφωνα με τις διατάξεις της πα¬ 
ρούσας απόφασης, δεν απαιτούνται μελέτες φαρμακοκι- 


νητικής γιά το σταθερό συνδυασμό αν μπορεί να αιτιολο¬ 
γηθεί ότι η χορήγηση των δραστικών συστατικών ως στα¬ 
θερός συνδυασμός δεν αλλάζει τις φαρτακοκοκινητικές 
τους ιδιότητες. 

Α.2.Ι. Βιοδιαθεσιμότητα/Βιοϊσοδυναμία 
Στις ακόλουθες περιπτώσεις πρέπει να αναλαμβάνονται 
οι κατάλληλες μελέτες βιοδιαθεσιμότητας γιά τον προσ¬ 
διορισμό της βιοίσοδυναμιας όταν συγκρίνεται ένα ανασυ- 
ντεθέν προϊόν με το ήδη υπάρχον, 

- όταν συγκρίνεται μία νέα μέθοδος ή οδός χορηγήσεως 
με μια ήδη καθιερωμένη, 

- σε όλες τις περιπτώσεις που αναφέρονται στο άρθρο 6 
περ. ι) σημεία αα, ββ, και γγ της Υπ. απόφασης 
378812/92 

Β. Ανοχή στο ζώο προορισμού 
Σκοπός της μελέτης αυτής, η οποία εκτελείται σε όλα 
τα ζωικά είδη γιά τα οποία προορίζεται το το φάρμακο, εί¬ 
ναι να διενεργηθούν οε όλα αυτά τα ζωικά είδη τοπικές και 
γενικές δοκιμασίες ανοχής, με σκοπά να προσδιορισθεί 
μία αρκετά ευθεία ανεκτή δοσολογία που να επιτρέπει τον 
καθορισμό ικανού περιθωρίου ασφαλείας καθώς και των 
κλινικών Συμπτωμάτων δυσανεξίας χρησιμοποιώντας την 
ή τις συνιστώμενες οδούς, στο μέτρο που αυτό μπορεί να 
επιτευχθεί αυξάνοντας τη θεραπευτική δόση ή/και ιη 
διάρκεια της θεραπείας. Η έκθεση γιά τις : δοκιμές πρέπει 
να περιέχει όσο το δυνατόν περισσότερες λεπτομέρειες 
γιά τα αναμενόμενα φαρμακολογικά αποτελέσματα και τις 
δυσμενείς ανεπιθύμιτες ενέργειες. Οι τελευταίες εκτι- 
μούνται, λαμβάνοντας υπόψη το γεγονός ότι τα χρησιμο¬ 
ποιούμενα ζώα μπορεί να είναι πολύ μεγάλης αξίας. 

Το φάρμακο πρέπει να χορηγείται τουλάχιστον μέσω 
της συνιστωμενης οδού χορηγήσεως. 

Γ. Ανθεκτικότητα 

Στην περίπτωση φαρμάκων που χρησιμοποιούνται για 
την πρόληψη ή θεραπεία μολυσματικών ασθενειών ή πα- 
ρασιτικών προσβολών σε ζώα, είναι αναγκαία η παροχή 
στοιχείων σχετικών με την εμφάνιση ανθεκτικών οργανι¬ 
σμών. 

ΚΕΦΑΛΙΑΟ II 

ΚΛΙΝΙΚΕΣ ΑΠΑΙΤΗΣΕΙΣ 
I. Γενικές αρχές 

Σκοπός των κλινικών δοκιμών είναι να καταδειξουν ή 
επαληθεύσουν το αποτέλεσμα του κτηνιατρικού φαρμά¬ 
κου μετά τη χορήγηση της συνιστωμένης δόσεως, να 
προσδιορίσουν τις ενδείξεις και αντενδείξεις του ανάλογα 
με το είδος, ηλικία, ράτσα και φύλο, τις κατευθύνσεις, 
όσον αφορά τις χρήσεις του, κάθε τυχόν παρενέργειά του 
και την ασφάλεια και ανοχή του σε κανονικές συνθήκες 
χρήσεως. 

Στο μέτρο του δυνατού, οι κλινικές δοκιμές πρέπει να 
εκτελούνται σε ζώα μάρτυρες (ελεγχόμενες κλινικές δοκι¬ 
μές). Το λαμβανόμενο αποτέλεσμα πρέπει να συγκρίνεται 
με ένα ΡΙαοθόο ή με το αποτέλεσμα απουσίας θεραπευτι¬ 
κής αγωγής ή με το αποτέλεσμα ενός εγκεκριμένου φαρ¬ 
μακευτικού προϊόντος γνωστού γιά την θεραπευτική του 
αξία. Ολα τα αποτελέσματα, θετικά ή αρνητικά, πρέπει να 
αναφέρονται. 

Πρέπει να διευκρινίζονται οι μέθοδοι που χρησιμο¬ 
ποιούνται γιά τη διάγνωση. Τα αποτελέσματα παρατίθε¬ 
νται χρησιμοποιώντας ποσοτικά ή συμβατικά κλινικά κρι- 
τήρ.σ Πρέπει να χρησιμοποιούνται κατάλληλες στατιστι¬ 
κές μέθοδοι και να αιτιολογούνται. 

Στην περίπτωση κτηνιατρικού φαρμάκου που προορίζε¬ 
ται πρωταρχικώς να χρησιμοποιείται γιά βελτιωτικό απο- 
δόσεως, πρέπει να δίνεται ιδιαίτερη προσοχή: 

- στην απόδοση της ζωικής παραγωγής, 

- στην ποιότητα της ζωικής παραγωγής (οργανοληπτικές, 
διατροφικές, υγειονολογικές και τεχνολογικές ιδιότητες) 

- στην διατροφική αποτελεσματικότητα καί στην αύξή σ η 

του ζώου, 

- στην γενική κατάσταση της υγείας του ζώου 

Τα πειραματικά δεδομένα πρέπει να επαληθεύονται με 
δεδομένα που λαμβάνονται κάτω από πρακτικές συνθή¬ 
κες, Όταν, όσον αφορά συγκεκριμένες θεραπευτικές 
ενδείξεις, ο αϊτών μπορεί να αποδείξει άτι δεν είναι σε 
θέση να παρέκει ολοκληρωμένα στοιχεία ως προς το θε¬ 
ραπευτικό αποτέλεσμα διότι: 

α) οι ενδείξεις γιά τις οποίες προορίζεται το υπόψη 
προϊόν συναντώνται τόσο σπάνια ώστε λογικά να μη μπο¬ 
ρεί να αναμένεται από τον αιτούντα να παρέχει ’ ολοκλη¬ 
ρωμένες αποδείξεις 

β) με βάση το παρόν επίπεδο επιστημονικών γνώσεων, 
δεν μπορούν να παρασχεθούν ολοκληρωμένες πληροφο¬ 
ρίες, η άδεια εμπορίας χορηγείται μόνο υπό τις ακόλουθες 
προϋποθέσεις: 

α) το υπόψη φάρμακο πρέπει να χορηγείται μόνο με 
κτηνιατρική συνταγή και, σε ορισμένες περιπτώσεις, μπο¬ 
ρεί να χορηγείται μόνο κάτω από αυστηρή κτηνιατρική επί¬ 
βλεψη 

β) το ένθετο με τις οδηγίες χρήσεως και οποιαδήη οτε 
άλλη πληροφορία πρέπει να επισύρει την προσοχή του 
κτηνιάτρου στο γεγονός ότι, κάτω απά ορισμένες συγκε¬ 
κριμένες απόψεις, τα διαθέσιμα πληροφοριακά στοιχεία 
σχετικά με τουπόψη φαρμακευτικό προϊόν είναι ακόμη 
ανεπαρκή. 

2. Εκτέλεση των δοκιμασιών 

Όλες οι κτηνιατρικές κλινικές δοκιμές πρέπει να εκτε- 
λούνται με βάση ένα πλήρως ελεγμένο λεπτομερές πρω¬ 
τόκολλο δοκιμών το οποίο και θα αναφέρεται γραπτώς 
πριν από την έναρξη της δοκιμής. Τα πειραματόζωα πρέ¬ 
πει να είναι κάτω από κτηνιατρική επίβλεψη από πλευράς 
ευζωίας, πλευρά η οποία και θα λαμβάνεται πλήρως 
υπόψη κατά την εκπόνηση οποιουδήποτε πρωτοκόλλου 
δοκιμών καθόλη τη διάρκεια των δοκιμών. Απαιτούνται 
προκαθορισμένες συστηματικές γραπτές διαδικασίες 
συλλογή στοιχείων, τεκμηρίωση και επαλήθευση των κλι¬ 
νικών δοκιμών. 

Πριν να αρχίσει οποιαδήποτε δοκιμή, πρέπει να λαμβά- 
νεται και να τεκμηριώνεται η κατόπιν ενημερώσεως συναί¬ 
νεση του κατόχου των ζώων που θα χρησιμοποιηθούν στη 
δοκιμή. Ειδικότερα, ο κάτοχος των ζώων πρέπει να ενημε¬ 
ρώνεται γραπτώς σχετικά με τις συνέπειες που μπορεί να 
έχει η συμμετοχή στη δοκιμή όσον αφορά τη μετέπειτα 
διάθεση των υποβληθέντων σε θεραπευτική αγωγή ζώων 
ή τη λήψη τροφίμων από τα ζώα αυτά. Αντίγραφο της ανα¬ 
κοίνωσης αυτής, υπογεγραμμένη και χρονολογημένη από 
τον κάτοχο των ζώων, περιλαμβάνεται στην τεκμηρίωση 
της δοκιμής. 

Αν η δοκιμή δεν πραγματοποιείται με τυφλό, οι διατά¬ 
ξεις των άρθρων 42 έως 46 Υπ. απόφασης 378812/92 γιά 
την επισήμανση των κτηνιατρικών φααρμάκων εφαρμόζο¬ 
νται, κατ’ αναλογία, και στην επισήμανση των παρασκευα¬ 
σμάτων που προορίζονται να χρησιμοποιηθούν σε κτηνια¬ 


τρικές κλινικές δοκιμές. Σε κάθε περίπτωση, στην επισή¬ 
μανση πρέπει να αναγράφεται ευκρινώς και ανεξίτηλα η 
φράση «κτηνιατρική κλινική δοκιμή μόνο». 

ΚΕΦΑΛΑΙΟ III 

ΠΛΗΡΟΦΟΡΙΑΚΑ ΣΤΟΙΧΕΙΑ ΚΑΙ ΕΓΓΡΑΦΑ 

Όπως σε κάθε επιστημονική εργασία, ο φάκελος γιά 
την αποτελεσματικότητα πρέπει να περιλαμβάνει μια ει¬ 
σαγωγή η οποία να θέτει το θέμα και να συνοδεύεται από 
οποιαδήποτε χρήσιμη βιβλιογραφική τεκμηρίωση. 

Η προκλινική και κλινική τεκμηρίωση πρέπει να είναι αρ¬ 
κετά λεπτομερής ώστε να παρέχει τη δυνατότητα γιά 
κρίση στο θέμα. Πρέπει να αναφέρονται όλες οι μελέτες 
καί δοκιμές, άσχετα αν είναι ευνοϊκές ή όχι για τον αιτού- 
ντα. 

I. Στοιχεία προκλινικών παρατηρήσεων 
Εφόσον είναι δυνατόν, πρέπει να δίνονται στοιχεία για 
τα αποτελέσματα: 

α) δοκιμασιών που καταδεικνύουν φαρμακολογικές 
δράσεις 

β) δοκιμασιών που καταδεικνύουν τους φαρμακολογι¬ 
κούς μηχανισμούς στους οποίους οφείλεται το θεραπευ¬ 
τικό αποτέλεσμα 

γ) δοκιμασιών που καταδεικνύουν τις κύριες φαρμακο- 
κινητηκές διεργασίες. 

Εάν κατά τη πορεία των δοκιμασιών παρατηρούνται μη 
αναμενόμενα αποτελέσματα, τα αποτελέσματα αυτά πρέ¬ 
πει να αναφέρονται λεπτομερώς. 

Επιπλέον, σε όλες τις προκλινικές μελέτες, πρέπει να 
παρέχονται τα ακόλουθα πληρ'οφοριακά στοιχεία: 
α) μία περίληψη 

β) λεπτομερές πειραματικό πρωτόκολλο στο οποίο να 
δίδεται περιγραφή των χρησιμοποιουμένων μεθόδων, συ¬ 
σκευών και υλικών, λεπτομέρειες για το είδος, την ηλικία, 
το βάρος, το φύλο, τον αριθμό, τη ράτσα ή το γένος των 
ζώων, ταυτοποίση των ζώων, δόση, οδός και χρονοδιά¬ 
γραμμα χορήγησης 

γ) στατιστική ανάλουση των αποτελεσμάτων, όπου 
απαιτείται 

δ) αντικειμενική εξέταση των ληφθέντων αποτελεσμά¬ 
των για την εξαγωγή συμπερασμάτων ως προς την ασφά¬ 
λεια και την αποτελεσματικότητα του προϊόντος. 

Πρέπει να παρέχονται εξηγήσεις για οποιαδήποτε ολική 
ή μερική παράλειψη αυτών των στοιχείων. 

2.1. Στοιχεία κλινικών παρατηρήσεων 
Όλα τα στοιχεία πρέπει να παρέχονται από καθένη από 
τους ερευνητές σε ξεχωριστά φύλλα εκθέσεως, στην πε¬ 
ρίπτωση ατομικής θεραπευτικής αγωγής και σε συλλογικά 
φύλλα εκθέσεως, στην περίπτωση συλλογικής θεραπευτι¬ 
κής αγωγής. 

Τα στοιχεία πρέπει να παρέχονται με την ακόλουθη 
μορφή: 

α) όνομα, διεύθυνση, ειδικότητα και τίτλοι του ερευνητή 
β) τόπος και χρονολογία της θεραπευτικής αγωγής 
όνομα και διεύθυνση του κατόχου των ζώων 
γ) στοιχεία γιά το πρωτόκολλο δοκιμών με περιγραφή 
των μεθόδων που χρησιμοποιήθηκαν συμπεριλαμβανομέ¬ 
νων και μεθόδων χρησιμοποίησης τυχαίων και τυφλών 
δειγμάτων, λεπτομέρειες ως προς την οδό χορήγησης, 
χρονοδιάγραμμα χορήγησης, δόση, ταυτοποίηση των πει- 
ραματοζώων, είδος, ράτσα ή γένος, ηλικία, βάρος, φύλο, 
φυσιολογική κατάσταση 

δ) μέθοδος εκτροφής και διατροφής, με δήλωση της 
σύνθεσης της τροφής και της φύσεως και ποσότητας τυ¬ 
χόν προσθέτων που περιέχονταν στις κτηνοτροφές 
ε) ιστορικό της περιπτώσεως (κατά το δυνατόν), εμφά¬ 
νιση και πορεία τυχόν παρεμκιπτουσών ασθενιών 
ζ) διάγνωση καί χρησιμοποιηθέντα προς τούτο μέσα 
η) συμπτώματα και σοβαρότητα της ασθένειας, αν είναι 
δυνατόν, με·βάση συμβατικά κριτήρια 
θ) επακριβής ταυτοποίηση του χρησιμοποιηθέντος κατά 
τη δοκιμή παρασκευάσματος κλινικής δοκιμής 

ι) δόση του φαρμάκου, μέθοδος, οδός και συχνότητα 
χορηγήσεως και προφυλάξεις, κατά περίπτωση, που ελή- 
φθησαν κατά τη χορήγηση (διάρκεια εγχύσεως κ.λ.π.) 

κ) διάρκεια της θεραπευτικής αγωγής και περίοδος με- 
τέπειτα παρατηρήσεως 

λ) κάθε στοιχείο σχετικό με φάρμακα (εκτός από το υπό 
μελέτη) που χορηγήθηκαν κατά την περίοδο της εξετά- 
σεως, είτε πριν είτε ταυτόχρονα με το εξεταζόμενο 
προϊόν και, στην τελευταία περίπτωση, στοιχεία για τυχόν 
παρατηρηθείσες αλληλεπιδράσεις 

μ) όλα τα αποτελέσματα των κλινικών δοκιμών (συμπε¬ 
ριλαμβανομένων και των μη ευνοϊκών και των αρ ν η τιΚ ών) 
με πλήρη αναφορά των κλινικών παρατηρήσεων και των 
αποτελεσμάτων των αντικειμενικών δοκιμών δραστικότη- 
τας (εργαστηριακές αναλύσεις, φυσιολογικές δοκιμασίες) 
,που απαιτούνται γιά την αξιολόγηση της αιτήσεως. Πρέ¬ 
πει να προσδιορίζονται οι χρησιμοποιηθείσες τεχνικές και 
να εξηγείται η σημασία τυχόν διακυμάνσεων στα αποτελέ¬ 
σματα (π.χ. διαφοροποίηση μεθόδου, διαφοροποίηση με¬ 
ταξύ ατόμων ή αποτελεσμάτων της θεραπείας). Η κατά¬ 
δειξη του φαρμακοδυναμικού αποτελέσματος σε ζώα δεν 
αποτελεί επαρκές στοιχείο για την αιτιολόγηση εξαγωγής 
συμπερασμάτων για οποιοδήπτε θεραπευτικό αποτέλε¬ 
σμα 

ν) κάθε στοιχείο για τις μη σκοπούμενες δράσεις που 
παρατηρούνται, επιζήμιες ή όχι και για κάθε τυχόν μέτρο 
που ελήφθη σχετικά. Αν είναι δυνατόν, πρέπει να ερευνά- 
ται η σχέση αιτίου -αποτελέσματος 
ξ) επίδραση στη λειτουργία του ζώου (π.χ. παραγωγή 
αυγών, παραγωγή γάλακτος καί αναπαραγωγική λειτουρ¬ 
γία) 

ο) επιδράσεις στην ποιότητα των τροφίμων που λαμβά- 
νονται από τα υποβληθέντα σε θεραπευτική αγωγή ζώα, 
ειδικότερα στην περίπτωση φαρμακευτικών προϊόντων 
που χρησιμοποιούνται ως βελτιωτικά επιδόσεων 
π) συμπέρασμα για κάθε ανεξάρτητη περίπτωση ή, σε 
περίπτωση συλλογικής θεραπευτικής αγωγής, για κάθε 
συλλογική περίπτωση 

Τυχόν παράλειψη μιάς ή περισσοτέρων από τα στοιχεία 
α) έως π) πρέπει να αιτιολογείται 
Ο υπεύθυνος γιά την κυκλοφορία του κτηνιατρικού 
φαρμάκου λαμβάνει όλα τα αναγκαία μέτρα ώστε τα πρω¬ 
τότυπα έγγραφα, που απετέλεσαν τη βάση των παρασχε- 
θέντων στοιχείων, να διατηρούνται για πέντε χρόνια του¬ 
λάχιστον, αφότου το προϊόν δεν είναι πλέον εγκεκριμένο. 

2.2. Σύνοψη και συμπεράσματα των κλινικών παρατη¬ 
ρήσεων 

Για κάθε κλινική δοκιμή, οι κλινικές παρατηρήσεις θα 
συνοψίζονται σε μια σύνοψη των δοκιμών και των αποτε¬ 
λεσμάτων τους, με την παράθεση ειδικότερα : 

α) του αριθμού των ελέγχων, του αριθμού των Μποβλη- 
θέντων σε θεραπευτική αγωγή ζώων είτε ατομικώς με μια 


ταξινόμηση κατά είδος, ράτσα ή γένος, ηλικία και φύλο 
β) του αριθμού των ζώων που αποσύρθηκαν πρόωρα 
από τις δοκιμές και τους λόγους γιά την απόσυρση αυτή 
γ) στην περίπτωση ζώων μαρτύρων, αν: 

- δεν υποβλήθηκαν σε θεραπεία, - τους δόθηκε ρίε- 
οβάο 

τους δόθηκε κάποιο άλλο εγκεκριμένο φάρμακο γνωστού 
αποτελέσματος, 

- τους δόθηκε το ενεργό συστατικό που ευρίσκεται υπό 
μελέτη σε διαφορετικές αναλογίες ή με διαφορετική οδό 
χορήγησης 

δ) της συχνότητας των παρατηρηθεισών παρενεργειών 
ε) παρατηρήσεων ως προς το αποτέλεσμα στην από¬ 
δοση (π.χ. ωοοτοκία, παραγωγή γάλακτος, αναπαραγω¬ 
γική λετιουργία και ποιότητα τροφίμου) 
ζ) στοιχείων σχετικών με εξετασθέντα ζώα που μπορεί 
να είναι αυξημένου κινδύνου λόγω της ηλικίας τους, του 
τρόπου εκτροφής ή διατροφής τους, ή του σκοπού γιά τον 
οποίο προορίζονται ή ζώα των οποίων η φυσιολογική ή πα¬ 
θολογική κατάσταση απαιτεί ειδική θεώρηση 
η) μιας στατιστικής αξιολογήσεως των αποτελεσμάτων, 
όταν αυτό απαιτείται από τον προγραμματισμό της δοκι¬ 
μής· 

Τελικά, ο ερευνητής πρέπει να εξάγει γενικά συμπερά¬ 
σματα από τις πειραματικές αποδείξεις, εκφράζοντας τη 
γνώμη του ως προς το αβλαβές του φαρμάκου, υπό τις 
προτεινόμενες συνθήκες χρήσεως, το θεραπευτικό του 
αποτέλεσμα και κάθε χρήσιμη πληροφορία σχετική με εν¬ 
δείξεις και αντενδείξεις, δοσολογία και μέση διάρκεια θε¬ 
ραπείας και, κατά περίπτωση, τυχόν αλληλεπιδράσεις που 
παρατηρήθηκαν με άλλα φάρμακα ή πρόοσθετα ζωοτρο¬ 
φών, όπως επίσης τυχόν προφυλάξεις που πρέπει να λαμ- 
βάνονται κατά τη θεραπεία κααι τα κλινικά συμπτώματα 
υπερδοσολογίας. 

Στην περίπτωση σταθερών προϊόντων συνδυασμού, ο 
ερευνητής πρέπει επίσης να εξάγει συμπεράσματα όσον 
αφορά την ασφάλεια και την αποτελεσματικότητα του 
προϊόντος σε σύγκριση με τη χωριστή χορήγηση των εμπε- 
ριεχομένων δραστικών συστατικών. 

3. Έκθεση συμπερασμάτων εμπειρογνώμονα 
Η έκθεση συμπερασμάτων εμπερογνώμονα πρέπει να 
περιέχει λεπτομερή κριτική ανάλυση όλων της προκλινι- 
κής και κλινικής τεκμηριώσεως με βάση το επίπεδο των 
επιστημονικών γνώσεων κατά το χρόνο υποβολής της αι- 
τήσεως, μαζί με λεπτομερή περίληψη των αποτελεσμά¬ 
των των ελέγχων και δοκιμών και επακριβείς βιβλιογραφι¬ 
κές παραπομπές. 

ΤΜΗΜΑ II 

ΑΠΑΙΤΗΣΕΙΣ ΓΙΑ ΑΝΟΣΟΛΟΓΙΚΑ ΚΤΗΝΙΑΤΡΙΚΑ ΦΑΡ¬ 
ΜΑΚΑ 

Χωρίς προκατάληψη, ως προς τα ειδικά απαιτούμενα 
που τέθηκαν από τη νομική επιτροπή για την καταπολέ¬ 
μηση και εκρίζωση των νοσημάτων των ζώων, τα ακό¬ 
λουθα απαιτούμενα θα εφαρμόζονται για τα ανοσολογικά 
κτηνιατρικά προϊόντα 

ΜΕΡΟΣ 5 

ΠΕΡΙΛΗΨΗ ΤΟΥ ΦΑΚΕΛΟΥ 

Α. ΣΤΟΙΧΕΙΑ ΔΙΟΙΚΗΤΙΚΗΣ ΦΥΣΕΩΣ 
Η ταυτότητα του ανοσολογικού κτηνιατρικού φαρμα- 

κευτικού προϊόντος που αποτελεί αντικείμενο της αιτή 
σεως δίνεται με την ονομασία του και την ονομασία του ή 
των δραστικών συστατικών του μαζί με την ισχύ και τη 
φαρμακευτική μορφή, τη μέθοδο και οδό χορήγησης και 
με περιγραφή της τελικής παρουσίασης γιά πώληση του 
φαρμάκου. 

Δίνεται επίσης το όνομα και η διεύθυνση του αιτούντος, 
το όνομα και η διεύθυνση των κατασκευαστών και των τό¬ 
πων οπού λαμβάνουν χώρα τα διάφορα στάδια κατα¬ 
σκευής (συμπεριλαμβανομένου του παρασκευαστή του 
τελικού προϊόντος και του ή των παρασκευαστών του ή 
των δραστικών συστατικών) και κατά περίπτωση, το όνομα 
και η διεύθυνση του εισαγωγέα. 

Ο αϊτών αναφέρει τον αριθμό και τους τίτλους των τό¬ 
μων τεκμηριώσεως που υποβάλλει μαζί με την αίτηση και, 
κατά περίπτωση, τα υποβαλλόμενα δείγματα. 

Μαζί με τα στοιχεία διοικητικής φύσεως συνυποβάλλο¬ 
νται και αντίγραφα εγγράφου που αποδεικνύει ότι ο παρα¬ 
σκευαστής έχει την άδεια να παράγει ανοσολογσσικά κτη¬ 
νιατρικά προϊόντα, όπως ορίζεται στο άρθρο 23 της Υπ. 
απόφασης 378812/92 (με βραχεία περιγραφή του τόπου 
παραγωγής). Περαιτέρω, δίνεται ο κατάλογος οργανισμών 
που χρησιμοποιούνται στον τόπο παραγωγής. 

Ο αϊτών υποβάλλει κατάλογο χωρών όπου έχει χορηγη¬ 
θεί άδεια κυκλοφορίας, αντίγραφα όλων των περιλήψεων 
χαρακτηριστικών του προϊόντος σύμφωνα με το άρθρο 6α 
της Υπ. απόφασης 378812/92 όπως εγκρίθηκαν από 
κράτη μέλη καί κατάλογο χωρών στις οποίες έχει υποβλη¬ 
θεί αίτηση. 

Β. ΠΕΡΙΛΗΨΗ ΤΩΝ ΧΑΡΑΚΤΗΡΙΣΤΙΚΩΝ 
ΤΟΥ ΠΡΟΤΟΝΤΟΣ 


του εμπειρογνώμονα. Δηλώνεται επίσης και η επαγγελμα¬ 
τική σχέση του εμπειρογνώμονα με τον αιτούντα. 

ΜΕΡΟΣ6 

ΑΝΑΛΥΤΙΚΕΣ (ΦΥΣΙΚΟΧΗΜΙΚΕΣ, ΒΙΟΛΟΓΙΚΕΣ Η ΜΙ¬ 
ΚΡΟΒΙΟΛΟΓΙΚΕΣ) ΔΟΚΙΜΕΣ ΤΩΝ ΑΝΟΣΟΛΟΓΙΚΩΝ 
ΚΤΗΝΙΑΤΡΙΚΩΝ ΠΡΟΪΟΝΤΩΝ 
Όλες οι αναλυτικές μέθοδοι πρέπει να ανταποκρίνο- 
νται στο τρέχον επίπεδο επιστημονικής προόδου και να εί¬ 
ναι έγκυρες, να παρέχονται δε τα αποτελέσματα των με¬ 
λετών ως προς την εγκυρότητα των μεθόδων. 

Όλες οι μέθοδοι αναλύσεως πρέπει να περιγράφονται, 
όσο λεπτομερώς απαιτείται, ώστε να είναι αντ ιπα ρ α γώ γι - 
μες κατά τους ελέγχους που διενεργούνται μετά από αί¬ 
τηση των αρμόδιων αρχών κάθε τυχόν χρησιμοποιούμενη 
ειδική συσκευή και εξοπλισμός πρέπει να περιγράφεται 
επαρκώς και η περιγραφή να συνοδεύεται, αν είναι δυνα¬ 
τόν και από κάποιο σχήμα. Οι χημικοί τύποι των εργαστη¬ 
ριακών αντιδραστηρίων πρέπει να συμπληρώνονται, αν εί¬ 
ναι αναγκαίο, και από τη μέθοδο παρασκευής. Σε περί¬ 
πτωση που οι δοκιμές περιλαμβάνονται στην ευρωπαϊκή ή 
στην ελληνική φαρμακοποιία η περιγραφή αυτή μπορεί να 
αντικαθίσταται με συγκεκριμένη παραπομπή στη σχετική 
φαρμακοποιία. 

Α. ΠΟΙΟΤΙΚΑ ΚΑΙ ΠΟΣΟΤΙΚΑ ΣΤΟΙΧΕΙΑ ΤΩΝ ΣΥΣΤΑ¬ 
ΤΙΚΩΝ 

Τα πληροφοριακά στοιχεία και έγγραφα που πρέπει να 
συνοδεύουν αιτήσεις για χορήγηση άδειας κυκλοφορίας, 
βάσει του άρθρου 6 της Υπ. απόφασης 378812/92 υπο¬ 
βάλλονται σύμφωνα με τις ακόλουθες απαιτήσεις: 

1. Ποιοτικά στοιχεία 

Ως «ποιοτικά στοιχεία» όλων των συστατικών του ανο- 
σολογικού κτηνιατρικού προϊόντος νοούνται η ονομασία ή 


Ο αϊτών προτείνει μία περίληψη των χαρακτηριστικών 
του προϊόντος σύμφωνα με το άρθρο 6α της Υπ.Απόφα¬ 
σης 378812/92 

Επιπλέον, ο αϊτών υποβάλλει δείγματα ή μακέτες της 
συσκευασίας πωλήσεως και επισήμανσης του ανοσολογι- 
κού κτηνιατρικού προϊόντος μαζί με φύλλο οδηγιών χρή- 
σεως, οπού απαιτείται. 

Γ. ΕΚΘΕΣΕΙΣ ΕΜΠΕΙΡΟΓΝΩΜΟΝΩΝ 

Σύμφωνα με το άρθρο 8 της Υπ. απόφασης 378812/92 
πρέπει να υποβάλλονται εκθέσεις εμπειρογνωμόνων για 
όλες τις πλευρές της τεκμηρίωσης. 

Η έκθεση συνίσταται σε κριτική αξιολόγηση των διαφό¬ 
ρων ελέγχων ή/και δοκιμών που έγιναν σύμφωνα με την 
παρούσα οδηγία και προβάλλει όλα τα στοιχεία που σχετί¬ 
ζονται με την αξιολόγηση. Ο εμπειρογνώμονας πρέπει να 
εκφέρει γνώμη ως προς το εάν υπάρχουν επαρκείς εγγυή¬ 
σεις στο θέμα της ποιότητας, της ασφάλειας και αποτελε- 
σματικότητας του εξεταζόμενου προϊόντος. Η απλή πραγ¬ 
ματολογική περίληψη δεν είναι επαρκής. 

Όλα τα σημαντικά στοιχεία συνοψίζονται με τη μορφή, 
εφόσον είναι δυνατόν, πινάκων ή διαγραμμάτων σε προ¬ 
σάρτημα που επισυνάπτεται στην έκθεση του εμπειρο¬ 
γνώμονα. Η έκθεση και οι περιλήψεις περιέχουν επακρι¬ 
βώς παραπομπές στις πληροφορίες που περιέ^ονται στη 

βασική τεκμηρίωση. 

Κάθε έκθεση συντάσσεται από επιστήμονα/τεχνικό με 
τα κατάλληλα προσόντα καί εμπειρία. Φέρει ημερομηνία 
και την υπογραφή του εμπειρογνώμονα και συνοδεύεται 
από σύντομα ενημερωτικά στοιχεία σχετικά με τη μόρ¬ 
φωση, την εκπαίδευση καί την επαγγελματική εμπειρία 


η περιγραφή: 

- του ή των δραστικών συστατικών, 

- των συστατικών των ανοσοενισχυτικών, 

- του ή των συστατικών των εκδόχων, άσχετα με τη φύση 
τους ή τη χρησιμοποιούμενη ποσότητα, συμπεριλαμβανο¬ 
μένων των συντηρητικών, σταθεροποιητών, γαλακτωμα- 
τοποιητών, χρωστικών, βελτιωτικών γεύσεως, αρωματι¬ 
κών ουσιών, ιχνηθετών, κλπ. 

- των συστατικών της φαρμακευτικής μορφής που χορη¬ 
γείται στα ζώα Τα στοιχεία αυτά συμπληρώνονται με 
κάθε χρήσιμη πληροφορία για τον περιέκτη και, ενδεχο¬ 
μένως, για τον τρόπο σφραγίσεώς του, όπως επίσης και με 
λεπτομέρειες για τα τεχνικά μέσα με τα οποία χρησιμο¬ 
ποιείται ή χορηγείται το ανοσολογικό κτηνιατρικό σκεύα¬ 
σμα και τα οποία παραδίδονται μαζί με αυτό. 

2. Ως «συνήθης ορολογία» των συστατικών των ώ/οσο- 

λογικών κτηνιατρικών φαρμάκων νοείται, υπό την επιφύ¬ 
λαξη της εφαρμογής των λοιπών διατάξεων του άρθρου 6 
της Υπ. απόφασης 378812/92 

- για τις ουσίες που περιλαμβάνονται στην ευρωπαϊκή 
φαρμακοποιία, ή, αν όχι σε αυτή, στην εθνική φαρμακο¬ 
ποιία ενός από τα κράτη μέλη, ο βασικός τίτλος της σχετι¬ 
κής μονογραφίας, ο οποίος είναι υποχρεωτικός για όλες 
αυτές τις ουσίες, με ταυτόχρονη παραπομπή στην οικεία 
φαρμακοποιία, 

- για τις άλλες ουσίες, η διεθνής κοινή ονομασία που υπο¬ 
δεικνύεται από τον παγκόσμιο οργανισμό υγείας και η 
οποία μπορεί να συνοδεύεται και από κάποια άλλη κοινή 
ονομασία ή, εφόσον δεν υπάρχει, η επακριβής επιστημο¬ 
νική ονομασία οι ουσίες που δεν έχουν διεθνή κοινή ονο- 

μασία ή ακριβή επιστημονική ονομασία προσδιορίζονται 
με μια δήλωση ως προς τον τρόπο και τις ουσίες από τις 
οποίες παρασκευάσθηκαν, συνοδευόμενη, αν χρειάζεται, 
και από οποιαδήποτε άλλη σχετική λεπτομέρεια, 

- για τις χρωστικές, ο χαρακτηρισμός με τον κωδικό Ε που 
τους έχει δοθεί με την Υπουργ. απόφαση Α6α/9392/ 
91/92 (Β'233) 

3. Ποσοτικά στοιχεία 

Για την «παροχή ποσοτικών στοιχείων», για τα δραστικά 
συστατικά των ανοσολογικών κτηνιατρικών προϊόντων, εί¬ 
ναι αναγκαίο να προσδιορίζεται, όταν είναι δυνατόν, ο 
αριθμός των μικρο-οργανιομών, η περιεκτικότητα ειδικά 
οε πρωτεΐνη, η μάζα, ο αριθμός των διεθνών μονάδων 
(ΔΜ) ή των μονάδων βιολογικής δραστικότητας είτε ανά 
μονάδα δόσεως είτε κατ’ όγκο και όσον αφορά τα ανοσοε- 
νισχυτικά και τα συστατικά των εκδοχών, η μάζα ή ο όγκος 
για καθένα από αυτά, λαμβανομένων υπόψη των λεπτομε¬ 
ρειών που αναφέρονται στο σημείο Β κατωτέρω. 

Όπου έχει ορισθεί διεθνής μονάδα βιολογικής δραστι¬ 
κότητας, αυτή χρησιμοποιείται 

Οι μονάδες βιολογικής δραστικότητας για τις οποίες 
δεν υπάρχουν δημοσιευμένα δεδομένα, εκφράζονται έτσι 
ώστε να μη μπορεί να υπάρξει αμφισβήτηση ως προς τη 
δραστικότητα των συστατικών, π.χ. δηλώνοντας την ανο- 
σολογική επίδραση στην οποία βασίζεται η μέθοδος 
προσδιορισμού της δόσεως. 

4. Ανάπτυξη του βιολογικού προϊόντος 

Πρέπει να παρέχονται εξηγήσεις ως προς τη σύνθεση, 
τα συστατικά και τους περιέκτες, στηριζόμενες σε επιστη¬ 
μονικά στοιχεία σχετικά με την ανάπτυξη του βιολογικού 
προϊόντος, θα δηλώνεται επίσης και τυχόν δοσολογική 
υπέρβαση κατά την παρασκευή με πλήρη δικαιολόγηση 
του γεγονότος. Σε περίπτωση ύπαρξης συντηρητικών, 
πρέπει να αποδεικνύεται η αποτελεσματικότητά τους. 

Β. ΠΕΡΙΓΡΑΦΗ ΤΗΣ ΜΕΘΟΔΟΥ ΠΑΡΑΣΚΕΥΗΣ ΤΟΥ 
ΤΕΛΙΚΟΥ ΠΡΟΪΟΝΤΟΣ 

Η περιγραφή της μεθόδου παρασκευής που επισυνά¬ 
πτεται στην αίτηση για χορήγηση άδειας κυκλοφορίας 
σύμφωνα με το άρθρο 6 της Υπ. Απόφασης 378812/92 
διατυπώνεται έτσι ώστε να παρέχεται μια ικανοποιητική ει¬ 
κόνα της φύσεως των πραγματοποιουμένων εργασιών 

Γ ια το λόγο αυτό, η περιγραφή περιλαμβάνει τουλάχι¬ 
στον: 

- τα διάφορα στάδια παρασκευής (συμπεριλαμβανομένων 
των διαδικασιών κάθαρσης) έτσι ώστε να μπορεί να γίνει 
εκτίμηση για την αναπαραγωγικότητα της διαδικασίας πα¬ 
ρασκευής και για τους κινδύνους ανεπιθυμήτων ενερ¬ 
γειών στα τελικά προϊόντα, όπως π.χ. κάποια μικροβιακή 
μόλυνση, 

- στην περίπτωση συνεχούς παραγωγής, πλήρη στοιχεία 
για τα μέτρα που λαμβάνονται ώστε να εξασφαλίζεται η 
ομοιογένεια και η σταθερότητα των διαφόρων παρτίδων 
του τελικού προϊόντος, κατονομασία των ουσιών που δεν 
μπορούν να απομονωθούν και να ληφθούν κατά την πο¬ 
ρεία της παραγωγής, 

- στοιχεία για την ανάμειξη, με τα ποσοτικά στοιχεία όλων 
των χρησιμοποιουμένων ουσιών, 

- αναφορά του σταδίου της παρασκευής στο οποίο διε- 
νεργείται δειγματοληψία για την εκτέλεση ελέγχων κατά 
τη διάρκεια της παρασκευής. 


Γ. ΠΑΡΑΓΩΓΗ ΚΑΙ ΕΛΕΓΧΟΣ ΤΩΝ ΕΝΑΡΚΤΗΡΙΩΝ 
ΥΛΩΝ 

Για τους σκοπούς της παρούσας παραγράφου, ως 
«εναρκτήριες ύλες» νοούνται όλα τα συστατικά που χρησι¬ 
μοποιούνται στην παραγωγή του ανοσολογικού κτηνιατρι¬ 
κού προϊόντος. Τα θρεπτικά υλικά καλλιεργειών που χρη¬ 
σιμοποιούνται για τη παραγωγή των δραστικών συστατι¬ 
κών θεωρούνται ως'μια και μόνη πρώτη ύλη. 

Στην περίπτωση: 

- του δραστικού συστατικού που δεν περιλαμβάνεται 
στην ευρωπαϊκή φαρμακοποιία ή στη φαρμακοποιία ενός 
κράτους μέλους, ή δραστικού συστατικού που περιλαμβά¬ 
νεται στην ευρωπαϊκή φαρμακοποιία ή στη φαρμακοποιία 
ενός κράτους μέλους, αλλά παρασκευάζεται με μέθοδο 
που ενδέχεται να καταλείπει προσμείξεις που δεν αναφέ- 
ρονται στη μονογραφία της φαρμακοποιίας και επομένως 
η μονογραφία δεν παρέχει τη δυνατότητα επαρκούς ποιο¬ 
τικού του ελέγχου και το οποίο παρασκευάζεται από πρό¬ 
σωπο διαφορετικό από τον αιτούντα, ο τελευταίος μπορεί 
να κανονίζει ώστε η λεπτομερής περιγραφή της μεθόδου 
παρασκευής, τα στοιχεία του ποιοτικού ελέγχου, κατά τη 
διάρκεια της παρασκευής, και η διαπίστωση της εγκυρό- 
τητας της μεθόδου να παρέχονται στις αρμόδιες αρχές 
από τον παρασκευαστή του δραστικού συστατικού. Στην 
περίπτωση αυτή ο παρασκευαστής πρέπει εντούτοις να 
παρέχει στον αιτούντα όλα εκείνα τα στοιχεία που είναι 
αναγκαία για να μπορεί ο αϊτών να αναλάβει την ευθύνη για 
το προϊόν. 

Ο παρασκευαστής πρέπει να δεσμεύεται γραπτώς απέ¬ 
ναντι στον αιτούντα ότι θα εξασφαλίσει την ομοιογένεια 
των παρτίδων και δεν θα τροποποιήσει τη μέθοδο παρα¬ 
γωγής ή τις προδιαγραφές χωρίς να ενημερώσει τον αιτού- 
ντα. Γ ια μια τέτοια αλλαγή, πρέπει να παρέχονται στις αρ¬ 
μόδιες αρχές τα έγγραφα και στοιχεία που στηρίζουν την 
αίτηση αυτή. 

Τα πληροφοριακά στοιχεία και έγγραφα που συνοδεύουν 
την αίτηση για χορήγηση άδειας κυκλοφορίας σύμφωνα με 
το άρθρο 6 της Υπ. απόφασης 378812/92, περιλαμβάνουν 
τα αποτελέσματα των δοκιμών που αφορούν τον ποιοτικό 
έλεγχο όλων των χρησιμοποιούμενων συστατικών και υπο¬ 
βάλλονται σύμφωνα με τις ακόλουθες διατάξεις: 

1. Εναρκτήριες ύλες που περιλαμβάνονται σε φαρμα¬ 
κοποιίες 

Γ ια όλες τις ουσίες που περιλαμβάνονται στην ευρω¬ 
παϊκή φαρμακοποιία, εφαρμογή έχουν οι μονογραφίες της 
φαρμακοποιίας αυτής. 

Όσον αφορά τις άλλες ουσίες μπορεί να απαιτείται η 
τήρηση της ελληνικής φαρμακοποιίας για τα προϊόντα που 
παρασκευάζονται στην Ελλάδα. 

Τα συστατικά που πληρούν τα απαιτούμενα της ευρω¬ 
παϊκής ή της ελληνικής φαρμακοποιίας ή της φαρμακο¬ 
ποιίας ενός κράτους μέλους θεωρούνται ότι πληρούν 
επαρκώς τις διατάξεις του άρθρου 6 Υπ. απόφασης 
378812/92. Στην περίπτωση αυτή, η περιγραφή των ανα¬ 
λυτικών μεθόδων μπορεί να αντικατασταθεί με λεπτομερή 
αναφορά στην υπόψη φαρμακοποιία. 

Στην περίπτωση που μια ουσία δεν περιλαμβάνεται 
ούτε στην ευρωπαϊκή φαρμακοποιία ούτε ατη φαρμακο¬ 
ποιία ενός κράτους μέλους, μπορεί να γίνει αποδέκτη η 
παραπομπή σε φαρμακοποιία τρίτης χώρας στην περί¬ 
πτωση αυτή πρέπει να υποβάλλεται η σχετική μονογρα¬ 
φία, συνοδευόμενη, όπου χρειάζεται, από μετάφραση για 
την πιστότητα της οποίας υπεύθυνος είναι ο αϊτών. 

Οι χρωστικές πρέπει, σε κάθε περίπτωση, να πληρούν 
τις απαιτήσεις της Υπουργικής απόφασης Α6α/9392/ 
91/92 (Β’233). 

Στην αίτηση για χορήγηση άδειας κυκλοφορίας, πρέπει 
να δηλώνονται οι δοκιμές ρουτίνας που εκτελούνται σε 
κάθε παρτίδα εναρκτήριων υλών. 

Εάν χρησιμοποιούνται δοκιμές διαφορετικές από εκεί¬ 
νες που αναφέρονται στη φαρμακοποιία τότε πρέπει να 
παρέχονται αποδεικτικά στοιχεία ότι οι εναρκτήριες ύλες 
πληρούν τις ποιοτικές απαιτήσεις της φαρμακοποιίας αυ¬ 
τής. 

Στις περιπτώσεις όπου κάποια ειδική προδιαγραφή ή 
άλλες διατάξεις που περιέχονται σε μονογραφία της ευ¬ 
ρωπαϊκής ή της ελληνικής φαρμακοποιίας ενδέχεται να εί¬ 
ναι ανεπαρκής για τη διασφάλιση της ποιότητας της ου¬ 
σίας, ο ΕΟΦ μπορεί να ζητήσει καταλληλότερες από τον 
υπεύθυνο για την κυκλοφορία του προϊόντος. 

Ο ΕΟΦ ενημερώνει γι’ αυτό τις αρχές που είναι υπεύθυ¬ 
νες για την υπόψη φαρμακοποιία. 

Ο υπεύθυνος για την κυκλοφορία του προϊόντος παρέ¬ 
χει στον ΕΟΦ κάθε σχετική πληροφορία για την προβαλ¬ 
λόμενη ανεπάρκεια και τις πρόσθετες αιτηθεισεις προδια¬ 
γραφές. 

Σε περίπτωση που μια πρώτη ύλη δεν περιλαμβάνεται 
ούτε στην ευρωπαϊκή ούτε στην ελληνική φαρμακοποιία, 
μπορεί να γίνει αποδεκτή η παραπομπή σε μονογραφία 
φαρμακοποιίας τρίτης χώρας. Στην περίπτωση αυτή, ο αϊ¬ 
τών υποβάλλει αντίγραφο της μονογραφίας συνοδευό- 
μενο, εφόσον απαιτείται, από κείμενο για την εγκυρότητα 
των μεθόδων δοκιμής που περιέχονται στη μονογραφία 
και, κατά περίπτωση, από σχετική μετάφραση. Για δρα¬ 
στικά συστατικά, πρέπει να υποβάλλονται αποδείξεις για 
την δυνατότητα ελέγχου της ποιότητάς τους μέσω της μο¬ 
νογραφίας. 

2. Πρώτες ύλες που δεν περιλαμβάνονται σε φαρμακο¬ 
ποιία 

2.1. Πρώτες ύλες βιολογικής προελεύσεως 

Η περιγραφή θα δίνεται με τη μορφή μονογραφίας. 
Εφόσον είναι δυνατόν, η παραγωγή εμβολίων θα βασίζεται 
σε σύστημα ενοφθαλμισμού μικροοργανισμών παρτίδας 
και σε καθιερωμένες τράπεζες κυττάρων. Για την παρα¬ 
γωγή ανοσολογικών κτηνιατρικών προϊόντων που συνίστα- 
ται από ορούς, θα αναφέρεται η προέλευση, η γενική κα¬ 
τάσταση της υγείας και η ανοσολογική κατάσταση των 
ζώων στα οποία παράγονται. Πρέπει να χρησιμοποιούνται 
καθορισμένες μεικτές πηγές υλικών (ροοΙ). 

Η προέλευση και το ιστορικό των πρώτων υλών πρέπει 
να περιγράφεται και να τεκμηριώνεται. Στην περίπτωση 
πρώτων υλών του πεδίου της γενετικής μηχανικής οι πλη¬ 
ροφορίες αυτές πρέπει να περιλαμβάνουν λεπτομέρειες 
όπως περιγραφή των αρχικών βακτηριακών κυττάρων ή 
στελεχών, κατασκευή του φορέα εκφράσεως (ονομασία, 
προέλευση, λειτουργία του αντιτύπου, ενισχυτή προαγω- 
γέα και άλλα ρυθμιστικά στοιχεία), έλεγχο της ακολουθίας 
ϋΝΑ ή αποτελεσματικώς εισαχθέντος ΗΝΑ, ολιγονουκλε- 
οτιδικές ακολουθίες πλασμιδικού φορέα σε κύτταρα, πλα- 
σμιδιο χρησιμοποιούμενο για αντιμόλυνση, προστιθέμενα 
ή αφαιρούμενα γονίδια, βιολογικές ιδιότητες του τελικού 
προϊόντος και τα εκφραζόμενα γονίδια, αριθμός αντιτύ¬ 
πων και γενετική σταθερότητα. 

Υλικά ενοφθαλμισμού, συμπεριλαμβανομένων τραπε¬ 
ζών κυττάρων και ακατεργάστου ορού για παραγωγή 


αντιορού, ελέγχονται από πλευράς ταυτότητας και συνο¬ 
δών παραγόντων. 

Πρέπει να παρέχονται πληροφορίες για κάθε ουσία βιο¬ 
λογικής προέλευσης που χρησιμοποιείται σε οποιαδήποτε 
στάδιο της παραγωγικής διαδικασίας. Οι πληροφορίες 
πρέπει να περιλαμβάνουν: 

- λεπτομέρειες για την πηγή των υλικών, 

- λεπτομέρειες για οποιαδήποτε εφαρμοζόμενη επε¬ 
ξεργασία, καθαρισμό και αδρανοποίηση, με στοιχεία για 
την εγκυρότητα των ελέγχων αυτών διαδικασίας και ελέγ¬ 
χων κατά τη διαδικασία, 

- λεπτομέρειες για τους ελέγχους επιμολύνσεως που 
λαμβάνουν χώρα σε κάθε παρτίδα της ουσίας. 

Εαν ανιχνευθει ή υπάρχει υπόνοια για παρουσία συνο¬ 
δών παραγόντων, το αντίστοιχο υλικό απορρίπτεται ή χρη¬ 
σιμοποιείται σε πολύ εξαιρετικές περιπτώσεις μόνον όταν 
η περαιτέρω επεξεργασία του προϊόντος διασφαλίζει την 
εξάλειψη του ή/και την αδρανοποίηση τους. Πρέπει να 
παρέχονται αποδείξεις για την εξάλειψη ή/και αδρανοποί¬ 
ηση αυτών των συνοδών παραγόντων. 

Όταν χρησιμοποιούνται τράπεζες κυττάρων, πρέπει να 
καταδεικνύεται ότι τα χαρακτηριστικά των κυττάρων πα¬ 
ραμένουν αναλλοίωτα μέχρι το ανώτατο όριο που χρησιμο¬ 
ποιείται για την παραγωγή. 

Για ζώντα εξασθενημένα εμβόλια πρέπει να παρέχονται 
αποδείξεις ως προς τη σταθερότητα των χαρακτηριστικών 
εξασθενήσεως του ενοφθαλμίσματος (εββά), 

Εφόσον απαιτείται, θα πρέπει να παρέχονται δείγματα 
της βιολογικής πρώτης ύλης ή των αντιδραστηρίων που 
χρησιμοποιούνται στις διαδικασίες ελέγχου, ώστε να μπο¬ 
ρούν οι αρμόδιες αρχές να εκτελούν ελέγχους δοκιμών. 

2.2. Πρώτες ύλες μη βιολογικής προελεύσεως 

Η περιγραφή πρέπει να δίνεται με τη μορφή μονογρα¬ 
φίας που να ανταποκρίνεται στους ακόλουθους τίτλους: 

- η ονομασία της πρώτης ύλης, σύμφωνα με τα απαιτού- 
μενα του σημείου Α.2. της παρούσης, συμπληρώνεται από 
τυχόν εμπορικά ή επιστημονικά συνώνυμα, 

-η περιγραφή της πρώτης ύλης, διατυπούμενη με 
μορφή παρόμοια με εκείνη που χρησιμοποιείται σε περι¬ 
γραφικό λήμα της ευρωπαϊκής φαρμακοποιίας, 

- η λειτουργία της πρώτης ύλης, 

- μέθοδοι ταυτοποιήσεως, 

- η καθαριότητα θα περιγράφεται σε συνάρτηση με το 
συνολικό άθροισμα των προβλεπόμενων προσμείξεων, 
ιδιαίτερα εκείνων που μπορεί να έχουν επιβλαβές αποτέ¬ 
λεσμα και, εφόσον είναι αναγκαίο, εκείνων οι οποίες, λαμ- 
βανομένου υπόψη του συνδυασμού ουσιών στις οποίες 
αναφέρεται η αίτηση, μπορούν να επηρεάσουν δυσμενώς 
τη σταθερότητα του φαρμακευτικού προϊόντος ή να στρε¬ 
βλώσουν τα αποτελέσματα ανάλυσης. Πρέπει επίσης να 
δίνεται μια βραχεία περιγραφή των δοκιμών που διενερ- 
γούνται για τον προσδιορισμό της καθαρότητας κάθε παρ¬ 
τίδας της πρώτης ύλης, 

- πρέπει επίσης να αναφέρονται τυχόν ειδικές προφυ¬ 
λάξεις που μπορεί να απαιτούνται κατά τη φύλαξη της 
πρώτης ύλης και, αν απαιτείται, ο χρόνος φύλαξης. 

Δ. ΔΟΚΙΜΕΣ ΕΛΕΓΧΟΥ ΚΑΤΑ ΤΗ ΔΙΑΡΚΕΙΑ ΤΗΣ ΠΑ¬ 
ΡΑΓΩΓΗΣ 

1. Τα πληροφοριακά στοιχεία και έγγραφα που συνο¬ 
δεύουν μια αίτηση για χορήγηση άδειας κυκλοφορίας, βά¬ 
σει του άρθρου 6 της Υπ. απόφασης 378812/92 περιλαμ¬ 
βάνουν στοιχεία σχετικά με τις δοκιμές ελέγχου που διε- 

νεργούνται σε ενδιάμεσα προϊόντα με σκοπό τον έλεγχο 
της σταθερότητας της διαδικασίας παραγωγής και του τε¬ 
λικού προϊόντος. 

2. Για αδρανοποιημένα εμβόλια ή εμβόλια αντιτοξινών, 
η αδρανοποίηση ή η παραγωγή αντιτοξινών ελέγχονται 
κατά τη διάρκεια κάθε γύρου παραγωγής αμέσως μετά τη 
διαδικασία αδρανοποίηση των βακτηρίων και αντιτοξινών 
αυτών. 

Ε. ΔΟΚΙΜΕΣ ΕΛΕΓΧΟΥ ΤΕΛΙΚΟΥ ΠΡΟΪΟΝΤΟΣ Ή ΚΑ- 
ΤΙΩΝ 

Τα πληροφοριακά στοιχεία και έγγραφα που συνοδεύ¬ 
ουν την αίτηση για χορήγηση άδειας κυκλοφορίας βάσει 
του άρθρου 6 της Υπ. απόφασης 378812/92 πρέπει να 
περιλαμβάνουν στοιχεία σχετικά με τις δοκιμές ελέγχου 
στο τελικό προϊόν. Όταν υπάρχουν οι κατάλληλες μονο¬ 
γραφίες, αν χρησιμοποιούνται διαδικασίες ελέγχου και 
όρια διαφορετικά από εκείνα που αναφέρονται στις μονο¬ 
γραφίες της ευρωπαϊκής φαρμακοποιίας, ή ελλείψει αυ¬ 
τών, στην ελληνική φαρμακοποιία, πρέπει να παρέχονται 
αποδεικτικά στοιχεία ότι αν το τελικό προϊόν εξεταζόταν 
με βάση τις μονογραφίες αυτές, θα πληρούσε τα ποιοτικά 
απαιτούμενα της φαρμακοποιίας αυτής γΐί, την υπόψη 
φαρμακευτική μορφή. 

Η αίτηση για χορήγηση άδειας κυκλοφορίας πρέπει να 
περιλαμβάνει τις δοκιμές εκείνες που εκτελούνται σε 
αντιπροσωπευτικά δείγματα κάθε παρτίδας του τελικού 
προϊόντος. Πρέπει να αναφέρεται η συχνότητα των δοκι¬ 
μών που δεν πραγματοποιούνται σε κάθε παρτίδα του τε¬ 
λικού προϊόντος. Πρέπει επίσης να αναφέρονται και όρ )ΐα 
αποδέσμευσης. 

1. Γ ενικά χαρακτηριστικά του τελικού προϊόντος 
Μεταξύ των ελέγχων του τελικού προϊόντος, ακόμη κι 

αν έχουν γίνει κατά τη διάρκεια της παραγωγικής διαδικα¬ 
σίας, περιλαμβάνονται και ορισμένοι έλεγχοι των γενικών 
χαρακτηριστικών του προϊόντος. 

Οι έλεγχοι αυτοί, όποτε εφαρμόζονται, αφορούν στον 
έλεγχο των μέσων όρων μαζών και μεγίστων αποκλίσεων, 
σε μηχανικές, φυσικές, χημικές ή μικροβιολογικές δοκι¬ 
μές, φυσικά χαρακτηριστικά όπως η πυκνότητα, το ρΗ, ο 
δείκτης διαθλάσεως, κλπ. 

Σε κάθε συγκεκριμένη περίπτωση και για καθένα από τα 
χαρακτηριστικά αυτά, καθορίζονται από τον αιτούντα προ¬ 
διαγραφές, με κατάλληλα όρια εμπιστοσύνης. 

2. Ταυτοποίηση και δοκιμές προσδιορισμού δραστικών 
συστατικών 

Γ ια όλες τις δοκιμές, η περιγραφή των τεχνικών αναλύ- 
σεως του τελικού προϊόντος πρέπει να παρατίθεται με με¬ 
γάλες λεπτομέρειες ώστε να μπορούν να αναπαραχθούν 
εύκολα. 

Ο προσδιορισμός της βιολογικής δραστικότητας του ή 
των δραστικών συστατικών πραγματοποιείται είτε σε αντι¬ 
προσωπευτικό δείγμα από την παρτίδα παραγωγής είτε σε 
έναν αριθμό δοσολογικών μονάδων, που αναλύονται ανε¬ 
ξαρτήτως. 

Όταν χρειάζεται, διενεργείται επίσης και ειδική δοκιμή 
για ταυτοποίηση. 

Σε ορισμένες εξαιρετικές περιπτώσεις οπού ο προσδιο¬ 
ρισμός των δραστικών συστατικών, λόγω του μεγάλου 
αριθμού τους ή της παρουσίας τους σε πολύ μικρές ποσό- 
τητες, θα απαιτούσε επίπονη εργασία δύσκολη να γίνει σε 
κάθε παρτίδα παραγωγής, ο ποσοτικός προσδιορισμός 
ενός ή περισσότερων δραστικών συστατικών στο τελικό 


προιον μπορεί να παραλείπεις^ μ ε τ η Ρ η τ η προϋπόθεση 
ότι τέτοιοι προσδιορισμοί διεξάγονται σε ενδιάμεσα στά¬ 
δια και όσο το δυνατόν προς το τέλος της διαδικασίας πα¬ 
ραγωγής. Η ελάφρυνση αυτή δεν μπορεί να εφαρμοσθεί 
και στο χαρακτηρισμό των υπόψη ουσιών. Η απλοποιη¬ 
μένη αυτή τεχνική θα πρέπει να συμπληρώνεται με μια μέ¬ 
θοδο ποσοτικής εκτιμήσεως, η οποία δίνει τη δυνατότητα 
στον Ε.Ο.Φ. να ελέγχει αν το ανοσολογικό κτηνιατρικό 
προϊόν είναι σύμφωνο με τις προδιαγραφές συνθέσεως 
αφού αυτό έχει διατεθεί στην αγορά. 

3. Ταυτοποίηση και δοκιμή προσδιορισμού ανοσοενι- 
σχυτικών 

Στο μέτρο που υπάρχουν διαθέσιμες μέθοδοι ελέγχου 
ελέγχονται και η ποσότητα και η φύση του ανοσοενισχυτι- 
κού και των συστατικών του στο τελικό προϊόν. 

4. Ταυτοποίηση και ποσοτικός προσδιορισμός των συ¬ 
στατικών του εκδόχου 

Εφόσον είναι αναγκαίο, το ή τα έκδοχα υποβάλλονται 
τουλάχιστον σε ελέγχους ταυτοποιήσεως. 

Η προτεινόμενη δοκιμή ελέγχου για την ταυτοποίηση 
των χρωστικών πρέπει να παρέχει τη δυνατότητα επαλή¬ 
θευσης ότι οι χρωστικές αυτές επιτρέπονται βάσει της Υπ. 
απόφασης Α6αι9392/91/92. 

Γ ια τα συντηρητικά είναι υποχρεωτικό να υπάρχει δο¬ 
κιμή ως προς το ανώτερο και κατώτερο όριο για κάθε άλλο 
έκδοχο που μπορεί να ι προκαλέσει κάποια ανεπιθύμητη 
αντίδραση είναι υποχρεωτικό να υπάρχει δοκιμή για τον 
ανώτερο όριο. 

5. Δοκιμές ασφαλείας 

Εκτός από τα αποτελέσματα των δοκιμών που υποβάλ¬ 
λονται σύμφωνα με το μέρος 7 του παραρτήματος αυτού, 
πρέπει να υποβάλλονται και στοιχεία δοκιμών ασφαλείας, 
οι δοκιμές αυτές είναι κατά προτίμηση μελέτες υπέρβα¬ 
σης δοσολογίας που εκτελούνται σε ένα τουλάχιστον από 
τα πιο ευαίσθητα ζωικά είδη προορισμού και τουλάχιστον 
στη συνιστώμενη οδό χορήγησης που θέτει το μεγαλύτερο 
κίνδυνο. 

6. Δοκιμή στειρότητας και καθαρότητας 

Ανάλογα με τη φύση του ανοσολογικού κτηνιατρικού 
φαρμάκου, τη μέθοδο και τις συνθήκες παρασκευής, πρέ¬ 
πει να εκτελούνται κατάλληλες δοκιμές για να ελέγχεται η 
απουσία μολύνσεως από συνοδούς δευτερογενείς παρά¬ 
γοντες ή άλλες ουσίες. 

7. Αδρανοποίηση 

Όπου είναι δυνατόν, πρέπει να διενεργείται ο έλεγχος 
αδρανοποίησης του προϊόντος στον τελικό περιέκτη. 

8. Υπολειμματική υγρασία 

Κάθε παρτίδα λυόφιλου προϊόντος πρέπει να ελέγχεται 
για υπολειμματική υγρασία. 

9. Σταθερότητα από παρτίδα σε παρτίδα 

Για να διασφαλίζεται ότι η αποτελεσματικότητα του 
προϊόντος είναι αναπαραγώγιμη από παρτίδα σε παρτίδα 
και να καταδεικνύεται η συμφωνία με τις προδιαγραφές, 
σε κάθε τελική (συνολική) παραγωγή ή κάθε παρτίδα τελι¬ 
κού προϊόντος πρέπει να διενεργούνται δοκιμές αποτελε- 
σματικότητας βασιζόμενες σε μεθόδους ίπ νίνο, συμπερι¬ 
λαμβανομένων και κατάλληλων υλικών αναφοράς όπου 
υπάρχουν, με ενδεδειγμένα όρια πιστότητας. Σε εξαιρετι¬ 
κές περιπτώσεις, η δοκιμή αποτελεσματικότητας μπορεί 
να διενεργείται σε ένα ενδιάμεσο στάδιο, όσο το δυνατόν 
προς το τέλος της διαδικασίας παραγωγής. 







Ζ. ΔΟΚΙΜΕΣ ΣΤΑΘΕΡΟΤΗΤΑΣ 
Τα πληροφοριακά στοιχεία και έγγραφα που συνοδεύ¬ 
ουν την αίτηση για χορήγηση άδειας κυκλοφορίας βάσει 
του άρθρου 6 της Υπ. απόφασης 378812/92 υποβάλλο¬ 
νται σύμφωνα με τα ακόλουθα απαιτούμενα. 

Πρέπει να δίνεται μια περιγραφή των δοκιμών που έγι¬ 
ναν για την υποστήριξη του χρόνου ζωής που προτείνεται 
από τον αιτούντα. Οι δοκιμές αυτές πρέπει να είναι μελέ¬ 
τες του πραγματικού χρόνου και να εκτελούνται σε 
επαρκή αριθμό παρτίδων παραγομένων σύμφωνα με την 
περιγραφείσα παραγωγική διαδικασία και σε προϊόντα πε¬ 
ριεχόμενα στον τελικό περιέκτη. Στις δοκιμές αυτές περι¬ 
λαμβάνονται βιολογικές και φυσικοχημικές δοκιμές στα¬ 
θερότητας. 

Τα συμπεράσματα πρέπει να περιλαμβάνουν τα αποτε¬ 
λέσματα αναλύσεων που δικαιολογούν τον προτεινόμενο 
χρόνο ζωής κάτω από τις προτεινόμενες συνθήκες απο- 
θηκεύσεως. 

Στην περίπτωση προϊόντων που χορηγούνται στη 
τροφή, πρέπει επίσης να δίνονται πληροφορίες σχετικά 
με το χρόνο ζωής του προϊόντος, σε διάφορα στάδια ανα- 
μείξεως, όταν αναμειγνύεται σύμφωνα με τις συνιστώμε- 
νες οδηγίες. 

Όταν ένα τελικό προϊόν χρειάζεται να αποκατασταθεί 
πριν να χορηγηθεί απαιτούνται στοιχεία για τον προτεινό- 
μενο χρόνο ζωής του αποκαθιστώμενου προϊόντος. Πρέ¬ 
πει να υποβάλλονται μαζί και στοιχεία προς υποστήριξη 
του προτεινόμενου χρόνου ζωής για το αποκαταστημένο 

προϊόν. 

ΜΕΡΟΣ 7 

ΤΕΚΜΗΡΙΩΣΗ ΑΣΦΑΛΕΙΑΣ 
Α. ΕΙΣΑΓΩΓΗ 

1. Οι δοκιμασίες ασφαλείας δείχνουν τους πιθανούς 
κινδύνους από το ανοσολογικό κτηνιατρικό προϊόν που 
μπορούν να παρουσιασθούν υπό τις προτεινόμενες συν¬ 
θήκες χρήσεως στα ζώα. Οι κίνδυνοι αυτοί α ξΐολογούνται 

σε σχέση με τα πιθανά ωφέλη από τα σκευάσματα. 

Όταν τα ανοσολογικά κτηνιατρικά προϊόντα αποτελού¬ 
νται από ζώντες μικροοργανισμούς, ιδιαίτερα μικροοργα¬ 
νισμούς που θα μπορούσαν να αποβληθούν από εμβολια¬ 
σμένα ζώα, αξιολογείται ο πιθανός κίνδυνος για μη εμβο¬ 
λιασμένα ζώα του ίδιου ή άλλου ενδεχομένως εκτιθέμενου 
ζωικού είδους. 

2. Τα πληροφοριακά στοιχεία και έγγραφα που συνο¬ 
δεύουν την αίτηση για χορήγηση άδειας κυκλοφορίας 
σύμφωνα με το άρθρο 6 της Υπουργ. απόφ. 378812/92 
υποβάλλονται σύμφωνα με τις απαιτήσεις σημείου Β κα¬ 
τωτέρω. 

3. Ο Ε.Ο.Φ. μεριμνά ώστε οι εργαστηριακές δοκιμές να 
διεξάγονται σύμφωνα με τις αρχές της ορθής εργαστηρια¬ 
κής πρακτικής που θεσπίσθηκαν με την Υπ. Απόφαση 
1146/88 (Β' 669). 


Β. ΓΕΝΙΚΕΣ ΑΠΑΙΤΗΣΕΙΣ 

1. Οι δοκιμές ασφαλείας διενεργούνται στο ζωικό είδος 
προορισμού 

2. Η χρησιμοποιούμενη δόση αντιστοιχεί στην συνιστώ- 
μενη για χρήση ποσότητα προϊόντος που περιέχει το μέγι¬ 
στο τίτλο ή ισχύ για την οποία υποβάλλεται η αίτηση. 

3. Τα δείγματα που χρησιμοποιούνται για τη δοκιμασία 
ασφαλείας λαμβάνονται από παρτίδα ή παρτίδες που πα- 
ράγονται σύμφωνα με την παραγωγική διαδικασία που πε- 


ριγράφεται στην αίτηση για χορήγηση άδειας κυκλοφο¬ 
ρίας. 

Γ. ΕΡΓΑΣΤΗΡΙΑΚΕΣ ΔΟΚΙΜΕΣ 

1. Ασφάλεια χορήγησης μιας δόσεως 
Το ανοσολογικό κτηνιατρικό προϊόν χορηγείται στη συ- 
νιστώμενη δόση και από κάθε συνιστώμενη οδό χορηγή- 
σεως σε ζώα κάθε είδους και κατηγορίας για τις οποίες 
προορίζεται να χρησιμοποιηθεί, συμπεριλαμβανομένων 
ζώων στην ελάχιστη ηλικία χορηγήσεως. Τα ζώα παρατη¬ 
ρούνται και εξετάζονται για διαπίστωση συμπτωμάτων συ- 
στημικών και τοπικών αντιδράσεων. Όταν Χρειάζεται, οι 
μελέτες αυτές περιλαμβάνουν λεπτομερείς μεταθανάτιες 
μακροσκοπικές και μικροσκοπικές εξετάσεις του σημείου 
εγχύσεως. Καταγράφονται επίσης και άλλα αντικειμενικά 
κριτήρια, όπως η θερμοκρασία του ορθού και μετρήσεις 
αποδόσεων. 

Τα ζώα παρατηρούνται και εξετάζο' νται μέχρις ότου δεν 

αναμένονται πλέον αντιδράσεις, σε όλες όμως τις περι¬ 
πτώσεις, η παρατήρηση και εξέταση διαρκεί τουλάχιστον 
14 ημέρες μετά τη χορήγηση. 

2. Ασφάλεια χορήγησης μιας υπερδόσεως 

Σε ζώα των πλέον ευαίσσθητων κατηγοριών του είδους 
προορισμού, χορηγείται από κάθε συνιστώμενη οδό χορη¬ 
γήσεως μιας υπέρδοσης του ανοσολογικού κτηνιατρικού 
προϊόντος. Τα ζώα παρατηρούνται και εξετάζονται ως 
προς την παρουσία συμπτωμάτων από οργανικών συστη¬ 
μάτων και τοπικές αντιδράσεις. Καταγράφονται επίσης και 
άλλα αντικειμενικά κριτήρια όπως η θερμοκρασία του ορ¬ 
θού και μετρήσεις αποδόσεων. 

Τα ζώα παρατηρούνται και εξετάζονται για 14 τουλάχι¬ 
στον ημέρες μετά τη χορήγηση. 

3. Ασφάλεια από επανειλημμένη χορήγηση μιας δό¬ 
σεως 

Μπορεί να απαιτηθεί η επανειλημμένη χορήγηση μιας 
δόσεως για να αποκαλυφθούν τυχόν ανεπιθύμητες επι¬ 
δράσεις από τη χορήγηση αυτή. Οι δοκιμές αυτές εκτε- 
λούνται στις πιο ευαίσθητες κατηγορίες του ζωικού είδους 
προορισμού, χρησιμοποιώντας τη συνιστώμενη οδό χορη¬ 
γήσεως. 

Τα ζώα παρατηρούνται και εξετάζονται για 14 τουλάχι¬ 
στον ημέρες μετά από την τελευταία χορήγηση για τυχόν 
σημεία οργανικής ή τοπικής αντιδράσεως. Καταγράφονται 
επίσης και άλλα αντικειμενικά κριτήρια, όπως θερμοκρα¬ 
σία ορθού και μετρήσεις αποδόσεων. 

4. Εξέταση αναπαραγωγικής αποδόσεως 

Η εξέταση της αναπαραγωγικής αποδόσεως γίνεται 
όταν υπάρχουν στοιχεία που αφήνουν υποψίες ότι η 
πρώτη ύλη από την οποία προέρχεται το προϊόν μπορεί να 
αποτελεί εν δυνάμει παράγοντα κινδύνου. Η απόδοση 
στην αναπαραγωγή αρρένων και θηλέων, εγκύων και μη 
εγκύων, διερευνάται με τη συνιστώμενη δόση και χρησιμο¬ 
ποιώντας όλες τις προτεινόμενες οδούς χορηγήσεως. 
Επιπλέον διερευνώνται τυχόν επιβλαβείς επιδράσεις 
στους απογόνους, όπως επίσης και τυχόν τερατογονικές 

επιδράσεις και αποβολή εμβρύου. 

Οι μελέτες αποτελούν μέρος ενδοχομένως των μελε¬ 
τών ασφαλείας που περιγράφονται στο σημείο 1 ανωτέρω. 

5. Εξέταση ανοσολογικών λειτουργιών 
Όπου το ανοσολογικό κτηνιατρικό προϊόν μπορεί να 

επηρεάσει δυσμενώς την ανοσολογική ανταπόκριση του 
εμβολιασμένου ζώου ή των απογόνων του, πρέπει να διε- 

νεργούνται κατάλληλες δοκιμές για τις ανοσολογικές λει¬ 
τουργίες. 

6. Ειδικά απαιτούμενα για ζώντα εμβόλια 

6.1. Διάδοση του εμβολιακού στελέχους 
Ερευνάται η διάδοση του εμβολιακού στελέχους από 

εμβολιασμένα σε μη εμβολιασμένα ζώα προορισμού, χρη¬ 
σιμοποιώντας τη συνιστώμενη οδό χορηγήσεως, η οποία 
παρουσιάζει και τις περισσότερες πιθανότητες να συμβεί 
κάτι τέτοιο. Ακόμη, μπορεί να είναι αναγκαίο να ερευνηθεί 
η διάδοση σε είδη εκτός των ειδών προορισμού που πα¬ 
ρουσιάζουν μεγάλη ευαισθησία σε ζωντανό εμβολιακό 
στέλεχος. 

6.2. Διασπορά στο εμβολιασμένο ζώο 

Ελέγχονται ως προς την παρουσία του μικροοργανισμού 
τα κόπρανα, τα ούρα, το γάλα, τα αυγά, οι στοματικές, ρινι¬ 
κές και άλλες εκκρίσεις. 

Ακόμη, μπορεί να απαιτηθούν μελέτες για τη διασπορά 
του στελέχους του εμβολίου στο σώμα, δίνοντας ιδιαίτερη 
προσοχή στα σημεία που παρατηρείται έντονος πολλα¬ 
πλασιασμός του μικροοργανισμού. Στην περίπτωση ζώ- 
ντων εμβολίων για ιδιαίτερα διαδεδομένες νόσους ζώων 
που προορίζονται για παραγωγή τροφίμων, πρέπει οι με¬ 
λέτες αυτές να γίνονται οπωσδήποτε. 

6.3. Επαναφορά λοιμογόνου δράσεως των εξασθενημέ- 
νων εμβολίων. 

Ερευνάται η επαναφορά της λοιμογόνου δράσεως σε 
υλικό οριακής διόδου, που είναι ελάχιστα εξασθενημένο, 
μεταξύ του κυρίου ενοφθαλμίσματος και του τελικού προ·- 
ίόπντος. Ο αρχικός εμβολιασμός διενεργείται χρησιμοποι¬ 
ώντας τη συνιστώμενη οδό χορηγήσεως, που είναι η πιθα¬ 
νότερη να οδηγήσει σε επαναφορά της λοιμογόνου δρά¬ 
σεως. Γίνονται τουλάχιστον πέντε στη σειρά δίοδοι σε ζώα 
του είδους προορισμού. Όταν αυτό δεν είναι τεχνικά δυ¬ 
νατό λόγω αδυναμίας επαρκούς πολλαπλασιασμού του μι¬ 
κροοργανισμού, διενεργούνται όσο το δυνατόν περισσό¬ 
τερες δίοδοι στο είδος προορισμού. Αν χρειάζεται, μπορεί 
να γίνεται ίπ νίΐτο πολλαπλασιασμός του μικροοργανισμού 
μεταξύ διόδων ίπ νίπο. Οι δίοδοι πραγματοποιούνται από 
την οδό χορήγησης που είναι η πιθανότερη να οδηγήσει σε 
επαναφορά της λοιμογόνου δράσεως. 

6.4. Βιολογικές ιδιότητες του εμβολιακού στελέχους. 
Μπορεί να είναι αναγκαίες και άλλες δοκιμές για να 

προσδιορισθούν, όσο το δυνατόν ακριβέστερα, οι ενδογε¬ 
νείς βιολογικές ιδιότητες του στελέχους του εμβολίου 
(π.χ. νευροτροπισμός). 

6.5. Ανασυνδυασμός ή γενομική ανακατάταξη στελε¬ 
χών. 

Εξετάζεται η πιθανότητα ανασυνδυασμού ή γενομικής 
ανακατάταξης με το φυσικό ή άλλα στελέχη. 

7. Μελέτη καταλοίπων. 

Για τα ανοσολιγικά κτηνιατρικά προϊόντα, δεν είναι κα¬ 
νονικά αναγκαίο να γίνεται μελέτη καταλοίπων. Εντούτοις, 
όταν στην παρασκευή των ανοσολογικών κτηνιατρικών 
προϊόντων χρησιμοποιούνται ανοσοενισχυτικά ή και συ¬ 
ντηρητικά, πρέπεινα λαμβάνεται υπόψη η πιθανότητα πα¬ 
ραμονής καταλοίπων στα τρόφιμα. Εφόσον απαιτείται, 
πρέπει να ερευνώνται οι επιδράσεις των καταλ< ;)ίπων αυ _ 

τών. Ακόμα, στην περίπτωση ζώντων εμβολίων για ασθέ¬ 
νειες ζώων που μεταδίδονται στον άνθρωπο, πέραν από 
τις μελέτες που περιγράφονται στο σημείο 6.2. ανωτέρω, 
μπορεί να απαιτείται και ο προσδιορισμός των καταλοίπων 
στο σημείο εγχύσεως. 


Πρέπει να υποβάλλεται πρόταση για περίοδο αναμονής 
και να εξετάζεται η επάρκειά της σε σχέση και με τυχόν 
διανεργηθείσες μελέτες καταλοίπων. 

8. Αλληλεπιδράσεις. 

Οποιοσδήποτε γνωστές αλληλεπιδράσεις με άλλα προ¬ 
ϊόντα πρέπει να αναφέρονται. 

Δ. ΜΕΛΕΤΕΣ ΥΠΟ ΦΥΣΙΚΕΣ ΣΥΝΘΗΚΕΣ 
Εκτός των περιπτώσεων που δεν δικαιολογούνται, τα 
αποτελέσματα από τις εργαστηριακές μελέτες πρέπει να 
συμπληρώνονται και με στοιχεία από μελέτες κάτω από 
φυσικές συνθήκες. 

Ε. ΟΙΚΟΤΟΞΙΚΟΤΗΤΑ 

Σκοπός της μελέτης της οικοτοξικότητας ενός ανοσο- 
λογικού κτηνιατρικού προϊόντος είναι να εκτιμηθούν οι πι¬ 
θανές βλαβερές επιδράσεις που μπορεί να έχει η χρήση 
του προϊόντος στο περιβάλλον και να ερευνηθούν τυχόν 
μέτρα προφυλάξεως, που μπορείνα χρειάζονται για τη μεί¬ 
ωση των κινδύνων αυτών. 

Η εκτίμηση της οικοτοξικότητας είναι υποχρεωτική για 
κάθε αίτηση χορήγησης άδειας κυκλοφορίας για ανοσο- 
λογικό κτηνιατρικό προϊόν, εκτός από αιτήσεις που υπο¬ 
βάλλονται σύμφωνα με το άρθρο 6 Υπ. Απ. 378812/92. 

Η εκτίμηση γίνεται κανονικά σε δύο φάα ε ις : 

Η πρώτη φάση της εκτίμησης γίνεται πάντοτε. Ο ερευ¬ 
νητής εκτιμά τον πιθανό βαθμό έκθεσης του περιβάλλο¬ 
ντος στο προϊόν, στα δραστικά του συστατικά ή στους με¬ 
ταβολίτες τους, λαμβάνοντας υπόψη: 

το είδος προφρισμού και το προτεινόμενο υπόδειγμα 
χρήσεως (π.χ. μαζική θεραπευτική αγωγγή ή εξατομικευ- 
μένη χορήγηση), 

τη μέθοδο χορηγήσεως, ιδιαίτερα τον πιθανό βαθμό 
κατά τον οποίο το προϊόν εισέρχεται απευθείας στο οικο¬ 
σύστημα, 

την πιθανή απέκκριση του προϊόντος, τς^ν δραστικών 
του συστατικών ή των μεταβολιτών τους στο περιβάλλον 
από τα υποστάντα θεραπευτική αγωγή ζώα, όπως και την 
παρατεινόμενη παραμονή των απεκκρίσεων αυτών, 
την καταστροφή των μη χρησιμοποιουμένων προϊόντων 
ή των υπολειμμάτων. 

Εάν τα συμπεράσματα της πρώτης φάσεως φανερώ¬ 
νουν πιθανή έκθεση του περιβάλλοντος στο προϊόν, ο αϊ¬ 
τών προχωρεί στη δεύτερη φάση και αξιολογεί την πιθανή 
οικοτοξικότητα του προϊόντος. Γ ια το σκοπό αυτό εξετάζει 
την έκταση και διάρκεια της έκθεσής του περιβάλλοντος 
στο προϊόν, και τα στοιχεία για τις φυσικές / ή χημικές, 
φαρμακολογικές ή / και τοξικολογικές ιδιότητες της λαμ- 
βανομένης ενώσεως κατά τη διεξαγωγή των άλλων ελέγ¬ 
χων και δοκιμασιών που απαιτούνται από την απόφαση 
αυτή. Αν είναι αναγκαίο, διενεργούνται και περαιτέρω 
έρευνες για τις επιπτώσεις του προϊόντος (έδαφος, νερό, 
αέρας, υδατινα συστήματα, οργανισμοί για τους οποίους 
δεν προορίζεται το προϊόν). 

Οι περαιτέρω έρευνες πρέπει να διεξάγονται σύμφωνα 
με τα πρωτόκολλα δοκιμασιών που παρατίθενται στο πα¬ 
ράρτημα V του Π.Δ. 329/1983 (Α 118 και 140) όπως τρο¬ 
ποποιήθηκε τελευταία με την Υπ. Απ. ΑΧΣ 480/93 (Β 
539) όπου το τελικό σημείο δεν καλύπτεται επαρκώς από 
αυτά, σύμφωνα με άλλα διεθνώς αναγνωρισμένα πρωτό¬ 
κολλα για το κτηνιατρικό φάρμακο ή / και το ή τα δραστικά 
του συστατικά ή / και τους απεκκρινόμενους μεταβολίτες, 
κατά περίπτωση. Ο αριθμός και οι τύποι των δοκιμών και 
τα κριτήρια για την αξιολόγησή τους εξαρτώνται από το 

επίπεδο των επιστημονικών γνώσεων κατά το χρόνο υπο¬ 
βολής της αιτήσεως. 

ΜΕΡΟΣ 8 

ΔΟΚΙΜΑΣΙΕΣ ΑΠΟΤΕΛΕΣΜΑΤΙΚΟΤΗΤ ΑΣ 
Α. ΕΙΣΑΓΩΓΗ 

1. Σκοπός των δοκιμασιών που περιγράφονται στο μέ¬ 
ρος αυτό είναι να καταδείξουν ή επιβεβαιώσουν την απο- 
τελεσματικότητα του ανοσολογικού κτηνιατρικού προϊό¬ 
ντος. Κάθε αξίωση που γίνεται από τον αιτούντα για τις 
ιδιότητες, αποτελέσματα και χρήση του προϊόντος πρέπει 
να υποστηρίζονται πλήρως από τα αποτελέσματα ειδικών 
δοκιμασιών που περιλαμβάνονται στην αίτηση για χορή¬ 
γηση άδειας κυκλοφορίας. 

2. Τα πληροφοριακά στοιχεία και έγγραφα που συνο¬ 
δεύουν αιτήσεις για χορήγηση άδειας κυκλοφορίας σύμ¬ 
φωνα με το άρθρο 6 της Υπ. απόφασης 378812/92 πρέ¬ 
πει να υποβάλλονται σύμφωνα με τα κατωτέρω απαιτού- 
μενα. 

3. Όλες οι κτηνιατρικές κλινικές δοκιμές πρέπει να 
εκτελούνται με βάση ένα πλήρως ελεγμένο λεπτομερώς 
πρωτόκολλο δοκιμών το οποίο θα αναφέρεται γραπώς 
πριν από την έναρξη της δοκιμής. Τα πειραματόζωα πρέ¬ 
πει να είναι κάτω από κτηνιατρική επίβλεψη από πλευράς 
ευζωίας, πλευρά οποία και θα λαμβάνεται πλήρως υπόψη 
κατά την εκπόνηση οποιοσδήποτε πρωτοκόλλου δοκι¬ 
μών. 

Απαιτούνται προκαθορισμένες συστηματικές γραπτές 
διαδικασίες για την οργάπνωση, διεξαγωγή, συλλογή στοι¬ 
χείων, τεκμηρίωση και επαλήθευση των κλινικών δοκι- 
μών. 

4. Πριν αρχίσει οποιαδήποτε δοκιμή, πρέπει να λαμβά- 
νεται και να τεκμηριώνεται η κατόπιν ενημερώσεως συναί¬ 
νεση του κατόχου των ζώων που θα χρησιμοποιηθούν στη 
δοκιμή. Ειδικότερα, ο κάτοχος των ζώων πρέπει να χρησι¬ 
μοποιηθούν στη δοκιμή. Ειδικότερα, ο κάτοχος των ζώων 
πρέπει να ενημερώνεται γραπτώς σχετικά με τις συνέ¬ 
πειες που μπορεί να έχει η συμμετοχή στη δοκιμή όσον 
αφορά τη μετέπειτα διάθεση των υποβληθέντων σε θερα¬ 
πευτική αγωγή ζώων ή τη λήψη τροφίμων από τα ζώα 
αυτά. Αντίγραφο της ανακοίνωσης αυτής, υπογεγραμμένη 
και χρονολογημένη από τον κάτοχο των ζώων, περιλαμβά¬ 
νεται στην τεκμηρίωση της δοκιμής. 

5. Αν η δοκιμή δεν πραγματοποιείται με τυφλά, οι διατά¬ 
ξεις των άρθρων 42-46 της Υπ. Απόφασης 378812/92 
εφαρμόζονται κατ' αναλογία στην επισήμανση των παρα¬ 
σκευασμάτων που προορίζονται να χρησιμοποιηθούν σε 
κτηνιατρικές κλινικές δοκιμές. Σε κάθε περίπτωση, στην 
επισήμανση πρέπει να αναγράφεται ευκρινώς και ανεξί¬ 
τηλα η φράση «κτηνιατρική δοκιμή μόνο». 

Β. ΓΕΝΙΚΑ ΑΠΑΙΤΟΥΜΕΝΑ 

1. Η επιλογή των στελεχών των εμβολίων πρέπει να δι¬ 
καιολογείται βάσει επιζωοτιολογικών δεδομένων. 

2. Οι δοκιμασίες αποτελεσματικότητας που εκτελού- 
νται στο εργαστήριο πρέπει να είναι ελεγχόμενες δοκιμα¬ 
σίες, συμπεριλαμβανομένων και των μη υποβαλλομένων 
σε αγωγή ζώων-μαρτύρων. 

Γενικά, οι δοκιμασίες αυτές πρέπει να υποστηρίζονται 
από δοκιασίες που εκτελούνται υπό φυσικές συνθήκες, 
συμπεριλαμβανομένων και μη υποβαλλομένων σε αγωγή 
ζώων-μαρτύρων. 


Όλες οι δοκιμασίες πρέπει να περιγράφονται με επαρ¬ 
κείς λεπτομέρειες έτσι ώστε να είναι αναπαραγώγιμες σε 
δοκιμασίες ελέγχου, διενεργούμενες μετά από αίτηση 
των αρμόδιων αρχών. Ο ερευνητής πρέπει να καταδει¬ 
κνύει την εγκυρότητα όλων των χρησιμοποιουένων τεχνι¬ 
κών. Όλα τα αποτελέσματα πρέπει να παρουσιάζονται 
όσο το δυνατόν ακριβέστερα. 

Όλα τα αποτελέσματα, ευνοϊκά ή μη, πρέπεινα αναφέ- 
ρονται. 

3. Η αποτελεσματικότητα ενός ανοσολογικού κτηνια¬ 
τρικού προϊόντος καταδεικνύεται για κάθε είδους ζώου 
προορισμού που συνιστάται για εμβολιασό, από κάθε συνι- 
στώμενη οδό χορηγήσεως και χρησιμοποιώντας το προ- 
τεινόμενο χρονοδιάγραμμα χορηγήσεως. Πρέπει να αξιο¬ 
λογείται επαρκώς η επίδραση των παθητικών αποκτούμε- 
νων και μέσω της μητέρας αντισωμάτων στην αποτελε¬ 
σματικότητα ενός εμβολίου. Κάθε αξίωση σχετική με την 
έναρξη και τη διάρκεια της προστασίας πρέπει να υποστη¬ 
ρίζεται με στοιχεία από δοκιμασίες. 

4. Η αποτελεσματικότητα καθενός από τα συστατικά 
πολυδυνάμων και συνδυασμένων ανοσολογικών κτηνια¬ 
τρικών προϊόντων πρέπει να καταδεικνύεται. Εάν το προ¬ 
ϊόν συνιστάται για χορήγηση σε δυνασυμό ή ταυτόχρονα με 
κάποιο άλλο κτηνιατρικό φάρμακο, πρέπει να αποδεικνύε- 
ται ότι αυτά είναι συμβατά. 

5. Όταν ένα προϊόν αποτελεί μέρος εμβολιακού σχήμα¬ 
τος που συνιστάται από τον αιτούντα, πρέπει να καταδει¬ 
κνύεται η επίδραση από τον αρχικό εμβολιασμό ή τον ανα¬ 
μνηστικό εμβολιασμό ή η συμβολή του προϊόντος στην 
αποτελεσματικότητα του εμβολιακού σχήματος ως συνό¬ 
λου. 

6. Η χρησιμοποιούμενη δόση πρέπει να αντιστοιχεί με 
την ποσότητα του προϊόντος που συνιστάται να χρησιμο¬ 
ποιείται και να περιέχει τον ελάχιστο τίτλο ή ισχύ για το 
οποίο υποβάλλεται η αίτηση. 

7. Τα δείγματα που χρησιμοποιούνται για δοκιμασίες 
αποτελεσματικότητας πρέπει να λαμβάνονται από παρ¬ 
τίδα ή παρτίδες που παράγονται σύμφωνα με την παραγω¬ 
γική διαδικασία που περιγράφεται στην αίτηση για χορή¬ 
γηση άδειας κυκλοφορίας. 

8. Για διαγνωστικά ανοσολογικά κτηνιατρικά προϊόντα 
που χορηγούνται σε ζώα, ο αϊτών πρέπει να υποδεικνύει 
πως πρέπει να ερμηνεύονται οι αντιδράσεις στο προϊόν. 

Γ. ΕΡΓΑΣΤΗΡΙΑΚΕΣ ΔΟΚΙΜΑΣΙΕΣ 

1. Βασικά οι δοκιμασίες που αποσκοπούν να καταδει- 
χθεί η αποτελεσματικότητα πρέπει να πραγματοποιούνται 
κάτω από σωστά ελεγχόμενες εργαστηριακές συνθήκες 
με την τεχνητή μόλυνση που γίνεται, μετά από τη χορή¬ 
γηση του ανοσολογικού κτηνιατρικού προϊόντος στο ζώο 
προορισμού, κάτω από τις συνιστώμενες συνθήκες χρή- 
σεως. Κατά το δυνατόν, οι συνθήκες υπό τις οποίες πραγ¬ 
ματοποιείται η τεχνική μόλυνση πρέπει να προσομοιάζουν 
προς τις φυσικές συνθήκες μολύνσεως π.χ. από πλευράς 
ποσότητας του μικροοργανισμού τεχνιτής μόλυνσης και 
οδού χορηγήσεως αυτής. 

2. Εφόσον είναι δυνατόν, ο ανοσολογικός μηχανισμός 
(κυτταρικός / χημικός/ γενικές τάξεις ανοσοσφαρίνης) ο 
οποίος ενεργοποιείται μετά τη χορήγηση του ανοσολογι- 
κού κτηνιατρικού προϊόντος στα ζώα προορισμού διαμέ¬ 
σου της συνιστωμένης οδού χορηγήσεως, πρέπει να 
προσδιορίζεται και να τεκμηριώνεται. 

Δ. ΔΟΚΙΜΑΣΙΕΣ ΥΠΟ ΦΥΣΙΚΕΣ ΣΥΝΘΗΚΕΣ 

1. Εκτός εαν υπάρχει αιτιολόγηση για το αντίθετο, τα 
αποτελέσματα από τις εργαστηριακές δοκιμασίες πρέπει 
να συμπληρώνονται με στοιχεία από δοκιμασίες κάτω από 
φυσικές συνθήκες. 

2. Αν οι εργαστηριακές δοκιμές δεν μπορούν να στηρί¬ 
ξουν τα στοιχεία για την αποτελεσματικότητα, μπορεί να 
γίνουν δεκτές και οι δοκιμασίες υπό φυσικές συνθήκες 
μόνο. 

ΜΕΡΟΣ 9 

ΠΛΗΡΟΦΟΡΙΑΚΑ ΣΤΟΙΧΕΙΑ ΚΑΙ ΕΓΓΡΑΦΑ ΣΧΕΤΙΚΑ 

ΜΕ ΤΕΚΜΗΡΙΩΣΗ ΤΩΝ ΔΟΚΙΜΩΝ ΑΣΦΑΛΕΙΑΣ ΚΑΙ 
ΔΟΚΙΜΑΣΙΕΣ ΑΠΟΤΕΛΕΣΜΑΤΙΚΟΤΗΤΑΣ 
ΑΝΟΣΟΛΟΓΙΚΩΝ ΚΤΗΝΙΑΤΡΙΚΩΝ ΠΡΟΪΟΝΤΩΝ 

Α. ΕΙΣΑΓΩΓΗ 

Όπως σε κάθε επιστημονική εργασία, ο φάκελος των 
μελετών ασφαλείας κα αποτελεσματικότητας περιλαμβά¬ 
νει μια εισαγωγή που εισαγάγει στο θέμα και υποδεικνύει 
τις δοκιμές που διενεργήθηκαν σύμφωνα με τα μέρη 7 και 
8, όπως επίσης και μία περίληψη, με παραπομπές στην 
υπάρχουσα βιβλιογραφία. Οποιαδήποτε παράλειψη ελέγ¬ 
χων ή δοκιμασιών που περιλαμβάνονται στα μέρη 7 και 8 
πρέπει να επισημαίνεται και να τίθεται υπό συζήτηση. 

Β. ΕΡΓΑΣΤΗΡΙΑΚΕΣ ΜΕΛΕΤΕΣ 

Σε όλες τις μελέτες πρέπει να παρέχονται τα ακόλουθα: 

1. Μία περίληψη. 

2. Η ονομασία του φορέα που διενήργησε τις μελέτες. 

3. Λεπτομερές πειραματικό πρωτόκολλο το οποίο να 
περιλαμβάνει περιγραφή των χρησιμοποιηθεισών μεθό¬ 
δων, συσκευών και υλικών, στοιχεία ως προς τα είδη, φυλή 
ή γένος των ζώων, κατηγορίες ζώων, από όπου αυτές ελή- 
φθησαν, ταυτοποίηση και αριθμό ζώων, τις συνθήκες 
κάτω απο τις οποίες εκτράφηκαν και διετράφησαν (ανα- 
φερομένων μεταξύ άλλων και αν ήταν απηλλαγμένα από 
προσδιορισμένους παθογόνους παράγοντες ή / και προσ¬ 
διορισμένα αντισώματα, τη φύση και την ποσότητα τυχόν 
προσθέτων που περιείχοντο στις ζωοτροφές), τη δόση, 
την οδό, το χρονοδιάγραμμα και ημερομηνίες χορηγήσεως 
και περιγραφή των χρησιοποιηθεισών στατιστικών μεθό¬ 
δων. 

4. Στην περίπτωση ζώων μαρτύρων, αν σε αυτά δόθηκε 
(ρασβόο) ή δεν υποβλήθηκαν καθόλου σε αγωγή. 

5. Κάθε γενική ή εξατομικευμένη παρατήρηση και τα 
επιτευχθέντα αποτελέσματα (με μέσους όρους και τυπι¬ 
κές αποκλείσεις), ευνοϊκά ή μη. Τα στοιχεία πρέπει να πε- 
ριγράφονται με επαρκείς λεπτομέρειες ώστε τα αποτελέ¬ 
σματα να μπορούν να αξιολογηθούν επισταμένως, ανε¬ 
ξάρτητα από την ερμηνεία τους από τον συγγραφέα. Τα 
ανεπεξέργαστα στοιχεία πρέπει να παρουσιάζονται σε πί¬ 
νακες. Τα αποτελέσματα, εν είδει επεξηγήσεως και απει- 
κονίσεως, μπορούν να συνοδεύονται από αναπαραγωγές 
στοιχείων καταγραφής, φωτομικρογραφίες κ.λπ. 

6. Τη φύση, τη συχνότητα και τη διάρκεια των παρατη- 
ρηθεισών ανεπιθυμήτων ενεργειών. 

7. Τον αριθμό των ζώων που αποσύρθηκαν πρόωρα από 
τις μελέτες και τους λόγους της απόσυρσης. 

8. Μιά στατιστική ανάλυση των αποτελεσμάτων, όταν 
αυτό απαιτείται από τον προγραμματισμό των δοκιμών, και 
τις διακυμάνσεις των στοιχείων. 


9. Την εμφάνιση και πορεία συνδράμουσας νόσου. 

10. Κάθε λεπτομέρεια σχετικά με φάρμακα (εκτός από 
το υπό μελέτη προϊόν), η χορήγηση των οποίων ήταν ανα¬ 
γκαία κατά την πορεία της μελέτης. 

11. Μία αντικειμενική εξέταση των ληφθέντων αποτε¬ 
λεσμάτων, με συμπεράσματα ως προς την ασφάλεια και 
την αποτελεσματικότητα του προϊόντος. 

Γ. ΜΕΛΕΤΕΣ ΥΠΟ ΦΥΣΙΚΕΣ ΣΥΝΘΗΚΕΣ 

Τα πληροφοριακά στοιχεία που αφορούν τις μελέτες 
υπό φυσικές συνθήκες πρέπει να είναι αρκετά λεπτομερή 
για να μπορεί να γίνει αντικειμενική κρίση επ’ αυτών. Πρέ¬ 
πει να περιλαμβάνουν τα ακόλουθα: 

1. μία περίληψη 

2. το όνομα, τη διεύθυνση, το λειτούργημα και τους τί¬ 
τλους του ασχοληθέντος ερευνητή 

3. τον τόπο και την ημερομηνία χορηγήσεως, το όνομα 
και τη διεύθυνση του κατόχου των ζώων 

4. λεπτομέρειες του πρωτοκόλλου δοκιμασίας με μία 
περιγραφή των χρησιμοποιηθεισών μεθόδων, συσκευών 
και υλικών, στοιχεία για την οδό χορήγησης, το χρονοδιά¬ 
γραμμα χορήγησης, τη δόση, τις κατηγορίες των ζώων, τη- 
διάρκεια της παρατηρήσεως, την ορολογική ανταπόκριση 
και άλλες έρευνες που έγιναν στα ζώα μετά τη χορήγηση 

5. στην περίπτωση ζώων μαρτύρων, αν σε αυτά χορηγή¬ 
θηκε ψευδοφάρμακο ή δεν υποβλήθηκαν καθόλου σε θε¬ 
ραπεία 

6. ταυτοποίηση των υποβληθέντων σε αγωγή ζώων και 
των ζώων μαρτύρων (συλλογική ή ατομική, κατά περί¬ 
πτωση), όπως είδος, φυλή, γένος, ηλικία, βάρος, φύλο, 
φυσικολογική κατάσταση 

7. σύντομη περιγραφή της μεθόδου εκτροφής και δια¬ 
τροφής, αναφέροντας τη φύση και την ποσότητα τυχόν 
προσθέτων που περιείχοντο στις ζωοτροφές 

8. όλα τα στοιχεία για παρατηρήσεις, αποδόσεις και 
αποτελέσματα (με μέσους όρους και τυπική απόκλιση) 
όταν οι δοκιμές και οι μετρήσεις διεξήχθησαν σε άτομα, 
πρέπει να παρέχονται ατομικά στοιχεία 

9. όλες τις παρατηρήσεις και αποτελέσματα των μελε¬ 
τών, ευνοϊκά ή μη, με πλήρη αναφορά των παρατηρήσεων 
και των αποτελεσμάτων των αντικειμενικών δοκιμών δρα- 
στικότητας που απαιτούνται για την αξιολόγηση του προ¬ 
ϊόντος. Οι χρησιμοποιηθείσες τεχνικές πρέπει να προσ¬ 
διορίζονται και να επεξηγείται η σημαντικότητα τυχόν δια¬ 
κυμάνσεων στα αποτελέσματα 

10. επίδραση στην απόδοση των ζώων (π.χ. ωοτοκία, 
παραγωγή γάλακτος, αναπαραγωγική ικανότητα) 

ΙΙ.ο αριθμός των ζώων που αποσύρθηκαν πρώιμα από 
τις μελέτες και οι λόπγοι για την απόσυρση αυτή 

12. τη φύση, τη συχνότητα και τη διάρκεια παρατηρη- 
θεισών παρενεργειών 

13. την εμφάνιση και πορεία τυχόν παρεμπίπτουσας 
ασθένειας 

14. κάθε λεπτομέρεια σχετική με φάρμακα (εκτός από 
το υπό μελέτη προϊόν) που χορηγήθηκαν είτε πριν είτε 
ταυτόχρονα με το εξεταζόμενο προϊόν ή κατά τη διάρκεια 
της περιόδου παρατηρήσεως- λεπτομέρειες για τυχόν πα- 
ρατηρηθείσες αλληλεπιδράσεις 

15. μία αντικειμενική εξέταση των ληφθέντων αποτελε¬ 
σμάτων, παρατιθεμένων συμπερασμάτων για την ασφά¬ 
λεια και την αποτελεσματικότητα του προϊόντος. 

Δ. ΓΕΝΙΚΑ ΣΥΜΠΕΡΑΣΜΑΤΑ 

Πρέπει να εξάγονται γενικά συμπεράσματα για όλα τα 
αποτελέσματα των ελέγχων και δοκιμασιών που πραγμα- 
τοποιήθησαν σύμφωνα με τα μέρη 7 και 8. Σε αυτά πρέπει 
να περιέχεται μία αντικειμενική εξέταση όλων των ληφθέ- 
ντων αποτελεσμάτων και να εκφέρεται συμπέρασμα για 
την ασφάλεια και την αποτελεσματικότητα του ανοσολογι- 
κού κτηνιατρικού φαρμάκου. 

Ε. ΒΙΒΛΙΟΓΡΑΦΙΚΕΣ ΠΑΡΑΠΟΜΠΕΣ 
Οι βιβλιογραφικές παραπομπές που αναφέρονται στην 


περίληψη που μνημονεύεται στο σημείο Α πρέπει να πα¬ 
ρατίθενται λεπτομερώς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Σεπτεμβρίου 1994 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Β. ΒΑΣΙΛΑΚΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε ΘΝΙ ΚΟ ΤΥΠΟ ΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 

Καποδιστρίου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ ΟΗ 

λειτουργούν καθημερινά από 8.00’ έως 13.00' 

ΡΑΧ 

5234312 


ΧΡΗΣΙΜ ΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύ χος τ ης ΕΦΗΜΕΡΙΔΑ Σ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗ Σ Ι ΕΣ ΣΥ ΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' Δρχ. 

β) » » » Β' » 

γ) » » » Γ’ » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Ποσοστό 5% υπέρ του Ταμείου Αλληλο 
βοήθειας του Προσωπικού (ΤΑΠΕΤ) 


15.000 

Δρχ. 

750 

30.000 

» 

1.500 

10.000 

» 

500 

30.000 

» 

1.500 

20.000 

» 

1.000 

10 000 

» 

500 

5.000 

» 

250 

10.000 

» 

500 

3.000 

» 

150 

200.000 

» 

10.000 

100.000 

» 

5.000 


Πληροφορίες: τηλ . 52.48.32 0 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















